ހދ. ކުޅުދުއްފުށީ އެއަރޕޯޓް ރަސްމީކޮށް ހުޅުއްވައިދެއްވުމާއި، ކުޅުދުއްފުށީ ބޮޓްލިންގ ފެކްޓްރީގެ ޚިދުމަތް ފެށުމުގެ ރަސްމިއްޔާތުގައި ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް ދެއްކެވި ވާހަކަފުޅު - The President's Office\nހދ. ކުޅުދުއްފުށީ އެއަރޕޯޓް ރަސްމީކޮށް ހުޅުއްވައިދެއްވުމާއި، ކުޅުދުއްފުށީ ބޮޓްލިންގ ފެކްޓްރީގެ ޚިދުމަތް ފެށުމުގެ ރަސްމިއްޔާތުގައި ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް ދެއްކެވި ވާހަކަފުޅު\n21 ސެޕްޓެންބަރު 2018، ރިފަރެންސް: PR-2018-97\nނިޢުމަތްތަކުގެވެރި اللّـه سبحانه وتعالى އަށް ޙަމްދުކޮށް ޝުކުރުކުރަން. މި އުންމަތުގެ މާތް ނަބިއްޔާ، محمّد رسول اللّـه صلّى اللّــــه عليه وسلّم އަށް ޞަލަވާތާއި ސަލާމް ލެއްވުން އެދި ދުޢާކުރަން.\nއާދެ، ޝައްކެއްވެސްނެތްގޮތުގައި، ވަރަށްވެސް އުފާވެރި ވަގުތެއްގައި އަޅުގަނޑަށް ކުޅުދުއްފުށްޓަށް މިއާދެވުނީ. ކުޅުދުއްފުށީގެ ރައްޔިތުންނަށް ވަރަށް އުފާވާ، އަދި ވަރަށް ގިނަ ދުވަސް ވަންދެން އިންތިޒާރު ކުރައްވަމުން ގެންދެވި ކަމެއް ފުދިގެން މިދިޔައީ. ރަޙްމަތުގެ ވާރޭކޮޅުގެ ތެރޭގައި ނަމަވެސް، އަޅުގަނޑު ބޭނުންވޭ މި ވާހަކަ ތިޔަބޭފުޅުންނާ ދައްކާލަން.\nއާދެ، ކުޅުދުއްފުށީގެ ރައްޔިތުންނަށް ވަރަށްބޮޑުތަން ފަސޭހަވެގެން މި ދިޔައީ، މިތަނުގައި އެއަރޕޯޓެއް ޤާއިމުވެގެން ދިޔައިމާ. އަދި ހަމައެހެންމެ، އެއަރޕޯޓު މިތާ އެޅުމުގައި، ޗަކަބިން، ނޫނީވިއްޔާ ކުޅި ހިއްކާފައި. ހަމަ އެހެންވެސް، އަޅުގަނޑުމެންނަށް ދެން މި ފެނިގެން މިދަނީ، ހަމައެއާއެކީވެސް، މިތަނުގައި ތަޣައްޔަރުވެފައި އޮތް ފެން ހިކިގެން ދިޔައީ. އެހެންނަމަވެސް، ސާފު ބޯފެން ލިބުމުގެ، ބޮޓްލިންގ ޕްލާންޓުގެ ޚިދުމަތްވެސް މިއަދު އިރާދަކުރެއްވިއްޔާ، އިފްތިތާޙުވެގެން މިދަނީ. ހުރިހާ ގޮތަކުންވެސް ކުޅުދުއްފުށްޓަށް އަޅުގަނޑު އެދެނީ، އުފާފާގަތިކަމާއި، މިކަހަލަ ނަސީބު ފުރިހަމަވެގެން ދިޔުން.\nއާދެ، މިއީ، އަޅުގަނޑުމެން ދެކެން ބޭނުންވާ ތަރައްޤީ. މިއީ، ރާއްޖޭގެ ހުރިހާ ދިމާއެއްގައި ރައްޔިތުން އެދިވަޑައިގަންނަވާ ތަރައްޤީ. މިއީ، އުތުރުގައި އޮތް އެންމެ ބޮޑު ރަށް. އަޅުގަނޑު ދެންނެވިން. އުތުރުގެ އިޤްތިޞާދުގެ ނާރެހަކަށްވާނީ ކުޅުދުއްފުށްޓޭ. މިއަދު، އަޅުގަނޑުމެންނަށް ޙަޤީޤަތަކަށް ފެނިގެން މިދިޔައީ އެކަން. އަދި، އެކަން ހާސިލު ކުރެވި އިރާދަކުރެއްވިއްޔާ މިއަދު އަޅުގަނޑުމެންނަށް ޤާއިމުވެގެން މި ދިޔައީ. މިތާ ކައިރީގައި ރިޒޯޓުތައް އެޅުމުގެ މަގު ތަނަވަސްވެގެން މި ދިޔައީ. އިރާދަކުރެއްވިއްޔާ، ކުޅުދުއްފުށީގައި މިއަދު މި އެއަރޕޯޓު ހުޅުވިގެން ދިޔައިމާ. ދާދި އަވަހަށް، އިރާދަކުރެއްވިއްޔާ، މި އަހަރު ހުސްވުމުގެ ކުރިން މިތަނަށް ބޭނުންވާ ޓަރމިނަލްގެ ހުރިހާ މަސައްކަތެއް ނިމިގެންދާނެ. ޓަރމިނަލްގެ މަސައްކަތް ނިމޭނީ، އެހާ އަވަހަށް ނިމޭނެ ސަބަބަކީ، އެއީ ހަމަ މުޅިންވެސް ރާވައިލާ އިމާރާތެއް ކަމަށްވާތީ. އަޅުގަނޑަށް ގަބޫލުކުރެވޭ ގޮތުން ވެއްޖިއްޔާ، ޓަރމިނަލްގެ މަސައްކަތް އިރާދަކުރެއްވިއްޔާ، މިއަހަރު ހުސްވުމުގެ ކުރިން ނިމިގެންދާނެ.\nއާދެ، މިކަންކަމާއެކީ އަޅުގަނޑު ދަންނަވާނަން. މި ސަރަޙައްދުގައި މި އެއަރޕޯޓު އޮތީމާ، އަޅުގަނޑުމެންނަށް މި ސަރަޙައްދުން، އަޅުގަނޑު އުއްމީދުކުރާ ގޮތުން ވެއްޖިއްޔާ، އިރާދަކުރެއްވިއްޔާ އަޅުގަނޑުގެ އަންނަ ރިޔާސީ ދައުރުގެ ފުރަތަމަ ދެ އަހަރު، ނޫނީ ތިން އަހަރެއްހާ ދުވަހުގެ ތެރޭގައި، މި ސަރަޙައްދުން އެކަނި ތިންހާސް، އިތުރު ޓޫރިޒަމް އެނދު އެޅިގެންދާނެ. ކުޅުދުއްފުށްޓަކީ ސިޓީއެއް ކަމުގައިވާއިރު، ކުޅުދުއްފުށީގައި ގެސްޓްހައުސްގެ ވިޔަފާރި ކުރިއަށްދާނެކަމާ ދޭތެރޭގައި، އަޅުގަނޑުގެ ހިތުގައި ހަމަ އެއްވެސް ކަހަލަ ޝައްކެއްނެތް.\nއެހެންވީމާ، މި ހުރިހާ ކަމަކީ، ރައްޔިތުންނަށް ތަރައްޤީއާއި އުއްމީދު ލިބިގެންދާ ކަންކަން. އަޅުގަނޑު ރައީސްކަމަށް އައީ، ރައްޔިތުންނަށް ތަރައްޤީއާއި އުއްމީދު ކަށަވަރުކޮށްދެމުން. އިރާދަކުރެއްވިއްޔާ، މި ފަސް އަހަރު ނިމިގެން މިދަނީ، ރައްޔިތުންނަށް އެކި ދިމާއިން އުފާފާގަތިކަމާއި، ތަރައްޤީގެ ކުލަތައް އަޅުގަނޑުމެން ބަލަން ބޭނުން މިންވަރަކަށް ފެނިގެންދާތަން.\nއެހެންވީމާ، އަޅުގަނޑު ހަމަ ކުޅުދުއްފުށީގައި ދަންނަވާލަން ބޭނުންވަނީ، މިއީއޭ އަޅުގަނޑުމެން އުއްމީދު ކުރަންޖެހޭ ކަންކަމަކީ. މީގެ ދެ ދުވަހެއްގެ ފަހުން، މި ވޯޓާ ހަމައަށްދާއިރު، އަޅުގަނޑުމެންގެ ކުރިމަތީގައި އޮތީ ދެ ކަމެއް. އެއް ކަމަކީ، އިދިކޮޅުން ދައްކަވާ ވާހަކަ. އަނެއްކަމަކީ، އަޅުގަނޑު ދައްކާ ވާހަކަ. އަޅުގަނޑު މި ދައްކަނީ، ތަރައްޤީއާއި، ރައްޔިތުންނަށް ތަނަވަސްކަން ލިބުމާއި، ރައްޔިތުންނަށް އާމްދަނީ އިތުރުވެގެން ދިޔުމާއި، ރަށްރަށަށް ބޭނުންވެފައިހުރި ކަންތައްތައް ފުދިގެން ދިޔުން. މި ވާހަކައެއް އިދިކޮޅު ފަރާތްތަކުން ނުދައްކާނެ. އިދިކޮޅު ފަރާތްތަކުން ދައްކާނީ، ޑިމޮކްރަސީގެ ވާހަކަ. އިދިކޮޅު ފަރާތްތަކުން ވަރަށް ރީތި ޝިޢާރުތަކުގެ ދަށުން ދައްކާ ވާހަކައިގެ ތެރޭގައި، ހުޅަނގުގައި އަޅުގަނޑުމެންގެ މުޖުތަމަޢު، ނޫނީވިއްޔާ، އަޅުގަނޑުމެންގެ ވިސްނުމަށް މުޅިން ނުތަކާވަރުގެ ބައެއްކަހަލަ ކަންކަން، ޑިމޮކްރަސީގެ ގޮތުގައި އެބޭފުޅުން ދައްކަވާނެ. އެ ޑިމޮކްރަސީތޯ އަޅުގަނޑުމެން ބޭނުންވަނީ. ނޫނީވިއްޔާ، އަޅުގަނޑުމެން ބޭނުންވަނީ އިސްލާމީ ހިދާޔާތުގައި ތިބެގެން، އަޅުގަނޑުމެންނަށް އެ ޑިމޮކްރަސީއަކާއެކީ ހިނގޭވަރުގެ މިނިވަންކަމެއްތޯ. އަޅުގަނޑުމެންގެ ޑިމޮކްރަސީގައި، އަޅުގަނޑު ޒުވާނުންނަށްވެސް މިއަދު ދަންނަވާލަން ބޭނުންވޭ. ޑިމޮކްރަސީގައި ޙަޤީޤަތުގައި އަޅުގަނޑުމެން ބޭނުންވާ ކަމަކީ، އަޅުގަނޑުމެންގެ ޒުވާނުން ޚިޔާލުފާޅުކުރުން. ހުރިހާ ޢުމުރުފުރައެއްގެ މީހުން ޚިޔާލުފާޅުކުރުން.\nމިއަދު، އަޅުގަނޑު ހުރިހާ ޒުވާނުންނަށް ދަންނަވާނަން. ސަރުކާރަށް ފާޑުކިޔާނެވަރަކަށް ފާޑުކިޔާށޭ. އޭގައި، މަނަލެއް ނެތް. ސަރުކާރަށް ފާޑުކިޔާނެވަރަކަށް ފާޑުކިޔަންވީ. ރައީސް ޔާމީންގެ ތަރައްޤީގެ މަޝްރޫޢުތަކަށް ފާޑުކިޔާނެވަރަކަށް ފާޑުކިޔަންވީ. ޒުވާނުންގެ އަނގަޔަކު، ޒުވާނުންގެ ދުލަކު އަޅުގަނޑު ނުހިފަހައްޓަން. އަޅުގަނޑު ކުރީ ހަމައެކަނި އެންމެ ދެ ކަމެއް. އެ ދެ ކަމަކީ މުޅި ޤައުމުގެ ޙައްޤުގައި އަޅުގަނޑަށް ކުރަން މަޖުބޫރުވި ކަމެއް. އެއީ، މުރުއްވަތްތެރިންނާއި، އަބުރުވެރިންގެ އަބުރު ރައްކާތެރި ކުރުމަށްޓަކައި އަޅުގަނޑު ކުރަންޖެހުނު ކަމެއް. ހަމައެކަނި، ޚިޔާލުފާޅުކުރުމުގެ މިނިވަންކަމަށް ހުރަސްއެޅިގެން މި އަންނަނީ، އެއްވެސް ކަހަލަ އަސާސެއްނެތި، އެއްވެސް ކަހަލަ ސާބިތުކަމެއްނެތި، މީހުންގެ އަބުރާބެހި، މީހުންގެ އަބުރު ނަގައިލާ މައްސަލައިގައި، އެ އަބުރުގެ ކުށް، އަޅުގަނޑު ހަމައެކަނި، ޚިޔާލުފާޅުކުރުމުގެ މިނިވަންކަމަށް ހުރަހެއް އަންނަ ކަމެއްގެ ގޮތުގައި މިކުރީ. އެއަކުންނެއް ރައްޔިތުންނަށް ސަރުކާރު ޖަވާބުދާރީ ކުރުވާކަށް، ހަމަ ކުޑަކުޑަ މިންވަރަކަށްވެސް ފަހަތަކަށްދާކަށް ނުޖެހޭނެ.\nދެން، އަޅުގަނޑު ކުރި މަސައްކަތަކީ، ހަމަ އެވަރުގެ ވަރުގަދަ މަސައްކަތެއް. އާދެ، އެ މަސައްކަތަކީ، ޚިޔާލުފާޅުކުރިނަމަވެސް، ޤައުމުގެ ސަލާމަތާއި، ސަލާމަތީ ބާރުތަކާ އެއްގޮތަކަށްވެސް ބެހެވިގެނެއް ނުވާނެ. ޤައުމުގެ ސަލާމަތީ ބާރުތަކުން ކުރާ ކަންކަމާއި، ސާބިތު ނުހިފޭގޮތަށް ކޮށްގެން ނުވާނެ ހަމަ އެއްވެސް ކަމެއް. އެހެން މި ދަންނަވާލި ސަބަބަކީ، އަޅުގަނޑުމެންގެ ރަށުގައި، އަޅުގަނޑުމެންގެ ރާއްޖޭގައި މުޒާހަރާ ހިނގަމުންދާއިރު، ބޭރުގައި ތިބެގެން އަޅުގަނޑުމެންގެ އެކިއެކި މީހުން އެބަ ބުނަމުންދޭ. ރާއްޖޭގައި މިހާރު ސިފައިން ނުކުތީ، ހަތިޔާރު ހިފައިގެން ރައްޔިތުންނާ ކުރިމަތިލާށޭ. އަޅުގަނޑުމެންގެ މުޒާހަރާ ކޮންޓްރޯލް ކުރަންޖެހޭ ހިސާބަށް ދިޔައިމާ މުޒާހަރާކުރަން. އެކަމަކު، ސިފައިން، ޢަސްކަރިއްޔާއިން ހަތިޔާރު ހިފައިގެން ރާއްޖޭގެ މަގުތަކުގައި މިހާރު ޢަސްކަރިއްޔާއިން ހަރަކާތްތެރިވެޔޭ ބުނީމާ، މިއީކީ އަޅުގަނޑުގެ ޑިމޮކްރަސީގައި އަޅުގަނޑު ޖާގަދޭނެ ކަމެއްނޫން.\nއެހެންވީމާ، މިކަހަލަ ކަންކަން އަޅުގަނޑުމެން ހުއްޓުވައިގެން މިއުޅެނީ. އެއްގޮތަކަށްވެސް ޒުވާނުންގެ ޚިޔާލުފާޅުކުރުމަކަށް، ޒުވާނުން ޚިޔާލުފާޅުކުރަން ބޭނުންވާ ކަމަކަށް އެއްވެސް ހުރަހެއް ނެތް. އިދިކޮޅު ފަރާތްތަކަށް، އަޅުގަނޑު މި ދައްކާ ވާހަކައަށް ޖަވާބު ނުދެވޭ ސަބަބަކީ، މި ތަރައްޤީ އިދިކޮޅު ފަރާތްތަކަށް ލިބިވަޑައިގެންނެވި. ފުރުޞަތު ލިބިވަޑައިގެންނެވި. އެކަމަކު، މި ތަރައްޤީ، އިދިކޮޅު ފަރާތްތަކަށް ނުގެނެވުނީމާ، ދެން އެ ވާހަކަ ދެއްކޭނެ ގޮތެއް ނޯންނާނެ. އެ ވާހަކައިގެ އަޑު ކަނޑުވާލަން ކުރަންޖެހޭ ކަމަކީ، ކޮންމެވެސް މީހެއްގެ އަބުރާ ބެހެން ކުރާ މަސައްކަތް. މިއޮތީ، އަޅުގަނޑާއެކީ ރައްޔިތުން ތިއްބެވިކަން މިއޮތީ. މިގަދަ ވާރޭތެރޭގައިވެސް ކުޅުދުއްފުށްޓަށް އައިސްފައި މިއޮތް ތަރައްޤީ، އަޅުގަނޑުމެން އިޙްސާސްކުރަން ބޭނުންވޭ.\nމި ތަރައްޤީއާއެކީ، އަޅުގަނޑުމެން ކުރިއަށްދާއިރު، އަޅުގަނޑުމެން ވިސްނާލަންވީ، ކުރިއަށް އޮތް ދެ ދުވަހުގެ ތެރޭގައި ނަގާ ވޯޓަކީ، ކޮންކަމަކަށް ނަގާ ވޯޓެއްތޯ. ކުރިއަށް އޮތް ދެ ދުވަހުގެ ތެރޭގައި އަޅުގަނޑުމެން ވިސްނާލަންޖެހޭ ކަންކަމުގެ ތެރޭގައި މިއޮތީ، ރައީސް ޔާމީނަށް ކިހާވަރެއްގެ މެންޑޭޓަކާއި، ކިހާވަރެއްގެ ދައުރެއް ރައްޔިތުން ދިންތޯ. ރައީސް ޔާމީން މަސައްކަތްކުރަން ކިހާވަރެއްގެ ފުރުޞަތެއް ރައްޔިތުން ދިންތޯ. މިއީ، އަޅުގަނޑުމެން ވިސްނާލަންޖެހޭ ކަމަކީ. މިކަމުގައި ވިސްނަވާ! ރައީސް ޔާމީނަށްވުރެ، ފަސް އަހަރުގެ ޒަޢާމަތެއް، ދަތިކޮށް ކަޑައްތުކުރި މީހަކު ނުހުންނާނެ. އެއްވެސް ރައީސަކު ނުހުންނާނެ. އަދި، އަޅުގަނޑަށް ޙަމަލާތައް މިއައީ، އަޅުގަނޑު ހީނުކުރާހާ ކައިރިން. އަޅުގަނޑުގެ ގޭތެރެއިން އަޅުގަނޑަށް މި ހަމަލާތައް މިއައީ. މިއީ، އެއްވެސް މީހަކު އުއްމީދު ކުރާނެ، އެއްވެސް މީހަކު އިންތިޒާރު ކުރާނެ ކަމެއް ނޫން. އަދި ކޮބައިތޯ؟ ހުރިހާ މަރުޙަލާއަކުން އަޅުގަނޑަށް ޙަމަލާދިން. ހުރިހާ މަރުޙަލާއަކުން ޙަމަލާދީފައި، ރާއްޖޭގައި ހުރި އުސޫލުތައް މުގުރާލާފައި، ރާއްޖޭގައި ހުރި ޤާނޫނުތަކުގެ ބޭރުން، ސަރުކާރެއް ވައްޓާލަން މަސައްކަތް ކުރާއިރު، އެކަން ކާމިޔާބުވީނަމަ، ރައްޔިތުންނަށް އަންނާނީ ކިހާވަރެއްގެ ނިކަމެތިކަމެއްތޯ. ނޫނީވިއްޔާ ރައްޔިތުންނަށް ލިބިގެންދާނީ ކިހާވަރެއްގެ އަނިޔާއެއްތޯ، އަޅުގަނޑުމެން ވިސްނާކަށް ޚިޔާލަކަށް ނާދޭ. އެކަންކަން ކުރި މީހުން، އެކަން ކުރިއިރު، އެމީހުންގެ ޚިޔާލަކަށް ނާދޭ، ޤާނޫނު އަރައި ހަމަކުރާނެކަމެއް. ޤާނޫނުއަރައި ހަމަކުރާއިރު، އެމީހުން ގަބޫލުކުރަންޖެހޭނެ. އެންމެ ކަންކަމާ ދޭތެރޭގައި ވިސްނާ މީހުންނަށްވެސް އެނގޭނެ. މީހުންނަށް އަނިޔާވެރިވާ މީހުން، މީހުންނަށް އަނިޔާވެރިވާއިރު، އެ ކުރެވެނީ ކީއްކަމެއް ނޭނގޭނެ. އެކަމަކު، އެމީހުންނާ ޤާނޫނު އަރައިހަމަކުރީމާ، ދެން އެ މީހުން ލޮލުން ކަރުނަ ވައްޓާނެ. އާއިލާތަކުން އާދޭސް ކުރާނެ. މިއަދުވެސް އެ ކުރަނީ އެ އާދޭސް. މިވެނި މިވެނި މީހުން މިވަނީ ޖަލުގައޭ. އެހެންވީމާ، އެ މީހުންނަށް ޖަލުގައި ތިބީމާ، އެ މީހުންނަށް ކޮންމެވެސްކަހަލަ ލުއިތަކެއް ހޯދައިދޭނެ ވާހަކަ މި ދައްކަނީ. އެކަމަކު، ފަހަރުގައިވެސް ޚިޔާލުކޮށްނުލާ، މި މީސްމީހުން ޖަލަށް ވަންނަން މިޖެހުނީ ކީއްވެގެންތޯ. ޖަލަށް ވަންނަންޖެހުނީ ކީއްވެގެންތޯ ވިސްނައިލާ ކަމަށްވަންޏާ، އެ މީސްމީހުންނަށް އެނގެންވާނެ، އެ މީހުންގެ ފަރާތުން މުޅި ރައްޔިތުންނަށް ދޭން މިއުޅުނީ ކިހާވަރެއްގެ އަނިޔާއެއްތޯ.\nމިއީ، އަޅުގަނޑުމެންގެ ކުރިމަތީގައި، މީގެ ފަހުން ދެ ދުވަހާ ހަމައަށްދާއިރު ނަގަން އޮތް ވޯޓު. މިއޮއްހާ ޒަމާން، ކުޅުދުއްފުށީގެ ރައްޔިތުން އެދިވަޑައިގެންފައި އޮތް ތަރައްޤީ ނުލިބިގެން ދިޔައީ. މިއަދު އެބަފެނޭ، އެ ތަރައްޤީ ލިބިގެންދާތަން. މިއަދު އެބަފެނޭ، ގަދަ ކަނޑެއް ހުރަސްކުރަން ނުޖެހޭނެކަން. މިއަދު އެބަ އެނގޭ، ހަނިމާދޫ އެއަރޕޯޓާ ނުލައި ކުޅުދުއްފުށީގެ ރައްޔިތުންނަށް ދަތުރުފަތުރު ކުރެވޭނެކަން. މިއަދު އެބަ އެނގޭ، ގަދަވިޔަސް ދެން އިރާދަކުރެއްވިއްޔާ، މާލޭން ފުރައިގެން ސީދާ ކުޅުދުއްފުށްޓަށް ޖެއްސޭނެކަން. އަދި ހަމައެހެންމެ، ރާއްޖޭގެ ކޮންމެ ދިމާއަކުން، ކުޅުދުއްފުށީގެ ރައްޔިތުންނަށް ދަތުރުފަތުރު ކުރުމަކީ، ފަސޭހަކަމެއް.\nއެހެންވީމާ، މިއަދު ރައްޔިތުން ބޭނުންވާ ކަންތައްތައް، ރައްޔިތުންނަށް ފުދިގެންދާތަން މި ފެންނަނީ. މި ވާހަކަތަކެއް ބޭނުމެއްނުވާނެ، އިދިކޮޅު މީހުން ދައްކާކަށް. އިދިކޮޅު މީހުން ހައްތަހާވެސް އަޅުގަނޑުމެންނަށް ދައްކާނީ، ޑިމޮކްރަސީގެ އެކި ކަހަލަ ކުލަ ހުވަފެންތައް.\nއެހެންވީމާ، އަޅުގަނޑުމެން ވޯޓާ ހަމައަށްދާއިރު، އަޅުގަނޑު ރައްޔިތުންނަށް ދަންނަވާލަން ބޭނުންވަނީ، މުޅި ރައްޔިތުންގެ ޙައްޤުގައި، ކުޅުދުއްފުށީގެ ކޮންމެ ބޭފުޅަކާއި، އަދި މި ބައްދަލުވުމަށް ކައިރި ރަށްރަށުން ވަޑައިގެންނެވި ނޮޅިވަރަންފަރު، ނޮޅިވަރަމް، އަދި މިނޫން ރަށްރަށުން ވަޑައިގެންނެވި ބޭފުޅުންނަށް އަޅުގަނޑު ދަންނަވާލަން ބޭނުންވާ ވާހަކައަކީ، މުޅި ދިވެހިރާއްޖޭގެ ޙައްޤުގައި، އަޅުގަނޑުމެންގެ ހުރިހާ ޢާއިލާތަކުގެ ޙައްޤުގައި، މި ވޯޓާ ދޭތެރޭގައި ވިސްނާށޭ. މިއަދު އެބަ ވިސްނަންޖެހޭ، އަޅުގަނޑުމެން ތަރައްޤީއާއެކީ ކުރިއަށް ދިޔުމާއި، އަޅުގަނޑުމެންގެ ސިޔާސީ މަޞްރަޙަށް އައިސްފައި މިއޮތް ބަނަކަން. މި ބަނަކަމުގެ ތެރޭގައި އަބަދު ނުޖެހޭނެ ދިވެހިރައްޔިތުން އުޅޭކަށް. މިއީ، ސިޔާސީ ތިން ހަތަރު ލީޑަރުންގެ ތެރޭގައި އުޅޭ ވާދަވެރިކަމެއް. މި ވާދަވެރިކަމުގެ ތެރޭގައި، އަޅުގަނޑުމެންގެ ރައްޔިތުން، މި ގިލަންތައް އުފުލާކަށް ނުޖެހޭނެ.\nއެބަޖެހޭ އަޅުގަނޑުމެން ހުރިހާ އެންމެން ވިސްނާލަން. އަޅުގަނޑުމެން ހުރިހާ އެންމެން ވިސްނާލާފައި، މި ބޭބޭފުޅުންނަށް ދަންނަވާލަން އެބަޖެހޭ، ތަރައްޤީއަށް، ރައްޔިތުންގެ ހަމަޖެހުމަށް، ޤާނޫނީ އުސޫލުތައް ދަމަހައްޓަން، އެންމެންގެ ތެރޭގައި ހަމަހަމަކަން ޤާއިމުކުރަން، އަދި، އަޅުގަނޑުމެން ދާން ބޭނުންވާ މިނަށް، އަޅުގަނޑުމެން ރާއްޖެ ދަތުރުކުރަން، ބައިނަލްއަޤްވާމީ މުޖުތަމަޢުގައި، އަދި، އަޅުގަނޑުމެން އުފުލައިލަން ބޭނުންވާ މަތިންދާބޯޓުތައް، ކޮންމެ ބަނދަރަކަށް ޖެއްސޭވަރުގެ ޖާގަ، އެބަޖެހޭ އަޅުގަނޑުމެންނަށް ލިބެން. އަޅުގަނޑުމެންގެ ރައްޔިތުން އެބަޖެހޭ، ހުރިހާ ލީޑަރުންނަށް ދަންނަވަން، ތިޔަބޭފުޅުންނަށްޓަކައި، ތިމަންނާމެން ޤުރުބާން ވެއްޖައީމުއޭ. އެހެންވީމާ، ދެން ކުރިއަށް އޮތް ތަނުގައި، ތިމަންނާމެންނަށްޓަކައި، ތިމަންނާމެންގެ ޤައުމުގެ ހަމަޖެހުމަށްޓަކައި، ޤައުމު ކުރިއަށް ދިޔުމަށްޓަކައި، އަމަންއަމާންކަން ޤާއިމުކުރުމަށާއި، މަޞްލަޙަތަށްޓަކައި ތިޔަބޭފުޅުން އެބަޖެހެޔޭ، މިފަހަރު ތިމަންނާމެންނަށް ފުރުޞަތު ދެއްވަން. މިފަހަރު އެބޭފުޅުން އެބަ ދެއްވަންޖެހޭ. ހުރިހާ ދިވެހިރައްޔިތުންގެ ޙައްޤުގައި، ދިވެހިރައްޔިތުންނަށް ޗާންސް އެބަ ދެއްވަންޖެހޭ. މި ޤައުމަށް ހަމަޖެހުމާއެކީ ކުރިއަށް ދިޔުމުގެ ޗާންސެއް އެބަ ލިބެންޖެހޭ. އަޅުގަނޑުމެން އަބަދު ބޭނުމެއްނުވޭ، އަޅުގަނޑުމެންގެ ސިޔާސީ ލީޑަރުން މި ކުޅިޖަހާ ޖެހުމުގެ ތެރޭގައި، އަޅުގަނޑުމެން މުގޯލި އަޅާލަ އަޅާލަ ތިބޭކަށް.\nމުޅި ޖީލެއް ހަލާކުވެގެން މި ދިޔައީ. ޒުވާން ޖީލެއް ހަލާކުކޮށްލައިފި. އަދި ހަމަ އެގޮތަށް، އަޅުގަނޑުމެންގެ ސިޔާސީ ކަންކަމުގެ ތެރެއަށް، އަޅުގަނޑުމެންނަށް ފެނިގެން ދިޔައީ، ކިތަންމެ ފުރިހަމަ ޤާނޫނީއަސާސީއެއް ލިބިފައި އޮތް ކަމުގައިވީނަމަވެސް، އަޅުގަނޑުމެންނަށް ފެނިގެން މި ދިޔައީ، ކަންކަން ނިންމާ މީހުންގެ ތެރެއަށް ފައިސާއާއި، ރިޝްވަތުގެ ނުފޫޒު އައީމާ، ކަންކަން ވެގެންދާނެގޮތް. އެމީހުން ގޯސް އެ ހަދަނީ. އެހެންވީމާ، މިހާރު އެބަޖެހޭ ރައްޔިތުން ބުނަން، މިފަހަރު މިއީ ރައްޔިތުންގެ ފަހަރޭ. ރައްޔިތުންގެ ތަރައްޤީއަށްޓަކައި ކުޅުދުއްފުށްޓާއި، އުތުރުގެ ބޮޑު ތިލަދުންމައްޗާއި، ރައްޔިތުންގެ ހަމަޖެހުމަށްޓަކައި އެބަޖެހޭ ރައީސް ޔާމީން އެ ބުނާ ކަންކަން ކުރިއަށް އޮތް ފަސް އަހަރުގެ ތެރޭގައި ކުރެވޭތޯ ބަލައިދިނުމަށްޓަކައި، ތިމަންނާމެން މި ފުރުޞަތު ދޭން ބޭނުންވެޔޭ.\nއަޅުގަނޑުމެންގެ ކުރިމަތީގައި، އިންތިޚާބަކާ ހަމައަށްދާއިރު މި އޮތް ޗޮއިސްއަކީ، މިހާރު މި ހިނގާ ދެ ދުވަހެއްގެ ތެރޭގައި، ސައުވީސް ގަޑިއިރެއްގެ ތެރޭގައި، އަޅުގަނޑުމެންގެ ތެރޭގައި ފައިސާއާއި ހަދިޔާ ދައުރުވާނެ. ތިޔަ އެއްޗެއް ލިބުމަށްފަހު ސެޕްޓެންބަރު 23 ގެ ބޭނުން ނެތުނީ. އޭގެ އަނެއްކޮޅުގައި މިއޮތީ، އަޅުގަނޑު ތިޔަބޭފުޅުންނަށް ދައްކާ ރާސްތާ. އެއީ، ކޮންމެ މީހަކަށް އާމްދަނީ ލިބިގެންދާއިރު. އެހެންވީމާ، ވަގުތީ ފައިދާއަކަށް، މުޅި ޤައުމަށް ބޭނުންވާ ފައިދާތޯ، އަދި، އެ މީހަކު ވަޒީފާ އަދާކުރުންމަތީ ހުރެގެން ކުރިއަށްދާ ގޮތުގައިތޯ، މިއީ ރައްޔިތުން ނިންމަވަންޖެހޭ ކަމަކީ.\nމިދިޔަ ފަސް އަހަރުގެ ތެރޭގައި، އަޅުގަނޑު ހަމަ ވާހަކަކޮޅު ނިންމާލަމުން. މިދިޔަ ފަސް އަހަރުގެ ތެރޭގައި އެކި ދާއިރާތަކުން އަޅުގަނޑު ޓެސްޓްކޮށްފި. އެންމެ ކައިރިން އަޅުގަނޑު ޓެސްޓްކޮށްފި. ފުލުހުންގެ ތެރެއިން ބަޔަކު ނުކުމެ ޓެސްޓްކޮށްފި، ރައީސް ޔާމީނުގެ ވެރިކަން ނިންމާލަން. އަދި އެނޫން ގޮތްގޮތަށް ޓެސްޓްކޮށްފި. ރައްޔިތުންގެ މަޖިލީހުގެ ތެރެއިން މަސައްކަތްތަކެއް ކޮށްފި، ރައީސް ޔާމީން ޓެސްޓްކުރަން. ރައީސް ޔާމީނުގެ ވެރިކަން ނިމުމަކަށް ގެންނަން. އެންމެ ކައިރިން ޕާޓީގެ އިސް މީހުން މަސައްކަތްކޮށްފި. އަޅުގަނޑުމެން އިޙްތިރާމުކުރި ބޭފުޅުން މަސައްކަތް ކުރައްވައިފި، ޤާނޫނާ ޚިލާފަށް އަޅުގަނޑުމެންގެ ވެރިކަން ނިންމާލަން. ރައްޔިތުން ޚިޔާލަށް ގެންނަވާ! ހުރިހާ ފެންވަރެއްގެ މަސައްކަތް ކުރެވިއްޖެ، ރައީސް ޔާމީންގެ ވެރިކަން ނިންމާލަން. ނުވިތާކަށް، ހަމަ އެންމެ ގާތުން މަސައްކަތްކޮށްފި، އަޅުގަނޑު އިން ލޯންޗް ކުނޑިކުނޑިވާވަރަށް ގޮއްވާލަން. މި ހުރިހާ ކަމެއް ރައްޔިތުން ކޮށްފި. މި ހުރިހާ ކަމެއް ރައްޔިތުންގެ ތެރޭގައި ތިބި ބަޔަކު ކޮށްފި. މާދަން ނޫން އަނެއް ދުވަހުން މިއޮތީ، މި ހުރިހާ އެންމެން ކުރި ކަންކަމުގައި، މި ހުރިހާ އެންމެން ކުރި ކަންކަމުގައި، ﷲގެ ހަމްދަރުދީއާއި، ﷲގެ ރަޙުމް ހިމެނިގެންވީ އަޅުގަނޑާ އެކީގައި. އެހެންވެގެން، އިރާދަކުރެއްވިއްޔާ، އަޅުގަނޑު މިއަދު އައިސް ކުޅުދުއްފުށީގައި މި ވާހަކަ މި ދައްކަނީ.\nދެ ދުވަސް ފަހުން މިއޮތީ، މުޅި ރައްޔިތުން އަޅުގަނޑާ ދޭތެރޭގައި ކަންތައް ކުރާނީ، އަޅުގަނޑު މި ދެންނެވި މީހުން އަޅުގަނޑާ ދޭތެރޭގައި ކަންތައް ކުރި ގޮތަށްތޯ ބަލަން ނަގާ ވޯޓު. ރައްޔިތުން އަޅުގަނޑާއެކީ ތިއްބަވާ. ވަކިވަކި ސިޔާސީ ލީޑަރުން އަޅުގަނޑަށް ގެއްލުން ދެއްވި ނަމަވެސް، އަޅުގަނޑުގެ އިލްތިމާސަކީ، އަޅުގަނޑުގެ އާދޭހަކީ، އަޅުގަނޑު މަސައްކަތް ކޮށްފީމޭ. އަޅުގަނޑަކީ އިޚްލާޞްތެރިއަކީމޭ. އަޅުގަނޑު ވަރަށް ގިނަ ކަންތައްތައް ކުރެވޭތޯ ބަލައިފީމޭ. ވަރަށް ގިނަ އުނދަގުލާއެކީއޭ، އަޅުގަނޑުގެ ސަރުކާރު ކުރިއަށް މި ގެންދިޔައީ. ރާއްޖޭގެ ތަރައްޤީއަކީ ބޭނުންވާ އެއްޗެއް ކަމަށްވަންޏާ، އެކަން ލިބިއްޖެއޭ. ހުރިހާ ދިމާއަކުން މަސައްކަތްކޮށްފި، އަޅުގަނޑުގެ ވެރިކަން ނިމުމަކަށް ގެންނަން.\nއެހެންވީމާ ދެ ދުވަސް ފަހުން މިއޮތީ، ރައްޔިތުންވެސް ހަމަ ތިއްބެވީ، އަޅުގަނޑުގެ ވެރިކަން ނިންމަވަންތޯ، އެ ސުވާލު ދެ ދުވަހުގެ ފަހުން އަޅުގަނޑަށް ޖަވާބު ލިބިގެންދާނެ. އަޅުގަނޑު އުއްމީދު ކުރަނީ، އިރާދަކުރެއްވިއްޔާ، ރައްޔިތުން ތިއްބަވާނީ އަޅުގަނޑާ އެކުގައި ކަމަށް. ހަމަކަށަވަރުން، ﷲ ތަޢާލާގެ ރުހިވޮޑިގަތުންވާނީ، ރައްޔިތުންނަށް އިޚްލާޞްތެރިކަމާއެކީ މަސައްކަތްކުރާ މީހަކަށް. އެއްވެސްގޮތަކަށް މި ވިޔާނުދާ މީހުން މި ކުރާ ތަދުބީރުތަކެއް، ﷲ އިރާދަކުރެއްވިއްޔާ އެކަންކަމެއް ހާސިލުވިޔަކަ ނުދެއްވާނެ.\nއެހެންވީމާ، ދިވެހި ރައްޔިތުންގެ އަރިހުގައި، ކުޅުދުއްފުށީގެ ލޮބުވެތި ރައްޔިތުންގެ އަރިހުގައި، ބޮޑުތިލަދުންމަތީގެ ރައްޔިތުންގެ އަރިހުގައި، މުޅި ރާއްޖޭގެ ހުރިހާ ރައްޔިތުންގެ އަރިހުގައި އަޅުގަނޑު ދަންނަވާނީ، އަޅުގަނޑުގެ ކައިރީގައި މަސައްކަތްކުރި މީހުންނާއި، އަޅުގަނޑުގެ ގާތްތިމާގެ މީހުން، އަޅުގަނޑުގެ ވެރިކަން ނިންމަން މަސައްކަތް ކޮށްފިއޭ. ޚަންޖަރު ހަރަން މަސައްކަތްކޮށްފިއޭ. ގޮއްވާލަން މަސައްކަތްކޮށްފިއޭ. ރައްޔިތުން އަޅުގަނޑަށް އެހެން ނަހައްދަވާށޭ. ރައްޔިތުން އެހެން އަޅުގަނޑަށް ނަހައްދަވާށޭ. ރައްޔިތުންގެ ފަރާތްޕުޅުން އަޅުގަނޑަށް އެހެން ހައްދަވައިފި ކަމަށްވަންޏާ، ދެން ކީއްކުރަންތޯ، އިޚްލާޞްތެރިކަމާއެކީ މަސައްކަތް ކުރަން މީހަކު އުޅެންވީ؟\nއެހެންވީމާ، އަޅުގަނޑުގެ މި އިލްތިމާސް، ބޮޑުތިލަދުންމަތީގެ ރައްޔިތުންނާއި، މުޅި ރާއްޖޭގެ ހުރިހާ ރައްޔިތުން، ގަބޫލުކުރައްވާނެ ކަމަށް އަޅުގަނޑު އުއްމީދު ކުރަން. އަޅުގަނޑު އެދެނީ އަބަދުވެސް، އަޅުގަނޑު ހުއްޓަސް، ނެތަސް، ތިޔަބޭފުޅުންގެ ޚިދުމަތުގައި އަޅުގަނޑު ހުއްޓަސް އަދި އަޅުގަނޑު ހުންނާނެ ފުރުޞަތެއް ނުލިބުނަސް، އަޅުގަނޑު އެދެނީ ދިވެހިރާއްޖެއަށް ހަމަޖެހުން. އަޅުގަނޑު އެދެނީ ދިވެހިރާއްޖެއަށް އުފާފާގަތިކަމާއި ކުރިއެރުން. އަޅުގަނޑު އެދެނީ، ދިވެހިރާއްޖޭގެ ރައްޔިތުންގެ މަޞްލަޙަތު. އަޅުގަނޑު ބޭނުންވަނީ ދިވެހިރާއްޖެއަށް ތަރައްޤީ. އަޅުގަނޑު ބޭނުންވަނީ ތުއްތުކުދިންނަކީ އުފަލުގައި އުޅޭ ކުދިންކަމަށްވާން. އަޅުގަނޑު ބޭނުންވަނީ ޒުވާނުންނަކީ، ދިވެހިރާއްޖެ، އަޅުގަނޑު މި ގެންދަން ބޭނުންވާ ހިސާބު، އަޅުގަނޑު މި ދޫކޮށްލާ ލެގަސީގައި، ހިފައިގެން ކުރިއަށް ގޮސްފައި، މި ދުނިޔޭގައި، އެހެން ޤައުމުތައްވެސް އަޅުގަނޑުމެން މަސައްކަތެއް ކުރާތީ ފަޚުރުވެރިވާ ބައެއްގެ ގޮތުގައި، އަޅުގަނޑުމެންގެ ހުރިހާ ޒުވާނުންވެސް މަސައްކަތް ކުރައްވާނެ ހެޔޮ ތައުފީޤު މާތްﷲ މިންވަރު ކުރެއްވުން ބޭނުމީ.\nއިންސާނުންނަކީ ފަނާވާނެ ބައެއް. އިންސާނުންގެ ޚިދުމަތަކީ، ޝައްކެއްވެސްނެތްގޮތުގައި، އެ ޚިދުމަތާ ދޭތެރޭގައި އެކި ކަހަލަ ވާހަކަ ދެއްކޭނެ ބައެއް. އެކަމަކު، މިއޮއްބޮޑު އިންތިޚާބު ނިމިގެން މިދަނީ. ޢިލްމުވެރިންގެ ތެރެއިންވެސް އެއްވެސް ބޭފުޅަކަށް ކެރިވަޑައެއްނުގަންނަވާ، ބޭބޭފުޅުން މީހުންގެ ޙައްޤުތަކަށް އަރައިގަނެ، ވާހަކަފުޅު ދައްކަވާއިރު، އެއްވެސް ބޭފުޅަކަށް ކެރިވަޑައެއްނުގަންނަވާ، އަސާސެއްނެތި މީހުންގެ އަބުރަށް އަރައިގަތުމަކީ، ދީނުގައި ކިހާވަރެއްގެ ކަމެއްތޯ ވިދާޅުވެލައްވާކަށް މި އިންތިޚާބުގައި ބޭނުންފުޅެއްނުވޭ. ޢިލްމުވެރިންގެ ވާހަކަފުޅު، ބައެއް ޢިލްމުވެރިންގެ ވާހަކަފުޅު މުޅިން އެހެރީ، ސިޔާސީ ބެރަށް ނަށާގޮތަށް ޖަހައިދޭ ލަވަގޮތަށް. އެބޭފުޅުންނަކަށް ކެރިވަޑައެއްނުގަންނަވާ، މިއީ ކިހާވަރެއްގެ ވާހަކައެއްކަމެއް ވިދާޅުވާކަށް. އެކަމަކު މިހާރުވެސް، މިއަންނަ ހުކުރު ދުވަހުވެސް އެބޭފުޅުން މެމްބަރަށް އަރުވާ! ހުކުރު ޚުތުބާކިޔަން މެމްބަރަށް އަރުވާ! އަބުރާ ބެހުމަށްވުރެ ގޯސްކަމެއް ނޯންނާނެ ކަމަށް އެބޭފުޅުން ވިދާޅުވާނެ. ސިޔާސީ ޕޯޑިއަމްގައި އެ ވާހަކަ ދައްކާއިރު، އެއިން ބޭފުޅަކު އެ ވާހަކަ ދައްކަވާކަށް ބޭނުންފުޅެއްނުވޭ.\nމިއޮއްބޮޑު ސިޔާސީ މޫސުން ނިމިގެން މި އަންނަނީ. އަޅުގަނޑުމެންގެ ދައުލަތުގެ ހާލަތު ބަދަލުވަނީ. ރައްޔިތުންގެ ހާލަތު ބަދަލުވުމުގެ ވޯޓާ ހަމަޔަށްދާއިރު، މި ދެންނެވި ބޮޑެތި ޙައްޤުތަކަށް، އިންސާނުންގެ ޙައްޤުތަކަށް އަރައިގަންނައިރު ޖެހިލުމެއްނުވޭ. އަދި އެކަންކަމާ ދޭތެރޭގައި، އިސްލާމީ އުސޫލުން ކަން ކުރަން އޮންނަ ގޮތުގެ ވާހަކަ ބުނުމުގެ ބަދަލުގައި، އެއީ ހަމަ އެންމެ ރަނގަޅު ގޮތެއް ކަމުގައިވެގެން، މިއޮއްބޮޑު މޫސުމެއް ނިމިގެން މިދަނީ. މިއީ އަޅުގަނޑުމެން އިންސާނުންގެ ވިސްނުން ހުރިވަރު. އަޅުގަނޑުމެން އަމިއްލަ އެދުމުން ފޯވެފައި ތިބެއްޖެ ކަމަށްވަންޏާ، އަޅުގަނޑުމެން ފުރޮޅާނުލާނެ ގާކޮޅެއް ނޯންނާނެ ކަމަށް އިސްލާމީ ޢިލްމުވެރިންގެ ތެރެއިންވެސް ބައެއް ބޭފުޅުން އެއޮއް ވިދާޅުވަމުން ގެންދަވަނީ.\nއެހެންވީމާ، އަޅުގަނޑުމެންނަށް ހިތްވަރުދޭންވީ ކޮންބައެއްތޯ؟ އަޅުގަނޑުމެންނަށް ހިތްވަރުދޭންވީ ދިވެހި ރައްޔިތުން. ދިވެހި ރައްޔިތުންނަށް އެބަ ގަބޫލުކުރެވޭ، ޚިދުމަތްކޮށްގެން ފަޚުރުވެރި ވަނައެއް ހޯދިޔަސް، އެބޭފުޅެއްގެ އަމިއްލަ މަޞްލަޙަތަށް، އެބޭފުޅަކު މަސައްކަތް ކުރައްވާ ކަމަށްވަންޏާ، ރައްޔިތުންގެ މަތިން ހަނދާނެއްނުހުރޭ. ޤާނޫނުގެ މަތިން ހަނދާނެއްނުހުރޭ. އުސޫލުތަކުގެ މަތިން ހަނދާނެއްނުހުރޭ. އެ ހުރިހާ ކަމެއް އެއްކިބާކޮށްފައި، ކުރަންޖެހޭ ކަމެއް ކުރަން ބޭނުންވަނީ. ޚިދުމަތުގެ ގޮތުން ކައިރީގައި މަސައްކަތްކުރިޔަސް، މަޤާމުގެ ގޮތުން ކިތަންމެ އުފުލިފައިހުރި މަޤާމެއްގައި ހުރި ނަމަވެސް، އޭނާއަށް އަމިއްލައަށް ދާންވާ ހިސާބަށް ދާން ބޭނުންވެއްޖެ ކަމަށްވަންޏާ ވަރިހަމަ، ކައިރީގައި ތިބި އެންމެން މަރާލާފައި، އެންމެން ގޮއްވާލާފައިވެސް އޭނާ ދާންވީ ހިސާބަކަށް ދާންވީ. އަދި އެކަމުގައި ދިވެހި ރައްޔިތުންގެ ހަމްދަރުދީވެސް އޮތް ކަމެއް ނޭނގޭ.\nޤާނޫނު ހަދާ މަޖިލީހުގައި މި ތިއްބަވަނީ، ރައްޔިތުންގެ އަމާނާތަށް ރައްޔިތުންނަށް ހުވާކުރައްވައިގެން، ﷲ ގަންދީ ހުވާކުރައްވައިގެން ރައްޔިތުންގެ އަމާނާތްތަކެއް ފުރިހަމަކުރައްވަން، ވަޑައިގަންނަވާ ބޭފުޅުން. އަޅުގަނޑު ގަބޫލުކުރަން، އިންސާނުންނަށް އެކިކަހަލަ ހަދިޔާ އުފުލިގެންދާނެ. އެކިކަހަލަ ހަދިޔާ ހުށަހެޅިގެންދާނެ. އެކަމަކު ކޮންކަހަލަ ކަމެއްތޯ؟ އެބަޔަކު ހޮވި، މުޅި ރައްޔިތުން ބީވެގެންދާވަރު، އެބަޔަކު ހޮވި، މުޅި ރައްޔިތުން ހަނާވެގެންދާވަރު ކަންތައްތައް ކުރާއިރު، އަޅުގަނޑުމެންގެ ޕާޓީންވެސް ތޭރަ މެންބަރުން މަސައްކަތްކޮށްފި، ޤާނޫނާ ޚިލާފަށް ރައީސުލްޖުމްހޫރިއްޔާ، މުއްދަތު ހަމަނުވަނީސް ޢަޒުލް ކުރަންވެސް މަސައްކަތްކޮށްފި. އަދި އޭގެ ފަހަތުގައި ތިބި މީހުންނަކީ، ޚިދުމަތްތެރީން ކަމުގައިވީނަމަވެސް، ކޮބައިތޯ އެމީހުން ދިވެހިރާއްޖޭގެ ހަމަޖެހުމާ ދޭތެރޭގައި، އެންމެ ފަހަރަކުވެސް ވިސްނާލިތޯ؟ ދެން ކީއްކުރަންތޯ މިއަދު އެމީހުންގެ ޢާއިލާ މީހުން ނުކުމެ، ގޭގެއަށް ގުޅައި، މީހުންނާ ގުޅާފައި ރޮއި މި ހަދަނީ؟ އަޅުގަނޑުމެން އެއަށްވުރެ މާބޮޑަށް ރުއީމުސް. ރުއިން އާންމުވީސް ރާއްޖޭގައި އެމީހުން އެ ޚިޔާނަތްތެރިވީ ކަންތައްތައް ކާމިޔާބުވެގެން ދިޔަނަމަ. މުޅި ރާއްޖެ ރުއީސް. މުޅި ސަރަޙައްދުގައި ރާއްޖެ ރުއީސް. މުޅި ސަރަޙައްދުގައި އަޅުގަނޑުމެންނަކީ ސަލާންޖަހާ މީހުންނަށްވީސް. މިތަނަށް ގޮވާލަން ގެނައީ ކައިރި ޤައުމަކުން ލަޝްކަރެއް ގެންނަން ގޮވީ. އެކަންވެސް އެމީހުންނަށް ފުދޭ. އެކަންވެސް އެމީހުން އެތިބީ ކޮށްގެން. އަދި ނުވިތާކަށް ކޮންތާކަށްތޯ! ނުވިތާކަށް ސުޕްރީމް ކޯޓުގެ ތެރެއިން ޚިޔާނާތްތެރި ނުބައި އަމުރެއްވެސް ނެރެފި. ރިޝްވަތު ދިނުމަކީ ގޯސްކަމެކޭ ބުނާ ވާހަކަ، ހަމަ އެބޭބޭފުޅުން ވިދާޅުވަނީ. އެކަމަކު އެބޭފުޅުން ކަމެއް ހާސިލުކުރަން ބޭނުންފުޅުވީމަ، އެކަންވެސް ފުދޭ.\nއެހެންވީމާ ދިވެހި ރައްޔިތުންނޭ ހޭފުޅުލައްވާ! ދިވެހި ރައްޔިތުން ހޭލަންވެއްޖެ ނޫންތޯ؟ މިބުނާ ސިޔާސީ ލީޑަރުންނާއެކީ، ކިހިނެއްތޯ، އަޅުގަނޑުމެން އެމީހުންގެ ފަހަތުން އުޅޭނީ؟ ކިހިނެއްތޯ، އެމީހުންގެ ފަހަތުން އެމީހުން ދައްކާ މަގުން ހިނގާނީ؟ އެއީ އެމީހުން އެ ހިނގާ މަގުން އެމީހުންވެސް ދާނީ އެމީހުންގެ ހަލާކުގެ ތެރެއަށް. އެހެންވީމާ، އެމަގުން ދިވެހި ރައްޔިތުން ވަޑައިނުގަންނަވާ. އަޅުގަނޑު ހަމަ ކުރިއަށް އޮތް ދެ ދުވަހުގެ ތެރޭގައި، މި ނަގާ ވޯޓުގައި އަޅުގަނޑު ބަލައިލަން ބޭނުންވަނީ، މުޅި ރައްޔިތުންވެސް ކަންތައް ކުރައްވާނީ އަޅުގަނޑާ ދޭތެރޭގައި ހަމަ އެގޮތަށްތޯއޭ. މި ޢަޒުމާއި މި ސާބިތުކަމާއެކީ ދިވެހިރައްޔިތުން ތިއްބަވާ. މި ޢަޒުމާއެކީ ދިވެހި ރައްޔިތުން ތިއްބަވާ. މިހާތަނަށް ރާއްޖެ ކުރިއަށްދިޔަ ކޮންމެ ފިޔަވަޅެއް އެޅިފައި މިއޮތީ، ޙަޤީޤަތުގައި ރައްޔިތުންގެ ތެރޭގައި ރައްޔިތުންދެކެ ލޯބިވާ ސިޔާސީ ލީޑަރު ހުރެގެން، ރައްޔިތުންގެ އަމާންކަމާއި ސަލާމަތްކަން ކަށަވަރު ކޮށްދިނުމާއެކީ، އިޤްތިޞާދީ ދުވެލި ކުރިއަށްގެންދަން މަސައްކަތް ކުރީމާ. އެހެންނޫންނަމަ، ކުޅުދުއްފުށީގައި އެއަރޕޯޓް އަޅާނީކީ މިއަދަކު ނޫން. މީގެ މާކުރިން އޮންނަންވާނެ، ކުޅުދުއްފުށީގައި އެއަރޕޯޓް އެޅިފައި. ފޮނަދޫގައި އެއަރޕޯޓް އަޅާނީކީ މިއަދަކު ނޫން. ފޮނަދޫގެ އެއަރޕޯޓް މިއަށްވުރެ މާކުރިން އޮންނަންވާނީ އެޅިފައި. ކުޅުދުއްފުށްޓަށް ބޭނުންވާ ދެންވެސް ކަންތައްތައް ހުންނަންވާނީ ފުދިފައި. މިއީ ބޮޑު އާބާދީއެއް. މިއީ، އުތުރުގައި އޮތް އެންމެ ބޮޑު ރަށް. ހަމަ މިވާހަކަ ދެކުނަށް އެނބުރިލާފައި އަޅުގަނޑު ދައްކަން އޮތީ. ހަމަ ހިތަދޫގައިވެސް މިކަން އޮތީ މިހެން ނޫންތޯއޭ. ރައްޔިތުން ބޭނުންވަނީ ކުރިއެރުން. ރައްޔިތުން ބޭނުންވަނީ ތަރައްޤީ. ރައްޔިތުން ބޭނުންވަނީ، ރައްޔިތުން ބޭނުންވާ ކަންކަން ފުދިގެންދިޔުން.\nއެހެންވީމާ، އެކަންކަން ފުދިގެންދާއިރު، ރައްޔިތުން އެބަ ވިސްނަންޖެހޭ، މިކަންކަން ތިމަންނާމެންނާ ހަމައަށް މި ގެނެސްދެނީ، މިހާރު ކާކުބާއޭ. ކީއްވެގެންބާވައޭ، މިކަންކަން ކުރީގައި ނުވެއޮތީ. ވަކި މުއްދަތަކަށް، ވަކި ޝަރަފުވެރި ޚިދުމަތެއް އަދާކުރުމަކީ، އެއްގޮތަކަށްވެސް އޭނާއަކަށް ލައިސަންސް ލިބޭ ކަމެއް ނޫން، އެބޭފުޅަކަށް ހުއްދަ ލިބޭ ކަމެއްނޫން، އޭގެފަހުން ރައްޔިތުން ހަލާކުވާވަރުގެ ކަންތައް ކުރާކަށް. ވަކި ޝަރަފުވެރި ގޮނޑިތަކެއްގައި، ޢަދުލް ޤާއިމުކުރަން ފަނޑިޔާރުން ތިއްބަވާ ތިއްބެވުމަކީ، އެއްގޮތަކަށްވެސް އެބޭފުޅުންނަށް ޖާގަ ލިބޭ ކަމެއްނޫން، ރައްޔިތުންނާ ޚިލާފަށް، ޤާނޫނާ ޚިލާފަށް އަމުރު ނެރެގެން ދައުލަތެއް ވައްޓާލަން ކުރާ މަސައްކަތް. އެއީ ބަޣާވާތް. ކޮންމެ މީހެއްގެ ފޮތުގައިވެސް، ޝަރަޙައިގައި އޮންނާނީ އެއީ ބަޣާވަތެއް ގޮތަށް. މިއީ އަޅުގަނޑުމެންގެ ތެރޭގައި ދާދި އިހަށްދުވަހުގެ މާޒީ. މާ ދުރަކަށް ދާކަށްނުޖެހޭ. ޙަސަން ތާޖުއްދީނާ ހަމައަށް ދާކަށްނުޖެހޭ. މިއީ އަޅުގަނޑުމެންގެ ޙަޤީޤަތް.\nއެހެންވީމާ، ރައްޔިތުން ނިންމަވާ، މީގައި ގޮތެއް. ރައްޔިތުން ނިންމަވާއިރު، ރައްޔިތުން ވިސްނާވަޑައިގަންނަވާ، މި ރައީސަކީ، މި ޒަޢާމަތަކީ ހާދަ ބޮޑެތި ތުރާތައް ގިރާކޮށްފައި އޮތް ޒަޢާމަތެކޭ. ހާދަ ބޮޑެތި ނުރައްކާތައް، މި ދައުލަތާ ދިމާވެއްޖެއޭ. ރައީސް ޔާމީނަކީ އެންމެ މީހެއް. އެކަމަކު އެއިން ކަމެއްގެ ނަތީޖާ އެމީހުން އެދުނުގޮތަށް ބައްދަލުކުރިނަމަ، މުޅި ދިވެހިރާއްޖޭގެ ހާލަތާ ދޭތެރޭގައި، ތިޔަބޭފުޅުން ޚިޔާލަށްގެންނަވާ! ކޮން ހާލެއްގައިތޯ އަޅުގަނޑުމެން އޮންނާނީ؟ އަޅުގަނޑުމެންނަށް ފަސޭހަތޯ، އަޅުގަނޑުމެންގެ ޤައުމަށް ބޭރުގެ ލަޝްކަރެއް އަރައިގެން، އަޅުގަނޑުމެންނަކީ މިތާ ނޫޅޭ ބަޔަކަށް ހެދުން. އަޅުގަނޑުމެންނަށް ފަސޭހަތޯ، މިދެންނެވިކަހަލަ ކަންކަމަށް އަޅުގަނޑުމެންގެ ލީޑަރުން ގޮވާލާއިރު، އެއަށް ހަމަ އާނއެކޭ ބުނެލަބުނެލާ ތިބުން. ނޫން، ޑިމޮކްރަސީއަކީ ފާޑެއްގެ އެއްޗެއް. އެކަމަކު އެ ޑިމޮކްރަސީއަކީވެސް އަޅުގަނޑުމެންނަށް އުފުލޭވަރުގެ އެއްޗަކަށްވާން އެބަޖެހޭ. ރައްޔިތުންނަށް ދަތިވަނީ ޚިޔާލުފާޅުކުރުން ކަމަށްވަންޏާ އަޅުގަނޑު ދަންނަވާނަން، މިއަދުވެސް އަޑުއައްސަވާ. މިއަށްވުރެ މިނިވަންކަން ބޮޑުގޮތެއްގައި، ރައްޔިތުންނަށް ޚިޔާލުފާޅުކުރުމުގެ ދައުރެއް ނޯންނާނެ ގޮސްފައެއް. މީގެ ކުރީގައި އެބަހުރި، ރަން ގަލަން ލިބުނު މީހުންނާއި މިކަހަލަ މީހުން ޚިޔާލުފާޅުކޮށްގެން ޖަލުގޮޅިތަކުގައި ތިބެފައި އެބަހުރި.\nމި ސަރުކާރުގައި ކޮންމެ މީހަކު، ކޮންމެ ވާހަކައެއް ދެއްކިޔަސް، މީހެއްގެ އަބުރާ ނުބެހޭ ކަމަށްވަންޏާ، ކޮންމެ މީހަކަށް، ކޮންމެ ވާހަކައެއް ދެއްކޭ. ރައީސް ޔާމީނާ ބެހޭވެސް ކޮންމެ ވާހަކައެއް ދެއްކޭ. ސަރުކާރާބެހޭ ކޮންމެ ވާހަކައެއް ދެއްކޭ. ކޮންމެ މީހަކާބެހޭ ކޮންމެ ވާހަކައެއް ދެއްކޭ. އެހެންވީމާ، ކޮބައިތޯ މިނިވަންކަން ނުލިބިފައި. މިއަށްވުރެ ބޮޑަށް ރައްޔިތުންނަށް ޚިޔާލުފާޅުކުރުމުގެ މިނިވަންކަމެއް ލިބުނު ޒަމާނެއް ނޯންނާނެ. ހަމައެކަނި މި ސަރުކާރުން ކޮންޓްރޯލް ކުރަނީ މިނިވަންކަމުގެ ތެރޭގައި، މީހުންގެ އަބުރާ ބެހުން. އެނޫން ކަމެއްގައި މި ސަރުކާރުން ކޮންޓްރޯލެއް ނުކުރާނެ. އަޅުގަނޑަކީ އަޅުގަނޑާ ދިމާއަށް އަންނަ މިކަހަލަ ހުރިހާ ވާހަކަތަކަށް ޖަވާބުދޭން ކެރޭނެ މީހެއް. އަޅުގަނޑު މިހާތަނަށް ޖަވާބުދެމުންދާތީ، އިރާދަކުރެއްވިއްޔާ ރައްޔިތުންނަށް ޚިދުމަތް ކުރުމުގެ މި ފަސް އަހަރުވެސް ލިބިގެން މި ދިޔައީ. އަދިވެސް އަޅުގަނޑު ބަދުނާމު ކުރަން ވާހަކަ ދައްކާނެ. އެކަމަކު އަޅުގަނޑު ބަދުނާމު ކުރަން ވާހަކަ ދައްކާއިރު، ރައްޔިތުން އަރިހު ހަމަ ދަންނަވާލަން ބޭނުންވޭ، އަޅުގަނޑާއެކީ އެއް މޭޒެއްގައި ޓީ.ވީ ކުރިމައްޗަށް އަންނާށޭ، އަޅުގަނޑު ބަދުނާމުކުރަން ބޭނުންވާ މީހުން. އޭރަށް އެމީހުންނަށް އަޅުގަނޑުދޭ ޖަވާބުން، މުޅި ރައްޔިތުންނަށް އެނގިގެންދާނެ، ކިހާވަރަކަށްތޯ އަޅުގަނޑު ބަދުނާމު ކުރެވެނީ.\nމާޒީގައި، ދާދި އިހަށްދުވަހެއްގެ މާޒީގައި، މިކަން ފެނިގެން ހިނގައްޖެ. ރައްޔިތުންގެ މަޖިލީހުގެ ކޮމިޓީއަކަށް އަޅުގަނޑު ޙާޒިރުކުރީ ހަމަ މިކަހަލަ ބަދުނާމެއްގައި. އެއަށްވުރެ ވަރުގަދަ ބަދުނާމެއް އަޅުގަނޑުގެ ބޮލަކު ނޭޅޭ. އެހެންވީމާ، ދެން ރާއްޖޭގައި ހިނގާ ކޮންމެ ނުބައި ކަމަކީ، އަޅުގަނޑުގެ ބޮލުގައި އަޅުވާ ބަދުނާމު ކަމަށްވަންޏާ، ދެން ހަމަ ކޮންމެ ރައީސަކު، އޭގެކުރީގައި ހިނގާފައި ހުރި ކަންކަމުގެ ބަދުނާމު އުފުލާކަށް ނުޖެހޭބާ! ރާއްޖޭގައި ކޮރަޕްޝަން މީގެކުރީގައި ނެތްބާ! އޭގެކުރީގައި ހުރި ކޮރަޕްޝަން މީގެކުރިން ބެލުނުބާ! އެހެންވީމާ ޒުވާނުން ހޭލުންތެރިވާންވީ. ޒުވާނުން ބޭނުންވާ ހުރިހާ ޚިޔާލެއްފާޅުކުރުމުގެ މިނިވަންކަން، މި ސަރުކާރުން އެއޮތީ ދީފައި. މިއުޅެނީކީ މީހުން ޚިޔާލުފާޅުކުރާތީ ރައީސަށް ދަތިވެގެނެއް ނޫން. މިއުޅެނީ އެހެންނަމަވެސް، ޖަމާލުއްދީން ސްކޫލްގައި ހުންނަ ޓީޗަރެއްގެ، އަންހެން ޓީޗަރެއްގެ އަބުރާ ބެހުނީމާ، މޮޅު ޓީޗަރެއް، ދުވަހަކުވެސް މުޖުތަމަޢުގެ ތެރޭގައި ނުކުމެ ހިނގާލަން ނުކެރޭ ވަރަށް، އޭނާއަށް ލަދުވެތިކަން ކުރިމަތިވީމާ، އޭނާއަށް އަނިޔާވެރިކަން ކުރިމަތިވީމާ، އަޅުގަނޑުމެންނަށް ގެއްލިގެން އެދަނީ އެތައް ދުވަހެއްގެ ތަޢުލީމު ހާސިލުކޮށްފައި ހުރި މޮޅު އަންހެން ޓީޗަރެއް. އަޅުގަނޑުމެން މި އަބުރު ސަލާމަތް ކޮށްދެވޭތޯ މި މަސައްކަތް މިކުރަނީ، ރާއްޖޭގައި މަސައްކަތްކުރާ އެންމެމޮޅު ޑެންޓިސްޓް، އޭނާއާބެހޭ ވިޔާނުދާ ވާހަކަތައް ދެއްކީމާ، ދެން އޭނާ ޚިދުމަތުން ފިލައިގެން އެދަނީ، މުޖުތަމަޢުތެރޭގައި އޭނާއަށް ނުކުމެ އުޅެން ނުކެރުނީމާ. އެއީ އެމީހުންގެ ޙައްޤެއް ނޫންތޯ؟\nރައީސް ޔާމީންގެ އަބުރާ ބެހޭނެވަރަކަށް ބެހޭ. މިއަދުވެސް މި ހުޅުވާލަނީ އެ ދަޢުވަތު. ރައީސް ޔާމީނަކަށް މިއިން ކުރާނެ އަސަރެއް ނޯންނާނެ. ރައީސް ޔާމީން ނޫޅޭ އެއްގޮތަކަށްވެސް ރައީސް ޔާމީންގެ އަބުރާ ބެހޭތީ އުނދަގޫވެގެންނެއް. އަޅުގަނޑުގެ އަބުރަށްވުރެ ބޮޑަށް އަރައިގަނެވުނު އެހެން މީހެއްގެ އަބުރެއް ނޯންނާނެ. އެހެންނަމަވެސް، މުޖުތަމަޢުގައި އެބަތިބި މަޢުޞޫމް މީހުންތަކެއް. މުޖުތަމަޢުގައި މިތިބަ ކަނބަލުންގެ ތެރޭގައި، އަޅުގަނޑު މި ދެންނެވި ޢުމުރުފުރައިގެ މި ދެންނެވިކަހަލަ ހީވާގިކަމާއި ޤާބިލުކަމާއެކީ ކިޔަވައިދޭ މުދައްރިސުން އެތިބީ. ހަމަ މިތާ މިތިބަ ތުއްތުކުދިން، މަންމައާއި ބައްޕަޔާއެކީ އެއް ސިޓިންގރޫމެއްގައި ޓީ.ވީ ބަލަން ތިބޭއިރު، ލޯހުޅުވާލަން ނުކެރޭވަރު، ކަންފަތުގައި އަތްއަޅަންޖެހޭވަރުގެ ވާހަކަތައް، މިއޮއް ޓީ.ވީތަކުގައި އާއްމުވެގެން މިދަނީ. އެކަމަކު އަދިވެސް ބުނާނެ، ދަރިން ތަރުބިއްޔަތު ކުރުމޭ، މީގެ ޙައްލަކީ. ދަރިން ތަރުބިއްޔަތު ކުރާނީ ކިހިނެއް؟ ލޯ ހުޅުވާލަން ނުކެރޭ، އަޑުއަހާލަން ނުކެރޭ މި ޓީ.ވީތަކުން، މި ޒިންމާދާރު ބޭފުޅުން ދައްކަވާ ވާހަކައިން. ޒިންމާދާރުކަމާއެކީ ކަމެއް ކުރަންޏާ، އެކަމެއް ކުރަން އޮންނަ މާލަމެއްގައި އެކަން ކުރޭ.\nއެހެންވީމާ، މިއުޅެނީ ޑިމޮކްރަސީ ނެތިގެނެއްނޫން. އެކަމަކު އެބޭފުޅުން ގެންނެވި ޑިމޮކްރަސީ ކޮބައިތޯ؟ ހުޅަނގުގެ ޑިމޮކްރަސީގައި އެބޭފުޅުން ގެންނެވި ޑިމޮކްރަސީގައި އަޅުގަނޑުމެންނަށް ފެނިގެންދިޔައީ ކޮންކަމެއްތޯ؟ އެއްދުވަހު މާލޭގައި އެބޭފުޅުން ހިތްވަރު ދެއްވައިގެން، ވިއްސަކަށް ޒުވާނުން އެއްވި، މުޒާހަރާއެއް ކުރަން. ކޮބައިތޯ މުޒާހަރާ ކުރަން އެމީހުން އެއްވި ކަމަކީ؟ އެއްޖިންސުން ގުޅުން ހިންގަން ހުއްދަދޭތޯ ކުރި މުޒާހަރާ. މިއީތޯ ޑިމޮކްރަސީގެ ރީތި ޝިއާރުގެ ދަށުން ދިވެހިރާއްޖޭގައި ނުކުރެވި އޮތް ކަމަކީ. މިއެއްނޫން ދިވެހިރާއްޖޭގައި ނުކުރެވި އޮތް ކަމަކީ. ދެން ކޮންކަމެއް އެ ދުވަހު ކުރީ؟ އިސްލާމްދީނުގެ ޙައްދުތަކާ ބެހޭގޮތުން، ތަފާތު ޚިޔާލުތަކެއް އުޅެގެން، ހުޅަނގުގެ މީހެއް ގެނެސްފައި، އަޅުގަނޑުމެންގެ އެންމެ މުޙްތަރަމްކަން ލިބިފައި އޮތް ރައްޔިތުންގެ މަޖިލީހުގައި، އަޅުގަނޑުމެން ހުރިހާ މެންބަރުންގެ ކުރިމަތީގައި، އަޅުގަނޑުމެންގެ ޤާނޫނަށް ފާޑުކިޔާފައި، ދީނުގައި، ޝަރުޢުގައި ކަނޑައަޅާފައި ހުންނަ ކަންތައްތަކަށް ފާޑުކިޔާފައި ދިޔައީވެސް ރައީސް ނަޝީދުގެ ވެރިކަމުގައި، ޢަބްދުﷲ ޝާހިދު ރިޔާސަތުގައި އިނދެގެން މިކަމަށްވެސް ފުރުޞަތު ދެއްވީ. އެހެންވީމާ މިކަހަލަ ކަންކަން ކުރާކަށް، ދިވެހި ރައްޔިތުން ނުޖެހޭ ޖާގަދޭކަށް. މިކަހަލަ ކަންކަން ކުރާކަމަށްވަންޏާ، އަޅުގަނޑުމެން ޖެހޭނީ އެކަހަލަ ބައްދަލުވުންތައް ދޫކޮށްލާފައި ނުކުމެގެންދާން.\nދާދި އިހަށްދުވަހެއްގެ ޓީ.ވީއެއްގައި ނޫންތޯ. ޢަބްދުﷲ ޝާހިދު އިންނެވި އެ ޓީ.ވީ ޕްރޮގްރާމްގައި. އެން.ޑީ. ޓީ.ވީ އިން އިންޑިއާގެ އެން.ޑީ. ޓީ.ވީ އިން ގެނައި ޕްރޮގްރާމެއް. ކީކޭތޯ ބުނަމުންދިޔައީ؟ ތިމަންނާއަކީ ކުރީގައި، ސިޔާސީ މުޝީރެއްގެ ގޮތުގައި، ނޫނީ މިލިޓަރީ މުޝީރެއްގެ ގޮތުގައި މަޝްވަރާދޭ މީހެކޭ ބުނަމުންދިޔައީ އިންޑިއާގެ ކޮންމެވެސް މީހެއް. ތިމަންނާ އޭރުވެސް ބުނަމުން ގެންދިޔައިމޭ، ޖީ.އެމް.އާރު. މިތަނުގައި، އެމީހުންގެ އަތުގައި އެއަރޕޯޓް އޮތްއިރު، އެތަނުގައި، އެތަނުގެ އެއަރޕޯޓްގެ ސަލާމަތްކަން ބެލެހެއްޓުމުގެ ނަމުގައި ތިބެންވީ އިންޑިއާ ސިފައިންނޭ. އޭރަށް މި އެއަރޕޯޓް ތިމަންނާމެންގެ އަތުގައި އޮތީހޭ. އެހެންނަމަ ތިމަންނާމެންނަށް، ތިމަންނާމެން ބޭނުންވާގޮތަށް ކަންތައްތައް ކުރެވޭނޭ. މާތްކަލާކޯ! އެތާ އެއިނީ ދިވެހި ދަރިއެއް. އެތާ އެއިނީ އެއްއިރެއްގައި ރައީސްކަމަށް ދައުވާކުރާ، ނޫނީވިއްޔާ އެ އުއްމީދުތައް ހުރި ބޭފުޅެއް. މަޖިލީހުގެ ރައީސްކަން ކުރެއްވި ބޭފުޅެއް، އެ މޭޒުކައިރީގައި ވާހަކަ ދައްކަވަން އިންނެވީ.\nމިވަރު ވާހަކަ ދިވެހިރާއްޖެއަށް، މިވަރު ވާހަކަ ދިވެހިރާއްޖޭގެ ސިޔާދަތަށް ރައްދުކޮށް ދައްކާ މޭޒެއްގައި، ކިހިނެއްތޯ އަޅުގަނޑުމެން ތިބޭނީ. އެކަމަކު އެއީވެސް ދިވެހި ދަރިއެއް. ހަމަ އޭނާވެސް އެމޭޒުން ޖާގަހޯދި. އެކަމަކު މި ބުނަނީ، ތިމަންނާމެން މިތިބީ ރައްޔިތުންގެ ޙިމާޔަތުގައި ނުކުމެ، ރައްޔިތުންނަށް ޑިމޮކްރަސީ ހޯދާށޭ. ކޮބައިތޯ؟ މިއަދު ކީއްވެގެންތޯ، ސިޔާސީ އެތައް މީހުންނަކާއި، ސިޔާސީ އެތައް ލީޑަރުން ހަނުހުރޭ. އަދި އަޅުގަނޑުމެން މިކުރާ މަސައްކަތުގައި ބައިވެރިނުވެ އެއްފަރާތުގައި ތިބީ ކީއްވެގެންތޯ؟ އެމީހުންނަކަށް ނޭނގުނު، ކޮޅެއް ނަގާކަށް. ރައްޔިތުންގެ ކޮޅުތޯ ނަގާނީ، ނޫނީވިއްޔާ ރައްޔިތުން ބީވެގެންދާވަރުގެ ނުރައްކާތެރި ކޮޅެއްތޯ ނަގާނީ. އެޔާ ދޭތެރޭގައިވެސް ގޮތެއް ނިންމަން ނުކެރިފައި ތިބި އެތައްބަޔަކު އެބަތިބި. މިއީ މިއަދު އަޅުގަނޑުމެންގެ ހާލަތު.\nއެހެންވީމާ، މި ހާލަތު އަޅުގަނޑުމެން ބަދަލުކުރަންޖެހެނީ، ދިވެހި ރައްޔިތުން ރަނގަޅަށް ވިސްނައިގެން. މި ހާލަތު އަޅުގަނޑުމެން ބަދަލުކުރަންޖެހެނީ، ޙަޤީޤަތުގައިވެސް ކޮންމެ މީހަކީވެސް ޤައުމަށްޓަކައި މިއަދު ތިމަންނާކޮށްދޭނީ ކޮންކަމެއްތޯ އިސްވެ އަހާމީހާ. އެއްގޮތަކަށްވެސް މިއަދު އަޅުގަނޑުމެން އަހަންވީކީ، ޤައުމުގައި ކޮންމެ މީހަކު ހުއްޓަސް، ތިމަންނާމެންނަށް މި ލިބިގެންދާ ޚިދުމަތްތައް ލިބޭނެކަމަށް ވިސްނަންޏާ، ހޯހޯ، އެއީ ގޯހެއް. ޤައުމުގައި މީގެކުރިންވެސް ރައީސުން ތިބެއްޖެ. ކޮންމެ މީހަކު ހުއްޓަސް، ތިމަންނާމެންނަށް މި ހުރިހާ ކަމެއް ކަށަވަރުވާނެ ކަމަށް ވިސްނާކަމަށްވަންޏާ، އެއީ ގޯސް ވިސްނުމެއް. މިއަދު އެހެންވީމާ އަޅުގަނޑުމެން ވިސްނަންޖެހޭނީ، ތިމަންނާމެންގެ ޤައުމޭ މިއީ. ތިމަންނާ އެބަޖެހެޔޭ، ޤައުމަށް ކަމެއްކޮށްދޭން. ތިމަންނާ އެބަޖެހެޔޭ، ތިމަންނާގެ އަޚަށް، ތިމަންނާގެ އުޚުތަށް، ތިމަންނާގެ މާމަ، ކާފަޔަށް ކަމެއް ކޮށްދޭންޖެހޭ. އެ ކޮށްދޭންޖެހޭ ކަމަކީ، ޤައުމަށްޓަކައި ތިމަންނާ ކޮށްދޭނީ ކޮންކަމެއްތޯ މިއަދު އެހުމޭ. ޤައުމަށްޓަކައި މިއަދު ކޮންމެ މީހަކަށް ކޮށްދެވޭ ކަމެއްގެ އިޚްލާޞްތެރިކަމާއެކީ ކޮންދޭކަމަށްވަންޏާ، ދެ ދުވަސް ފަހުން މި ވަޑައިގެން، ދެއްވާ ވޯޓުގައި، އެއް ނަންބަރު ފާހަގައިގައި ރަނގަޅު ފާހަގަލުން ނޫން ޗޮއިސްއެއް ނެތޭ.\nއެހެންވީމާ، އަޅުގަނޑު ތިޔަ ހުރިހާ ދިވެހި ރައްޔިތުންގެ އަރިހުން އިޚްލާޞްތެރިކަމާއެކީ ކުރާ އިލްތިމާސަކީ، ތޭވީސްވަނަ ދުވަހު، އާދީއްތަ ދުވަހު ވަޑައިގެން އަޅުގަނޑުމެންގެ ޤައުމު، ހަމަމަގަށް އެޅުވުމަށްޓަކައި އަނެއްކާވެސް ރައްޔިތުން އަޅުގަނޑަށް އެ ފުރުޞަތު ދެއްވާ! އިރާދަކުރެއްވިއްޔާ، އަޅުގަނޑުމެން ހެޔޮގޮތުގައި ތިބެގެން ކުރާ މަސައްކަތަކީ، ﷲގެ ރަޙްމަތް، އެކަމުގައި ހިމެނިގެންވާނެ ކަމެއް. އަޅުގަނޑުމެން މިކުރާ މަސައްކަތުގައި މާތްﷲގެ ބަރަކާތް މިންވަރު ކުރައްވާށި!


ކޮންޓްރެކްޓް މުވައްޒަފުން ބޭނުންވެއްޖެ\nމުއްދަތު: 31 ޑިސެމްބަރ 2018 ވަނަ ދުވަހުގެ ނިޔަލަށް\nޓްރޭނިންގ ޕްރޮގްރާމްތައް ހިންގާ މޮނީޓަރކޮށް އިމްތިޙާންތަކާއި ގުޅޭ އެންމެހާ މަސައްކަތް ކުރުން.\nއެޑްމިނިސްޓްރޭޓިވް މަސައްކަތް ކުރުން.\n1. ޖީ.ސީ.އީ އޭ ލެވެލް ނުވަތަ އެފެންވަރުގެ އިމްތިޙާނަކުން2މާއްދާއިން ދަށްވެގެން "ސީ" ގްރޭޑް ލިބިފައިވުމާއެކު، ސެކަންޑަރީ ސްކޫލް ސެޓުފިކެޓު އިމްތިޙާނުގައި "ދިވެހި" މި މާއްދާއިން ދަށްވެގެން "ސީ" ގްރޭޑް ލިބިފައިވުން، ނުވަތަ\n2. ޖީ.ސީ.އީ އޯ ލެވެލް ނުވަތަ އެފެންވަރުގެ އިމްތިޙާނަކުން3މާއްދާއިން ދަށްވެގެން "ސީ" ގްރޭޑް ލިބިފައިވުމާއެކު ސެކަންޑަރީ ސްކޫލް ސެޓުފިކެޓު އިމްތިޙާނުގައި "ދިވެހި" މި މާއްދާއިން ދަށްވެގެން "ސީ" ގްރޭޑް ލިބިފައިވުން.\nހ. އިންޓަވިއު އޮންނާނީ 08 ޖުލައި 2018 އާއި އަދި 10 ޖުލައި 2018 އާ ދެމެދުގެ ތާރީޚެއްގައެވެ.\nމި ވަޒީފާއަށް އެދި ހުށަހަޅަންޖެހޭ ތަކެތި ހުށަހަޅުއްވާނީ ޓެކްނިކަލް އެންޑް ވޮކޭޝަނަލް އެޑިޔުކޭޝަން އެންޑް ޓްރެއިނިންގ އޮތޯރިޓީ، ނައިންތް ފްލޯ، އެދުރުހިޔާ ބިލްޑިންގ، ފަޅުމަތީ ހިނގުމަށެވެ.\nތަކެތި ހުށަހެޅުމުގެ ސުންގަޑިއަކީ 05 ޖުލައި 2018 ވަނަ ދުވަހުގެ 12.00ގެ ކުރިންނެވެ.\nމި ޢިއުލާނާ ގުޅިގެން މި މަގާމަށް ކުރިމަތިލާ ފަރާތްތަކުގެ ތެރެއިން ޝަރުތުހަމަވާ ފަރާތްތައް އިންޓަރވިއު ކުރުމަށްފަހު އެންމެ މަތީ މާކްސް ލިބޭ، އަދި އެންމެ ގާބިލުކަމަށް ފެންނަ ފަރާތްތަކަށް މިވަޒީފާ ހަމަޖައްސައި ދެވޭނެއެވެ. މި އިޢުލާނާ ގުޅިގެން އިތުރު މަޢުލޫމާތު ސާފުކުރައްވަން ބޭނުންފުޅުވެލައްވާ ފަރާތްތަކުން މި އޮތޯރިޓީގެ ނަންބަރ3341274 ފޯނަށް ގުޅުއްވުން އެދެމެވެ.\nޕަބްލިޝްކުރި ތާރީޚު: 28 ޖޫން 2018\nސުންގަޑި: 05 ޖުލައި 2018 1200


ޕީޕީއެމް އަށް މެމްބަރުން އިތުރުކުރުމުގެ މަސައްކަތް އަލުން ފަށައިފި | Atoll News\nޕީޕީއެމް އަށް މެމްބަރުން އިތުރުކުރުމުގެ މަސައްކަތް އަލުން ފަށައިފި\nޝާއިޢުކުރީ: މުޙައްމަދު އަފްރާޙް ޖުލައި 11, 2021, 08:16\nޕީޕީއެމް އަށް މެމްބަރުން އިތުރުކުރުމުގެ މަސައްކަތް ފަށައިފި އެވެ.\nއެގޮތުން އެ ޕާޓީން ޚާއްސަ ކެމްޕޭނެއް ފަށާފައިވާ އިރު، އެ ޕާޓީން ބުނީ އޮގަސްޓް މަހުގެ ނިޔަލަށް އިތުރު 10،000 މެންބަރުން އިތުރުކުރުމަކީ އަމާޒެއް ކަމަށެވެ.\nމީގެ ކުރިން ވެސް އެ ޕާޓީން ވަނީ މެމްބަރުން އިތުރުކުރުމަށް ޚާއްސަ ހަރަކާތްތައް ބާއްވާފަ އެވެ. ނަމަވެސް އެ ހަރަކާތްތައް މެދުކަނޑާލީ ކޮވިޑު ބަލީގެ ހާލަތައި ގުޅިގެން ނެވެ.\nޕީޕީއެމްގެ އަންހެނުންގެ ހަރަކާތުން އިސްނަގައިގެން ފެށި މި ކެމްޕޭން އަތޮޅުތަކުގައި ވެސް ކުރިއަށް ދާނެ ކަމަށް އެ ޕާޓީން ބުނެ އެވެ.\nމީގެ އިތުރުން މިއީި ރައީސް ޔާމީން މިނިވަންކޮށް 2023 ވަނަ އަހަރުގެ އިންތިޚާބުގައި އެމަނިކުފާނު ރިޔާސަތަށް ގެނައުމަށްޓަކައި ކުރާ މައްސައްކަތްތަކަށް އިތުރު ފޯރިޔަކާ އިތުރު ޖޯޝެއް ގެނައުމަށް އަންހެނުންގެ ހަރަކާތުގެ ފަރާތުން އިސްނަގައިގެން ކުރިއަށް ގެންދާ ކަމެއް ކަމަށް ވެސް ބުނެފައި ވެއެވެ.\nމާލޭގައި ޓީމުތަކަކުން ގޭގެއަށްގޮސްގެން މެންބަރުން އިތުރުކުރުމަށް މަސައްކަތްކުރާނެ ކަމަށާއި އެމީހުން ތިބޭނީ ޕީޕީއެމްގެ ބައެއްކަން އެނގޭނެގޮތަށް ފާހެއް ނުވަތަ ޓީޝާޓެއް ލައިގެންކަމަށް އެޕާޓީން ބުނެ އެވެ. އަދި އަތޮޅުތަކުގައި އެހަރަކާތުގައި އުޅޭނީ ސްޓިއަރިންގ ކޮމިޓީއަކުން ކަމަށްވެސް އެޕާޓީން ބުނެ އެވެ.\nއިލެކްޝަންސް ކޮމިޝަންގެ މަޢުލޫމާތަށް ބަލާ އިރު، 30 ޖޫން 2021ގެ ނިޔަލަށް ޕީޕީއެމްގައި ތިބީ 37،093 މެންބަރުން ނެެވެ. އަދި ޕީއެންސީގައި ޖޫން 30 ގެ ނިޔަލަށް ތިބީ 3975 މެންބަރުން ނެވެ. ބާކީ2ޕާޓީގައި ތިބީ ޖުމްލަ 41،068 މެންބަރުން ނެވެ.\nޖޫން 30ގެ ނިޔަލަށް އިލެކްޝަންސް ކޮމިޝަނުގެ ދަފްތަރުގައި ރަޖިސްޓްރީވެފައި ތިބި ސަރުކާރު ހިންގާ މައި ޕާޓީ، އެމްޑީޕީގެ މެންބަރުންގެ ޖުމްލަ އަދަދަކީ، 53،139 އެވެ.


Bainal'aguvaamee Fenvarah Thara’qeekuri Hulhumale' Ge Beach Volley Court Rasmeekoh Hulhuvaifi - Vaguthu\nބައެއް ގައުމުތަކުގެ ހާލަތު ރަނގަޅު ވެދާނެ ކަމުގެ އުއްމީދު އާވިއިރު އެމެރިކާގެ ހާލަތު އިތުރަށް ގޯސް - 17 މިނެޓް ކުރިން\nހުޅުމާލެ ބީޗްވޮލީ ކޯޓު ރަސްމީކޮށް ހުޅުވުމުގެ ގޮތުން ބޭއްވި ހަރަކާތުގެ ތެރެއިން: ފޮޓޯ: ރައީސް އޮފީސް\nހުޅުމާލޭގައި އަޅާފައިވާ ބީޗްވޮލީ ކޯޓު ބައިނަލްއަގްވާމީ ފެންވަރަށް ތަރައްގީކޮށް، ރަސްމީކޮށް މިއަދު ހަވީރު ހުޅުވައިފި އެވެ.\nބައިނަލްއަގުވާމީ ފެންވަރުގެ ޓްރެއިނިން ހިދުމަތްތަކާއެކު ބީޗް ވޮލީ ކޯޓު އިތުރަށް ތަރައްގީކޮށްފައިވާކަން އިއުލާނު ކުރެއްވީ ސްޕޯޓްސް މިނިސްޓަރު އަހުމަދު މަހްލޫފް އެވެ. އޭގެ ފަހުން މިއަދު ހަވީރު ހުޅުމާލޭ ރެޑްބުލް ޕާކުގައި ބީޗްވޮލީ ކޯޓު ރަސްމީކޮށް ހުޅުވުމަށް ވަނީ ހާއްސަ ރަސްމިއްޔާތެއް ބާއްވައިފައެވެ. މި ރަސްމިއްޔާތު ޝަރަފްވެރި ކޮށްދެއްވީ ރައީސް އިބްރާހިމް މުހައްމަދު ސޯލިހެވެ. ރައީސްގެ އިތުރުން މި ރަސްމިއްޔާތުގައި ސްޕޯޓްސް މިނިސްޓަރު އަހުމަދު މަހުލޫފާއި ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ބައިވެރިވެވަޑައިގެންނެވިއެވެ.\nމިއަދުގެ ރަސްމިއްޔާތަށް ފަހު، ރައީސް އިބްރާހިމް މުހައްމަދު ސޯލިހާއި މިނިސްޓަރު މަހުލޫފްގެ ޕެއާ ވަނީ ގައުމީ ބީޗް ވޮލީ ބޯޅަ ޓީމާ ދެކޮޅަށް ހާއްސަ މެޗެއް ކުޅެފަ އެވެ. ޝިއުނާޒް އަޙްމަދު އަދި އަޙްމަދު ޢަލީ ހިމެނުނު ގައުމީ ވޮލީ ޓީމުން މި މެޗު ކާމިޔާބުރީ 5-3 އިންނެވެ. އެއަށްފަހު ރައީސް ސޯލިހާއި، ރައީސް ނަޝީދާއި، މިނިސްޓަރު މަޙްލޫފު ހިމެނޭ ގޮތަށް ސްޕޯޓްސް މިނިސްޓްރީގެ ޓީމަކާއި ވެޓަރަންސް ވޮލީބޯލް ކުޅުންތެރިންގެ ޓީމަކާއި ދެމެދު މެޗެއް ކުޅުނެވެ. މި މެޗު 24 ޕޮއިންޓް 23 ޕޮއިންޓުން ކާމިޔާބުކުރީ މިނިސްޓްރީގެ ވޮލީޓީމުންނެވެ.\nބީޗް ވޮލީ އަކީ ފަހަކަށް އައިސް ރާއްޖޭގައި ފޯރި ހިފަމުން އަންނަ ކުޅިވަރެކެވެ. ރާއްޖޭގެ ބީޗް ވޮލީބޯޅަ ޓީމް ވަނީ މިދިޔަ އަހަރު މޮރިޝަސްގައި އޮތް އިންޑިއަން އޯޝަން އައިލެންޑް ގޭމްސް (އައިއޯއައިޖީ) ގެ ޓީމު އިވެންޓުން ރިހި މެޑަލް ހޯދައިފަ އެވެ. އަދި ހަމަ އެ ގޭމްސްގެ އިންޑިވިޖުއަލް ބައިން ރާއްޖޭގެ ޝިއުނާޒް އަބްދުލް ވާހިދު (މަންކޭ) އާއި އާދަމް ނަސީމް (އެޑަމް)ގެ ޕެއާ ވަނީ ލޯ މެޑަލް ހޯދައިފައެވެ.\nހުޅުމާލޭގައި ތަރައްގީ ކުރެވިގެންމިދިޔަ ބީޗް ވޮލީ ކޯޓާއެކު ގައުމީ ބީޗް ވޮލީ ކުޅުންތެރިންނަށް ގިނަގުނަ ލުއި ފަސޭތަކެއް ލިބިގެންދާނެއެވެ. އައިއޯއައިޖީ އަށް ތައްޔާރު ވުމުގެ ގޮތުން ގައުމީ ބީޗް ވޮލީ ޓީމުން ފަރިތަކުރުންތައް ގެންދިޔައީ ވެސް މި ކޯޓުގައިކަން ފާހަގަކޮށްލެވެއެވެ. ސްޕޯޓްސް މިނިސްޓްރީގެ ފަރާތުން ކޯޓުގެ ފަސްގަނޑު ބައިނަލްއަގުވަމީ ފެންވަރަށް ބަދަލު ކުރުމުން މުބާރަތްތަކަށް ކުޅުންތެރިން ތައްޔާރު ވުމުގައި އިތުރު ކުރިއެރުންތަކެއް ލިބިގެންދާނެ ކަމަށް ބެލެވެއެވެ. މިއީ ރާއްޖޭގައި ގާއިމުކުރި ފުރަތަމަ ބީޗް ވޮލީ ޓްރެއިނިން ފެސިލިޓީއެވެ.\nފެބުރުއަރީ 16, 2020 07:10\nއިންޓާނޭޝަނަލްވީ މަ ވެލިގަޑުއޮންނަންޖެހެނީ މުށިކުލައިގަތަ.. މިއޮށްއަގުބޮޑު ރީތި ހުދު ވެލިއިތް ގައު މަކަށް ކަޅުވެލި ލެވު މުންތަ އިންޓަނޭޝަނަލްވަނީ..ނޭގޭތީ އަހާލީ.. މިގައު މުން ވެލިގެންގޮސްގެން އެހެންގައު މުތަކުގަ ވެލިލާއިގެންތިބެ މޯލްޑިވްސްކިޔާ ރިސޯޓް ހޮޓާހަދާ އިޝްތިހާރުކުރާއިރު މިގައު މުގަ ބީޗްވޮލީކޯޓް އިންޓާނޭޝަން ކުރެވުނީ އިންޑިޔާގެ މުށިވެލިން. މީކޮންގޮތަކަށް ކުރެވުނުކަ މެއްބާ ރާއްޖޭގެ ދޮންވެލީގަ އިންޓާނޭޝަން މާއްދާތައް ނެތީތަ...\nފެބުރުއަރީ 16, 2020 07:47\nބަލަގަ ތިޔައީ ރައީސް ޔާމީންކޮށްފައޮތް މަސައްކަތެއް! ހިލަވެލިކޮޅެއް އަޅާފަ ހުޅުވާފަ ރިބަންކެނޑިނަމުގައި ތި އެޅުނީ!


Dark Rain ah Award ge "vaarey"\nޑާކްރެއިންއަށް އެވޯޑްގެ "ވާރޭ"\nއެންމެ މޮޅު ފީޗާ ފިލްމު: ވާށޭ މަށާ އެކީ\nއެންމެ މޮޅު ޑައިރެކްޓަރު: އަލީ ޝިފާއު (ވާށޭ މަށާ އެކީ)\nއެންމެ މޮޅު ފިލްމްގެ އެވޯޑް ވާށޭމަށާއެކީގެ ޓީމުން އުފުލާލަނީ - އަހުމަދު ޝުރާއު | އަވަސް\nރޭ ފިލްމު އެވޯޑް ބެލި އެންމެންވެސް ދައްކާ ވާހަކައަކީ މިއީ އެވެ. މިއީ ދިވެހި ފިލްމު އިންޑަސްޓްރީއަށް ބަދަލެއް ގެނައި ޑާކްރެއިން އެންޓަޓެއިންމަންޓުކަން އެމީހުން ސާބިތުކޮށްދިނެވެ. ފިލްމު އެވޑްސްގެ ނޮމިނޭޝަން އިއުލާނު ކުރިިއިރު އެ ސްޓޫޑުއޯގެ ފިލްމެއް ނުހިމެނޭ ކެޓަގަރީއެއް ނެތް ނަމަވެސް އެހާ ގިނަ އެވޯޑް އުފުލާލާނެ ކަމަށް ހީކުރެވިފައެއް ނެތެވެ. ރޭ ބޭއްވި ފިލްމު އެވޯޑްސްގައި 32 ދާއިރާއަކުން އެވޯޑް ދިން އިރު 21 އެވޯޑެއް ގެންދިޔައީ ޑާކްރެއިން އިންނެވެ. މޭކަޕުން ފެށިގެން އެންމެ މޮޅު ފިލްމުވެސް ހޯދީ ޑާކްރެއިން އެންޓަޓެއިންމަންޓުންނެވެ.\nމި ފަހުން އެންމެ ރީތި އެންމެ މޮޅު ފިލްމުތައް ދައްކާ އެވޯޑުތައް ގެންދިޔައީ އެވެ. ޑާކްރެއިންގެ ހަޔާތުގައިވެސް އައި އެންމެ އުފާވެރި ރެއަށް ރޭ ވާނެ ކަން ޔަގީނެވެ. -- ޑާކްރެއިން ތި ހޯދި ކާމިޔާބީއަށް މަރުހަބާ ކިޔަމެވެ.\nއެންމެ ފުރަތަމަ އެ ސްޓޫޑިއޯ އިން އެވޯޑުތައް ގެންދިޔައީ "ހެޕީ ބާތު ޑޭ" އިންނެވެ. ދިވެހިންނާ މާ ރައްޓެހި ޖޯންރާ އެއް ނޫން ނަމަވެސް އެ ފިލްމުގެ މޮޅުކަން ދައްކާލި އެވެ. އެއާ ހިލާފަށް ފީޗާ ފިލްމުގެ ދާއިރާއިން މި ފަހަރު އެ ސްޓޫޑިއޯ އެވޯޑުތައް ގެންދިޔައީ ދިވެހިންނާ ރައްޓެހި ދިވެހިންގެ ތެރޭގައި މަގުބޫލު ޖޯންރާތަކުންނެވެ.\nޑާކްރެއިންގެ ތިން ފިލްމެއް ފީޗާ ފިލްމުގެ ކެޓަގަރީގައި ވާދަކޮށްގެން ދެ ފިލްމަކުން އެވޯޑް ހޯދިއިރު އެންމެ ގިނަ އެވޯޑް ގެންދިޔައީ "ވާށޭ މަށާ އެކީ" އިންނެވެ. އެންމެ ގިނައިން އެ ފިލްމެއްގެ ވާހަކަ ދެއްކުނު ފިލްމަކީވެސް "ވާށޭ މަށާ އެކީ" އެވެ.\nކޮޕީ ފިލްމެއްގެ ގޮތުގައި އެ ފިލްމު މަޝްހޫރުވީ ނަމަވެސް ހައުސްފުލް އެތައް ޝޯއެއް އޮލިމްޕަހުގައި ދެއްކި އެވެ. އެ ފިލްމަށް ރޭ އަށް އެވޯޑް ލިބުނެވެ. އަށް ވަނަ ދިވެހި ފިލްމު އެވޯޑްސްގެ އެންމެ މޮޅި ފިލްމަކީވެސް އެއީ އެވެ. އެ ފިލްމަކަށް ތައުރީފްކޮށްކޮށް ހުސްނުވި ފިލްމެކެވެ.\nޑާކް ރެއިން އެންޓަޓެއިންމަންޓުން މިހާތަނަށް ގެނެސްދިން އެންމެ މޮޅު އަދި އެންމެ ރީތި ފިލްމަކީ އެއީ ކަމަށް ގިނަ ބަޔަކު ގަބޫލުކުރި އެވެ. ޖުމައްޔިލް ނިމާލް އަދި މަރިޔަމް މަޖުދާ އެކުގައި ފެނުނު ދެ ފިލްމަށް އެ ފިލްމުއީ އިރު އެ ދެ ތަރިންގެ ފުރަތަމަ ފިލްމު "އެންމެ ފަހު ވިންދާ ޖެހެންދެން" އަށް ވުރެން ވެސް އެ ފިލްމު މޮޅެވެ.\n"ވާށޭ މަށާ އެކީ" އަކީ އޭގައި އެތައް ރަހައެއް ހިމެނޭ ފިލްމެކެވެ. އުފަލުން ގޮސް ނުވަތަ އޭގެ މަޖަލާއި ފޯރީގައި ރޮވި، ހިތަށް އަސަރުކޮށް ދެރަވެގެން ވެސް މީހަކު ރޮވޭނެ ފިލްމެކެވެ.\nޑާކްރެއިން އެންޓަޓެއިންމަންޓަށް ލިބުނު އެވޯޑްތައް:


މޭ ހައެއް ހަމަލާގެ އެއް މޭސްތިރިއަކީ މަނަދޫ ހައިޝަމް މޭ ހައެއް ހަމަލާގެ އެއް މޭސްތިރިއަކީ މަނަދޫ ހައިޝަމް – Noonu Daily\nމޭ ހައެއް ހަމަލާގެ އެއް މޭސްތިރިއަކީ މަނަދޫ އަލީ ހައިޝަމް\nPublished July 25, 202109:59\nމީނާއަކީ ރައީސް ނަޝީދަށް ހަމަލާދިން ބޮން އުފައްދައި އެ ސައިކަލުގައި ހަރުކުރުމުގައި އަމަލީ ގޮތުން އުޅުމުގެ ތުހުމަތުވާ މީހެއް\nރައްޔިތުން މަޖިލީހުގެ ރައީސް މުހައްމަދު ނަޝީދަށް ދިން ހަމަލާ ރޭވުމުގެ އެއް މޭސްތިރިއަކީ މި އަތޮޅު މަނަދުއަށް ނިސްބަތްވާ މީހެއް ކަމަށް ފުލުހުން ހާމަކޮށްފި އެވެ.\nރައީސް ނަޝީދަށް ދިން ހަމަލާާގެ އެންމެ ފަހުގެ މައުލޫމާތު ދިނުމަށް ރޭ އިސްކަންދަރު ކޮށީގައި ފުލުހުންނާއި ޕްރޮސިކިއުޓާ ޖެނެރަލް ބޭއްވި ނޫސްވެރިންގެ ބައްދަލުވުމުގައި ކޮމިޝަނާ އޮފް ޕޮލިސް މުހައްމަދު ހަމީދު ވިދާޅުވީ މޭ ހަވަނަ ދުވަހު ރައީސް ނަޝީދަށް ދިން ހަމަލާއާ ގުޅިގެން ހައްޔަރުކޮށްފައިވާ ނ. މަނަދޫ، ނޫރީގެ އަލީ ހައިޝަމް އަކީ އެ ހަމަލާ ރޭވުމުގައި އިސް ދައުރެއް އަދާކުރި ތިން މީހުންގެ ތެރޭގައި ހިމެނޭ މީހެއް ކަމަށް ތަހުގީގަށް އެނގިފައިވާ ކަމަށެވެ.\nއެ ހަމަލާގައި ހައިޝަމްގެ ބައިވެރިވުން އޮތް މިންވަރު އިތުރަށް ހާމަކުރައްވަމުން ސީޕީ ހަމީދު ވިދާޅުވީ އަލީ ހައިޝަމް އަކީ އެ ހަމަލާ ދިނުމަށް ބޭނުން ކުރި ބޮން ތައްޔާރުކޮށް އެ ބޮން ސައިކަލުގައި ހަރުކުރުމުގައި އުޅުނު މީހެއްކަން މިހާތަނަށް ތަހުގީގަށް އެނގިފައިވާ ކަމަށެވެ.\n"މިހާތަނަށް ލިބިފައިވާ މައުލޫމާތުތަކަށް ބަލާއިރު ހަމަލާދިނުމަށް ރާވައި ހިންގުމުގައި އިސް ދައުރެއް އަދާކޮށްފައިވާ މީހުންނަކީ މުހައްމަދު ތަސްލީމް، އިސްހާގު އަލީ އަދި އަލީ ހައިޝަމް،" ސީޕީ ހަމީދު ވިދާޅުވި އެވެ.\nހަމަލާގައި ބޭނުން ކުރި ބިމުގެ ބައިތަކުން ހައިޝަމްގެ ޑީއެންއޭވެސް ވަނީ ފުލުހުން ހޯދައިފަ އެވެ.\nއަލީ ހައިޝަމްއާ އެކު ހަމަލާ ރޭވުމުގައި އިސް ދައުރެއް އަދާކުރި މީހުން --\nސީޕީ އަދި ވިދާޅުވީ އަލީ ހައިޝަމްއަށް ތުހުމަތުވާ ކަންކަމާ ގުޅިގެން އޭނާގެ މައްޗަށް ދައުވާ އުފުލުމަށް ކުރަން ޖެހޭ އެންމެ ފަހުގެ މަސައްކަތް މިހާރު ކުރަމުން އަންނަ ކަމަށެވެ. އެއީ ޑިއުޓީ ޕްރޮސިކިއުޝަންގެ މަރުހަލާ ކަމަށް ވެސް ކޮމިޝަނަރު ވިދާޅުވި އެވެ. ޑިއުޓީ ޕްރޮސިކިއުޝަންގެ މަރުހަލާ އަކީ ދައުވާ އުފުލަން ފޮނުވުމުގެ ކުރިން ކަންކަން ފުރިހަމަވެފައި ވޭތޯ ބެލުމަށް ފުލުހުންނާއި ޕީޖީއާ ދެމެދު މަޝްވަރާކޮށް ކަންކަން ކަށަވަރު ކުރުމުގެ މަރުހަލާ އެވެ.\nއެނގިފައިވާ ގޮތުގައި އަލީ ހައިޝަމް އަކީ މިދިޔަ އަހަރުގެ ފެބުރުއަރީ މަހު ހުޅުމާލޭގައި ޓޫރިސްޓުންތަކަކަށް ވަޅިން ހަމަލާދީ ޒަހަމްކޮށްލުމުގެ ހަމަލާ ރޭވުމުގައި އުޅުނު ކަމަށް ވެސް ތުހުމަތުވާ ފަރާތެކެވެ. އަދި ރައީސް ނަޝީދަށް ދިން ހަމަލާގައި ބޭނުންކުރި ބޮން އުފެއްދުމުގައި އިސްކޮށް އުޅުނު އެކަކު ކަމަށް ފުލުހުން ތުހުމަތު ކުރަނީ އަލީ ހައިޝަމްއަށެވެ.\nމިދިޔަ މޭ6ވަނަ ދުވަހުގެ ރޭ ރައީސް ނަޝީދަށް ހަމަލާދިނީ އެމަނިކުފާނުގެ ގެކޮޅު ގ. ކެނެރީގެއިން ނިކުމެ ވަޑައިގެން ކާރަށް އަރުއްވަނިކޮށް އެ ސަރަހައްދުގައި ޕާކުކޮށްފައި ހުރި ސައިކަލެއްގައި ހަރުކޮށްފައިވާ ބޮމެއް ގޮއްވާލައިގެންނެވެ.\nއެ ނުރައްކާތެރި ހަމަލާއާ ގުޅިގެން ހައިޝަމްއާ އެކު 10 މީހަކު ހައްޔަރުކޮށްފައިވެ އެވެ. އޭގެ ތެރެއިން ދައުވާ ކުރަން އަދި ފޮނުވީ އެންމެ ފުރަތަމަ ހައްޔަރު ކުރި ހަތަރު މީހުންގެ މައްޗަށެވެ. ދައުވާ ކުރަން ފޮނުވި ހަތަރު ފަރާތަކީ؛\nއަދުހަމް އަހުމަދު, 25، ވ. ތިނަދޫ, ލަކީ - ބޮން ގޮއްވާލި ފަރާތް.\nމުޖާޒު އަހުމަދު، 21، މއ. ފޭރުގެ - އަދުހަމް ފިލައިގެން އުޅުމަށް އެހީތެރިވެދިން ފަރާތެއް.\nތަހުމީން އަހުމަދު، 32، ގއ. ކޮނޑޭ ފޮޅޭމާ - ހަމަލާ ދިނުމަށް ބޭނުންކުރި ސައިކަލުގެ ވެރިފަރާތް.\nއަހުމަދު ފާތިހު، 23، ލ. ގަން ދުންފިނިއުފާ - މުޖާޒު، އަދުހަމް ކައިރިއަށް ގެންގޮސް ދިނުމުގައި އެހީތެރިވެދިން މީހާ.\nމީގެ ތެރެއިން އަދުހަމް ވަނީ ބޮން ގޮއްވާލި ކަމަށް އިއުތިރާފުވެފަ އެވެ.\nލ. ގަން/ދުންފިނިއުފާ އަހްމަދު ފާތިހު، ގއ. ކޮނޑޭ/ ފޮޅޭމާ/ ތަހުމީން އަހުމަދު، ވ. ތިނަދޫ/ ހިޔާ/ އަދުހަމް އަހުމަދު ރަޝީދު، މއ. ފޭރުގޭ/ މުޖާޒް އަހުމަދު (ކ-ވ).\nދެން އެ ހަމަލާއާ ގުޅިގެން ހައްޔަރުކޮށްފައިވަނީ ހަމަލާ ރޭވުމާއި އެކި ގޮތްގޮތުން އެ ހަމަލާއަށް އެހީތެރިވެދިނުމުގެ ތުހުމަތުވާ މީހުން ކަމަށް ވެސް ފުލުހުން ބުންޏެވެ. އެ ހަމަލާއާ ގުޅިގެން އަދިވެސް ތަހުގީގު ހިންގާ ފަރާތްތަކަކީ؛\nއަލީ ހައިޝަމް, ނޫރީގެ, ނ. މަނަދޫ - ހަމަލާގެ މޭސްތިރިއެއް/ ބޮން އުފައްދައި ހަރުކުރުމުގައި އުޅުނު.\nއިސްހާގު އަލީ, މ. ކުދެހިގެ - ހަމަލާގެ މޭސްތިރިއެއް.\nފަހުމީ އަލީ, ހުދުރުވާގެ, ގއ. ވިލިގިލި.\nމުހައްމަދު ނާޒިމް, އަސަރީގެ, އއ. މާޅޮސް.\nއަބްދުﷲ އަލިމަނިކު, ބަހާރުގޭ, ހއ. މޮޅަދޫ - ހަރުކަށި ފިކުރު ފެތުރުމުގެ ބޮޑެއް/ ހެކި ނައްތާލަން އެހީވި.\nމުހައްމަދު ތަސްލީމް, އަލަނާސިގޭ, ހއ. ހޯރަފުށީ - ހަމަލާދިން ސެލްގެ އިސް މީހާ އަދި ރެކްރޫޓަރު.\nމި ހަމަލާގައި ތުހުމަތުވާ އެންމެންނަކީ ވެސް ދިވެހި ދައުލަތަކީ ކުފުރުގެ ދައުލަތެއް ކަމުގައި ގަބޫލުކޮށް ރައީސް މުހައްމަދު ނަޝީދަކީ ދީނުން ބޭރުވެފައިވާ ލޭ ހުއްދަ މީހެއް ކަމަށް އަމިއްލައަށް ކަނޑައަޅައިގެން އުޅުނު ބައެއް ކަމަށް ވެސް ފުލުހުން ވަނީ ބުނެފަ އެވެ. އަދި "ސެލް" އެއްގެ ގޮތުގައި ހަރަކާތްތެރިވަމުން ދިޔަ އެ މީހުން ރައީސް ނަޝީދަށް ހަމަލާ ދިނުމުގެ ރޭވުން ރޭވީ 2019 ވަނަ އަހަރު ކަމަށާއި އެ ރޭވުން ތަންފީޒު ކުރުމުގެ މަސައްކަތް މިދިޔަ އަހަރުގެ ފަހުކޮޅުން ފެށިގެން ކުރަމުން އައި ކަމަށް ވެސް ފުލުހުން ބުނެފައިވެ އެވެ. އަދި ބުނެފައި ވަނީ އެ މީހުން ތިބީ ޖާނުން ފިދާވެގެން ވެސް ރައީސް ނަޝީދަށް ހަމަލާދިނުމަށް ތައްޔާރަށް ކަމަށެވެ. އަދި މީގެ ކުރިން ތިން ފަހަރެއްގެ މަތިން ރައީސް ނަޝީދަށް ހަމަލާދޭން އެ މީހުން ރޭވި ކަމަށް ވެސް ފުލުހުން ހާމަކޮށްފައިވެ އެވެ.\nމޭ6ހަމަލާ


Dhiraagun Samsung Galaxy Note 10 adhi 10+ Raajjeyga thaarafu koffi\nރޭ ބޭއްވި ރަސްމިއްޔާތުގެ ތެރެއިން- -ފޮޓޯ: ދިރާގު\nދިރާގުން ސެމްސަންގް ގެލެކްސީ ނޯޓް 10 އަދި 10+ ތައާރަފްކޮށްފި\nދިރާގުން ސެމްސަންގްގެ އެންމެ ފަހުގެ ޕްލޭގްޝިޕް ފޯނު، ގެލެކްސީ ނޯޓް 10 އަދި 10+ ރާއްޖޭގައި ރަސްމީކޮށް ރޭ ތައާރަފުކޮށް ޕްރީ އޯޑަ އަށް ހުޅުވާލައިފި އެވެ.\nއެ ދެ ފޯނު ތައާރަފުކޮށްފައި ވަނީ ދިރާގު ހެޑް އޮފީހުގައި ބޭއްވި ހާއްސަ ހަފުލާއެއްގަ އެވެ. ސެމްސަންގް ނޯޓް ސީރީޒް އަކީ ސެމްސަންގް ފޯނުތަކުގެ ތެރެއިން އެންމެ ފުރިހަމަ އަދި "ޕަވަ ޔޫސަސް" މެދުގައި އެންމެ މަގުބޫލު ފޯނު ސީރީޒް އެވެ.\nދިރާގުން ގެލެކްސީ ނޯޓް 10 ގެ ފޯނުތައް ތަފާތު ދެ ކުލައެއްގައި މި ފަހަރުގެ ޕްރީއޯޑަ ކުރުމަށް ލިބިގެން ދާނެ އެވެ. އެއީ އޯރާ ގްލޯ އަދި އޯރާ ބްލެކް އެވެ.\nނޯޓް ފޯނާއި ސެމްސަންގެ އެހެނިހެން ފޯނުތަކާއި ތަފާތުކޮށްދެނީ ފޯނުގައި އެކުލެވޭ 'އެސް ޕެން' ފީޗާތަކެވެ. މި ފަހަރު ސެމްސަންގުން ތައާރަފް ކުރި އެސް ޕެންގައި 'އެއަ ޖެސްޗަ' ނުވަތަ ރިމޯޓް ކޮންޓްރޯލް ކުރެވޭ ފީޗާއެއް ބޭނުން ކޮށްފައި ވެއެވެ.\nއެ ފީޗަ ބޭނުންކޮށްގެން ފޯނުގެ ސްކްރީންގައި އަތް ނުލައި ފޯނުގެ ތަފާތު ފަންކްޝަންތައް ބޭނުން ކޮށްލެވޭނެ އެވެ. ނޯޓް 10+ ގައި 4300 މިލިއޭމްޕްއަވަ ބެޓްރީއިން މުޅި ދުވަހުގެ ޗާޖު ހިފަހައްޓާއިރު 30 މިނެޓުގެ ތެރޭގައި 70 އިންސައްތަ އަށް ޗާޖްކޮށްލެވޭ ފާސްޓް ޗާޖިން ފީޗަ އެކުލެވިގެންވެ އެވެ.\nދެން އެންމެ ފާހަގަކޮށްލެވެނީ ނޯޓް 10+ ގެ ފަސް ކެމެރާ އެވެ. އެއީ އެއް ފްރަންޓް ކެމެރާ އާއި ހަތަރު ބެކް ކެމެރާ އެވެ. އޭގެ އިތުރުން ޑިސްޕްލޭއަށް ބަލާލާއިރު ނޯޓް 10 ގެ ފޯނުތަކުގައި ވެސް ވަނީ ސެމްސަންގްގެ ހިތްގައިމު އިންފިނިޓީ އޯ ޑިސްޕްލޭ އެވެ. އަދި މި ނޫން ވެސް ތަފާތު އިނޮވެޓިވް ފީޗާސް މި ފަހަރުގެ ނޯޓް 10 ފޯނުތަކުގައި ފެނިގެންދާނެ އެވެ.\nބާޒާރަށް ނިކުންނަ އެންމެ ފަހުގެ ފްލޭގްޝިޕް ފޯނުތައް، އެންމެ ފުޅާ ދާއިރާއެއްގައި ރާއްޖެއަށް ތައާރަފް ކުރާ، އެންމެ ލުއި ފަސޭހަ އިންސްޓޯލްމެންޓް ޕްލޭންތައް ކަސްޓަމަރުންނަށް ފޯރުކޮށްދޭ ކުންފުންޏަކީ ދިރާގެވެ.\nއެހެން ކަމުން މިފަހަރު ވެސް ދިރާގު މެދުވެރިކޮށް ނޯޓް 10 އަދި 10+ ނަންގަވާ ކަސްޓަމަރުންނަށް ހަ މަސް ދުވަސް ވަންދެން ކޮންމެ މަހެއްގައި ފަސް ޖީބީގެ ހިލޭ ޑޭޓާ ލިބިގެންދާނެ އެވެ.\nދިރާގަކީ ރާއްޖޭގައި ސެމްސަންގްގެ އޮތޮރައިޒްޑް ޑިސްޓިރިބިއުޓާ އެވެ. ދިރާގުން 2015 ވަނަ އަހަރުން ފެށިގެން ސެމްސަންގާއި ގުޅިގެން ދަނީ ރާއްޖޭގައި ސެމްސަންގް ގެ ފޯނުތައް ރަސްމީ ކޮށް ތައާރަފު ކުރަމުންނެވެ.\nސެމްސްންގ ގެލެކްސީ ނޯޓު 10 ވެސް ލޯންޗު ކުރީ އައިޕެޑެއް ބޭނުން ކޮށްގެންތަ؟ ހަމަ އަހާލީ!


Dhoani faharugai bidheyseen gengulhumuge mahssalaigai dhekolhah khiyaalu libey, ithuru mashvaraa kuraan jehey: Raees - One Online\nތިނަދޫގައި ރޭ ބޭއްވި ޖަޒީރާ ހޮޅުއަށީގެ ތެރެއިން --- ފޮޓޯ: ރައީސް އޮފީސް\nދޯނިފަހަރުގައި ބިދޭސީން ގެންގުޅުމުގެ މައްސަލައިގައި ދެކޮޅަށް ޚިޔާލު ލިބޭ، އިތުރު މަޝްވަރާކުރާން ޖެހޭ: ރައީސް\nމަސްވެރިކަން ކުުރާ އޮޑިދޯނި ފަހަރުގައި ބިދޭސީން ގެންގުޅުމުގެ މައްސަލައިގައި، ސަރުކާރުން ވެސް ދިރާސާތަކެއް ކުރަމުން އަންނަ ކަމަށާއި އެ މައްސަލައިގައި ދެކޮޅަށް ވެސް ޚިޔާލު ލިބިވަޑައިގަންނަވާ ކަމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް ވިދާޅުވެއްޖެ އެވެ.\nއެކި ކަންކަމުގައި، ރައްޔިތުންގެ ހިޔާލު ހޯދުމަށް ސަރުކާރުން ކުރިޔަށް ގެންދަވާ "ޖަޒީރާ ހޮޅުއަށި" ސިލްސިލާގެ ތިންވަނަ ބައްދަލުވުމުގެ ތެރެއިން މަސްވެރިކަމާބެހޭގޮތުން ގދ. ތިނަދޫ ގައި ރޭ ބޭއްވި ބައްދަލުވުމުގައި މީހަކު ދެންނެވި ސުވާލަކަށް ޖަވާބު ދެއްވަމުން ރައީސް ވިދާޅުވީ، އޮޑިދޯނި ފަހަރުގައި ބޭރު މީހުން ނުގެންގުޅެވޭ ގޮތަށް ހަދަން ބައެއް ފަރާތްތަކުން ހުށަހަޅާއިރު، އަނެއްބައި އޮޑިވެރީންގެ ފަރާތުން ހުށަހަޅަނީ އެއީ ބޭނުންތެރި ކަމެއްގެ ގޮތުގައި ކަމަށެވެ.\n"ބައެއް އޮޑިވެރީން ބުނެފަ އެބަހުރި ދޯނިފަހަރުގަ ބޭރުމީހުން ގެންގުޅެން، ބޭނުންކުރާން އެބަ ޖެހޭ ކަމަށް. އެއީ އޮޑިދޯނިފަހަރު ސާފުކުރުމާއި އެފަދަ ކަންކަމަށް. އެހެންވީމަ ދެކޮޅަށް ވެސް މިހާތަނަށް އައި އިރު ހިޔާލުތައް ލިބިފަ އެބަ ހުރި." ރައީސް ވިދާޅުވި އެވެ.\nރައީސް ވިދާޅުވީ، ދޯނި ފަހަރުގައި ބޭރު މީހުން ގެންގުޅޭތީ އެ ޝަކުވާ ވެސް އަންނަ ކަމަށާއި އެހެންކަމުން މިއީ ބަހުސްކޮށްލަން ރަނގަޅު ކަމެއް ކަމަށެވެ. އެ ގޮތުން މި ކަމުގައި އެންމެ ރަނގަޅު ގޮތަކީ ކޮބައިތޯ ބަލަން އިތުރަށް މަޝްވަރާކޮށް އެންމެ ރަނގަޅު ގޮތަކީ ކޮބައިކަން ބަލަން ޖެހޭ ކަމަށް ރައީސް ވިދާޅުވި އެވެ. އަދި އެ ޝަކުވާއަށް ސަރުކާރުން ގޮތެއް ނިންމުމުގެ ކުރީން މަސްވެރީންގެ ފަރާތުން އިތުރު މަޝްވަރާ އާއި ކަންކަން އެނގެން ޖެހޭ ކަމަށް ރައީސް ފާހަގަކުރެއްވި އެވެ.\nރޭގެ ޖަޒީރާ ހޮޅުއަށީގައި ހިޔާލުފާޅުކުރުމުގެ ފުރުސަތުގެ ތެރޭގައި ވެސް، އެކަކު ވަނީ ދޯނިފަހަރުގައި ބިދޭސީން ގެންގުޅޭ މައްސަލަ ފާހަގަކޮށް އެކަން ހުއްޓުވުމަށް އެދިފަ އެވެ. އެހެން ނަމަވެސް އޭގެ ފަހުން ހިޔާލުފާޅުކުރި އެހެން މީހަކު ބުނީ ދޯނި ފަހަރުގައި ބިދޭސީން ގެންގުޅެވޭނެ ފުރުސަތު އޮތުމަކީ މިހާރު މި މަސައްކަތް ފުޅާވެފައިވާ މިންވަރަށް ބަލާ އިރު ބޭނުންތެރި ކަމެއް ކަމަށެވެ.\nގުޅޭ ޓެގު ރައީސް އިބްރާހިމް މުހައްމަދު ސޯލިހު ރައީސް އޮފީސް މަސްވެރިކަން ތިނަދޫ (ގދ) ބިދޭސީންގެ މައްސަލަތައް


Seaplane terminal TMA ah dhinumekey, GMR ah airport dhinumekey thafaatheh nei!\n13 ފެބްރުއަރީ 2020 - 14:50:18\nސީޕްލޭން ޓާމިނަލް ޓީއެމްއޭ އަށް ދިނުމެކޭ، ޖީއެމްއާރަށް އެއާޕޯޓް ދިނުމެކޭ ތަފާތެއް ނެތް ކަމަށް ޕީއެންސީގެ ރައީސް އަބްދުއްރަހީމް އަބްދުﷲ ވިދާޅުވެއްޖެ އެވެ.\nޕީޕީއެމް އޮފީހުގައި ކުރިއަށްދިޔަ ބައްދަލުވުމުގައި ވާހަކަ ދައްކަވަމުން އަބްދުއްރަހީމް ވިދާޅުވީ ޖީއެމްއާރަށް އެއާޕޯޓް ދިނުމެކޭ ސީޕްލޭން ޓާމިނަލް ޓީއެމްއޭ އަށް ދިނުމެކޭ އެއްވެސް ތަފާތެއް ނެތް ކަމަށާއި، ކުރަނީ އެއް ކަމެއް ކަމަށެވެ.\nސީޕްލޭން ޓާމިނަލް ޓީއެމްއޭ އަށް ދިނުމުގައި ސަރުކާރުގެ ފަރާތްތަކަށް ބައިއެޅޭ ކަމަށް އަބްދުއްރަހީމް ތުހުމަތު ކުރެއްވި އެވެ. އަދި މިކަމުގެ ނަތީޖާ ދިވެހި ރައްޔިތުންނަށް ލިބިގެންދާނީ ހިތިކޮށް ކަމަށްވެސް ވިދާޅުވި އެވެ.\nސީޕްލޭން ޓާމިނަލް ޓީއެމްއޭއަށް ދިނުމަށް ނިންމާފައި އޮތް މައްސަލައިގައި އޭސީސީން ވަނީ ތަހުގީގެއްވެސް ހިންގާފަ އެވެ. އެގޮތުން އޭސީސީން ބުނެފައިވަނީ ސީ ޕްލޭން ޓާމިނަލް ވަކި ބަޔަކަށް މަންފާވާ ގޮތަށް ކުއްޔަށް ދިނުމަށް އެމްއޭސީއެލް މަސައްކަތް ކޮށްފައިވާ ކަމަށް ތުހުމަތު ކުރެވޭތީ ޖިނާއީ ތަހްގީގެއް ހިންގުމަށް ނިންމާފައިވާ ކަމަށެވެ.\nރިޔާސީ ކެންޑިޑޭޓުގެ ގޮތުގައި ނުނިކުންނާނަން: އަދުރޭ


Kulhuntheriyaku madhukoh kulhe Porto inn Juventus katuvaalai maayooskohllaifi - One Online\nރޮނާލްޑޯ މާޔޫސް ކަމުގައި --- ފޮޓޯ/ ގެޓީ\nކުޅުންތެރިޔަކު މަދުކޮށް ކުޅެ ޕޯޓޯއިން ޔުވެންޓަސް ކަޓުވާލައި މާޔޫސްކޮށްލައިފި\nޗެމްޕިއަންސް ލީގުގެ ގަދަ 16ގެ ދެވަނަ ލެގުގައި ހައިރާން ކުރުވަނިވި ގޮތަކަށް ޕޯޓޯއިން ޔުވެންޓަސް ކަޓުވާލައިފިއެވެ.\nރޭގެ މެޗުން ޔުވެންޓަސް 3-2ގެ ނަތީޖާއަކުން މޮޅުވި ނަމަވެސް، ޕޯޓޯއިން ކުއާޓާ ފައިނަލަށް ދަތުރުކުރީ އަވޭ ގޯލްގެ ގަވާއިދުންނެވެ. މެޗުގެ ބޮޑު ބައެއް ޕޯޓޯއިން ކުޅުންތެރިޔަކު މަދުކޮށް ކުޅެފައިވާއިރު، ޔުވެންޓަސްއިން މެޗު ކާމިޔާބު ކުރި ގޯލް، 115 ވަނަ މިނެޓުގައި ކާމިޔާބު ކޮށްދިނީ ސާޖިއޯ އޮލިވިއެރާއެވެ.\nއޮލިވިއެރާ ދުރުން ޖެހި ހިލޭ ޖެހުން ގޯލަށް ވަނީ ފާރުގައި ހުރި ކްރިސްޓިއާނޯ ރޮނާލްޑޯގެ ފައިތެރެއިން ގޮހެވެ. އެ ގޯލާއެކު މެޗުގެ ނަތީޖާ 2-2 އަކަށް އެނބުރި ޕޯޓޯއަށް އަވޭ ދެ ގޯލްގެ ބޮޑު ފައިދާއެއް ލިބުނެވެ. އެ ގޯލަށް ފަހުވެސް ޔުވެންޓަސްއިން ހިތްވަރުކޮށް، އެޑްރިއަން ރެބިއޮޓްގެ ގޯލާއެކު ނަތީޖާ 3-2 އަކަށް ބަދަލުކޮށްލި ނަމަވެސް، އެޓީމަށް ހިތްދަތިވީ ފަހު މިނެޓްގައި ޖެހި ބޯޅަ ޕޯޓޯގެ ގޯލްކީޕަރު ހުޝިޔާރުކަމާއެކު މަތަކުރުމުންނެވެ.\nރޭގެ މެޗަށް ނުކުތްއިރު، ޕޯޓޯއިން ފުރަތަމަ ލެގު ކާމިޔާބު ކޮށްފައި އޮތީ 2-1 ގެ ނަތީޖާއަކުންނެވެ. އެންމެ ގޯލެއްގެ ލީޑަކާއެކުވެސް ޔުވެންޓަސްއަށް ކުއާޓާއަށް ދެވެން އޮތް ނަމަވެސް، މެޗުގެ 19 ވަނަ މިނެޓުގައި ޕޯޓޯގެ އޮލިވިއެރާ ޖެހި ގޯލާއެކު ޔުވެންޓަސްއަށް މަސައްކަތް ބުރަވިއެވެ. އެ ގޯލަކީ އެޓީމަށް ލިބުނު ޕެނެލްޓީއަކުން އޮލިވިއެރާ ޖަހައިދިން ގޯލެކެވެ.\nމެޗުގެ ދެވަނަ ހާފުގައި ޔުވެންޓަސްއަށް ފެޑަރީކޯ ޗިއޭސާ ދެ ގޯލް ޖަހާ މެޗުގެ އެގްރިގޭޓް ނަތީޖާ ހަމަހަމަވެސް ކޮށްދިނެވެ. އަދި 49 ވަނަ މިނެޓުގައި ޕޯޓޯގެ ތެރެމީއަށް ދެއްކި ރަތްކާޑާއެކު ޔުވެންޓަސްއަށް އުންމީދުވެސް އާވިއެވެ. އެހެން ނަމަވެސް ފުރިހަމަ ވަގުތު ހަމަވިއިރު އިތުރު ގޯލެއް ނުޖެހި މެޗު ދިޔައީ އިތުރު ވަގުތުގެ ކުޅުމަށެވެ. އިތުރު ވަގުތުގެ ފަހުމިނެޓުގައި ރޮނާލްޑޯ އާއި ޔުވެންޓަސް ކަޓައިގެން ދިޔައީ ހިތްދަތި ކޮށެވެ.\nޖެހިޖެހިގެން ދެ ސީޒަނުގައިވެސް އަވޭ ގޯލެއްގެ ތަފާތުން ޔުވެންޓަސް ޗެމްޕިއަންސް ލީގުން ކަޓައިގެން ގޮސްފައިވާއިރު، ރޮނާލްޑޯއާ އެކު އެޓީމުން ހާސިލްކުރަން ބޭނުންވާ އެންމެ ބޮޑު ކާމިޔާބީއަކީވެސް ޗެމްޕިއަންސް ލީގެވެ. އެކަން ނުވެ އަނެއްކާވެސް ސީޒަން ނިންމާލަން ޖެހުމަކީ ބޮޑު މާޔޫސް ކަމެކެވެ.\nގުޅޭ ޓެގު ކްރިސްޓިއާނޯ ރޮނާލްޑޯ ޔޫއެފާ ޗެމްޕިއަންސް ލީގު ޔުވެންޓަސް


Nimsha Maldivian ge vazeefaain kendunu hageegee sababu miothy! – Iru\nރާއްޖޭގެ މަޝްހޫރު ޓިކްޓޮކް ތަރި ނިމްޝާ ޒާހިރު، ކުރިން އަދާކުރަމުންދިޔަ ކެބިން ކްރޫގެ ވަޒީފާއިން ވަކިވި ހަގީގީ ސަބަބު ކިޔައިދީފިއެވެ.\nބައިސްކޯފުން ގެނެސްދޭ ޓޯކް ޝޯ “ތުންތުންމަތިން” ގައި ފިލްމީ ދާއިރާއަށް އަލަށް ނުކުމެގެން އުޅޭ ދެތަރިން ކަމަށްވާ މަރިޔަމް ޝިފާއާއި ނަތާޝާ ޖަލީލާއެކު ބައިވެރިވަމުން، ނިމްޝާ ވަނީ ޤައުމީ އެއާލައިން ކަމަށްވާ މޯލްޑިވިއަނުން ކެނޑެން ޖެހުނު ސަބަބު އޮޅުންފިލުވައިދީފައެވެ. އެގޮތުން ޝޯގެ ހޯސްޓު ޝަހޫ ކުރި ސުވާލަށް ޖަވާބުދެމުން މަޝްހޫރު ޓިކްޓޮކާ ބުނީ، އަސްލު އެ ވަޒީފާއިން ކެނޑުނީ މޯލްޑިވިއަނުން އޭނާއަށް ހެރެސް(ފުރައްސާރަ) ކުރުމުން ކަމަށެވެ.\nނިމްޝާ ބުނީ މޯލްޑިވިއަންގެ މީހުން އޭނާއަށް އުނދަގޫކުރަން ފެށުމުން ނޫޅެވިގެން ކެނޑުނީ ކަމަށެވެ. އެއާއެކު، ނިމްޝާ އެ ވަޒީފާއިން ކެނޑުނީ ނޫން ކަމަށާއި އޭނާ ކަނޑައިލީ ކަމަށްބުނެ ބައެއް މީހުން އޭޭނާގެ ޓިކްޓޮކްތަކަށް ކޮމެންޓުކޮށްފައިވާ ކަން ޝަހޫ ފާހަގަކުރުމުން ނިމްޝާ ބުނީ ހަމަ އަމިއްލައަށް ކެނޑުނީ ކަމަށެވެ.\n“ކޮމްޕެނީ އަކުން ނިމް ކަނޑައެއް ނުލާ. ކޮމްޕެނީ އިން ނިމް އަށް ދިނީ ފައިނަލް ވާރނިންގް އެއް ރަނގަޅުކުރާށޭ ކިޔާފަ”، ނިމްޝާ ކިޔައިދިނެވެ. އެކަމަކު ނިމްޝާ ބުނީ ކޮންމެ އިންސާނަކަށް ވެސް އެމީހަކު ބޭނުންގޮތަކަށް އުޅުމުގެ ހައްގު އޮންނާނެ ކަމަށެވެ. އަދި “މިއުޅެނީ ސްކޫލެއްގައި ނޫން” ކަމަށާއި، ދިރިއުޅުމަށް އަދާކުރާ ވަޒީފާގެ އިތުރުން އަމިއްލަ ކަންކަން ވެސް ކުރަންޖެހޭނެ ކަމަށް އޭނާ ބުންޏެވެ. އަދި އެ ކުންފުނިން އޭނާ ބަލައިނުގަތް ކަމަށާއި، ބަލައިނުގަންނަ ތަނެއްގައި އުޅެން ބޭނުންނުވާތީ ވަޒީފާ ދޫކޮށްލީ ކަމުގައި ބުންޏެވެ.\nމީގެ އިތުރުންވެސް “ތުންތުންމަތިން” ޝޯގައި ނިމްޝާ ވަނީ މަޝްހޫރު މީހަކަށް ވީފަހުން އޭނާއަށް ދިމާވި އެހެން ބައެއް ކަންތައްތައް ހިއްސާކޮށްފައެވެ. އޭގެތެރެއިން، އެއްފަހަރު މަގުމަތިން ހިނގާފައި ދަނިކޮށް އޭނާ ހެދުން އަޅައިގެން ހުރިގޮތަށް މީހަކު ފާޑުކިޔުމުން ރައްދުގައި އޭނާ ވެސް ރުޅިއައިސްގެން އެއްޗެހި ކިއީ ވާހަކަ ފާހަގަކޮށްލެވެއެވެ.\nނިމްޝާ އަކީ ރާއްޖޭގައި ޓިކްޓޮކް ކުޅޭ ތަރިންގެ ތެރެއިން އެންމެ މަޝްހޫރު އެކެކެވެ. ނަމަވެސް މަޝްހޫރުކަމާއެކީ އޭނާއަށް ވަރަށް ގިނަ ބައެއްގެ ފާޑުކިޔުންވެސް އަމާޒުވަމުން ދެއެވެ.\n39 28 19 283


Corruption ge thuhumathugai Najib ge anbikanbalunnaa 13 gadi iru suvaalu koffi | Mihaaru\nމެލޭޝިއާގެ ކުރީގެ ބޮޑު ވަޒީރު ނަޖީބު ރައްޒާގުގެ އަނބިކަނބަލުން އެންޓި ކޮރަޕްޝަން އެޖެންސީ އަށް އިއްޔެ ހާޒިރު ކުރަނީ. --ފޮޓޯ:އޭއެފްޕީ\nކޮރަޕްޝަނުގެ ތުހުމަތުގައި ނަޖީބުގެ އަނބިކަނބަލުންނާ 13 ގަޑިއިރު ސުވާލުކޮށްފި\n27 ސެޕްޓެމްބަރ 2018 - 11:219comments\nމުއްސަނދި ދިރިއުޅުމަކަށް ލޯބި ކުރެއްވި ރަސްމާ އެންޓި ކޮރަޕްޝަން އެޖެންސީ އަށް ހާޒިރު ކުރީ އިއްޔެ ހެނދުނު 10 ޖެހިއިރު އެވެ. އޭނާއާ ސުވާލު ކުރުމަށް ފަހު ނެރުނު އިރު ރޭގަނޑު 11 ޖަހަނީ އެވެ. އޮފިޝަލުން ބުނެފައި ވަނީ އިންވެސްޓްމަންޓް ބޭންކް 1އެމްޑީބީ ލޫޓްވާލި މައްސަލާގައި ރަސްމާއާ މިހާރު ކުރަމުން ދަނީ ތަހުގީގުގެ އެންމެ ފަހު މަރުހަލާގެ ސުވާލުތައް ކަމަށެވެ.\nމިއީ މެއި މަހު ބޭއްވި އިންތިޚާބުން ނަޖީބަށް ވެރިކަން ގެއްލުނު ފަހުން ރަސްމާއާ ސުވާލު ކުރި ދެ ވަނަ ފަހަރެވެ. އަގު ބޮޑު ތަކެތި ގަތުމަށް ބޭރަށް ކުރި ޚަރަދު ބޮޑު ދަތުރުތަކާއި އޭނާ ގެންގުޅުނު އެންމެ އަގު ބޮޑު ބްރޭންޑުގެ ދަބަސްތަކާއި ގަހަނާތަކުގެ ސަބަބުން އާއްމުންގެ ރުޅިވެރިކަން ވަނީ އިންތިހާ އަށް ބޮޑުވެފަ އެވެ.\nނަޖީބާ ވެސް މިހާރު ވަނީ ދެ ފަހަރެއްގެ މަތިން އެންޓި ކޮރަޕްޝަން އެޖެންސީން ސުވާލުކޮށްފަ އެވެ. އެންމެ ފަހުން ސުވާލުކޮށްފައި ވަނީ 1އެމްޑީބީން ނަޖީބުގެ އަމިއްލަ އެކައުންޓަށް ޖަމާކޮށްފައިވާ 681 މިލިއަން ޑޮލަރުގެ މައްސަލައިގަ އެވެ. އެ މައްސަލަ 2015 ވަނަ އަހަރު ފަޅާއެރުމުން ނަޖީބުގެ ވެރިކަމުގައި ވަނީ އެކަން ތަހުގީގުކޮށްފަ އެވެ. ނަމަވެސް މައްސަލަ ނިންމާފައި ވަނީ އެއީ ސައުދީ ޝާހީ އާއިލާ އިން ނަޖީބަށް ދިން ހަދިޔާއެއްގެ ގޮތުގަ އެވެ.\nނަޖީބުގެ ވެރިކަން ވެއްޓުނު ފަހުން އޭނާއާ ގުޅުން ހުރި ތަންތަނުން މެލޭޝިއާ ފުލުހުން ވަނީ 273 މިލިއަން ޑޮލަރުގެ ތަކެތި ހޯދައިފަ އެވެ. އިންތިޚާބުން ނަޖީބަށް ނާކާމިޔާބުވުމުގެ ސަބަބަކީ ސަރުކާރުގެ ކޮރަޕްޝަން ބޮޑުވުން ކަމަށް ތަޖްރިބާކާރުން ބުނެ އެވެ.


Majilis Kaamiyaabukurumah Coalition Ihulaastheri Niyathehgai Thibun Muhimmu: Abdulla Riyaz\n20 ޑިސެންބަރ 20183ކޮމެންޓް\nމަޖިލިސް ކާމިޔާބު ކުރުމަށް ކޯލިޝަނުގައި އިހްލާސްތެރި ނިޔަތެއްގައި ތިބުން މުހިއްމު: އަބްދުﷲ ރިޔާޒު\nއަންނަ އަހަރު ބާއްވާ ރައްޔިތުންގެ މަޖިލިސް އިންތިހާބު ކޯލިޝަނަށް ކާމިޔާބު ކުރުމަށް، ކޯލިޝަންގެ މެމްބަރުން އިލްހާސްތެރި ނިޔަތެއްގައި ތިބުން މުހިއްމު ކަމަށް ޖޮއިންޓް ޕާލަމެންޓަރީ ގުރޫޕުގެ ލީޑަރު އަބްދުﷲ ރިޔާޒު ވިދާޅުވެއްޖެއެވެ.\nއަބްދުﷲ ރިޔާޒު ކުރެއްވި ޓްވީޓެއްގައި ވިދާޅުވީ ކޯލިޝަނުން ރިޔާސީ އިންތިހާބަށް ކުރި މަސައްކަތުން ކާމިޔާބު ލިބުނު ކަމަށެވެ. އަދި މަޖިލިސް އިންތިހާބު ކޯލިޝަން ސަރުކާރަށް ކާމިޔާބުކޮށްދިނުމަށް ކޯލިޝަން އެކުގައި އިހްލާތެރި ނިޔަތެއްގައި ތިބުން މުހިއްމު ކަމަށް ރިޔާޒު ވިދާޅުވިއެވެ.\nCoalition ekugai masahkaiy kurumah 18/19 committee eh hadhaa ekugai kuriyah dhiyumah ebbasvegen kurimasahkathun riyaasee inthikhaabu kaamiyaabu kurevunu. Majlis inthikhaabu coalition sarukaarah kaamiyaabu kohdhinumah coalition ekugai ikhulaastheri niyathehgai thibun muhimmu! https://t.co/YAprXApRSa— Abdulla Riyaz MP (@riyazabdulla) December 20, 2018\nރިޔާޒު މިހެން ވިދާޅުވީ އެމްޑީޕީގެ ޕްރައިމަރީއަށް ކުރިމަތިލެއްވީ 280 ކެންޑިޑޭޓުން ކަމަށް ބުނާ ހަބަރު ޓްވީޓް ކުރައްވައެވެ. އެމްޑީޕީގެ ގައުމީ މަޖިލީހުން 87 ދާއިރާއަށް ވާދަ ކުރަން ނިންމައި އެދާިއރާތަކުގެ ޕްރައިމަރީ ބޭއްވުމަށް ދަނީ މަސައްކަތް ކުރަމުންނެވެ.\nކޯލިޝަންގެ ތެރޭގައި މަޖިލިސް އިންތިހާބަށް އެއްކޮށް ވާދަކުރުމަށް ދެއްކި ވާހަކަތައް ނާކާމިޔާބުވެ، އެމްޑީޕީގެ ގައުމީ މަޖިލީހުން ފާސްކުރީ 87 ދާއިރާއަށް ކުރިމަތިލުމަށެވެ. އެހެން ނަމަވެސް ކޯލިޝަނުގެ ހަތަރު ލީޑަރުންގެ މެދުގައި މިއަދުވެސް މިކަމާއި ގުޅިގެން މަޝްވަރާ ބައްދަލުވުމެއް ބޭއްވުމަށް ވަނީ ހަމަޖެހިފައެވެ.\nރައްޔިތުންވޯޓެއް ނުދޭނެ ބާގީންނަކަށް\nކޯލިޝަނަށް ރައްޔިތުން ތާއިދު ކުރޭއެވެ. އެހެން ނަމަވެސް ކޮންމެ ޕާޓީއަކުން ވެސް ބޭނުންވަނީ ކޭކް ފަޅާއިރު ބޮޑު ފަޅިއެވެ. އެކަށީގެންވާރަށް ޕާޓީގައި މީހުން ނެތަސް ބޮޑުފަޅިއެވެ. ރިޔާޒް ވިސްނާލަ ބަލާށެވެ. ކޯލިޝަން ފުރަތަމަ ބޭނުންވަނީ ކޮންމެ ބަޔަކަށް % ދޭށެވެ. އެއީ 22 ގޮޑިއެވެ. މިހާތަނަށް އެމްޑީޕީ ފިޔަވައި އަމިއްލައަށް ކޯލިޝަނުގައި މިއަދަދު ނެގިދާނެ ބައެއް ؟ ޔަގީންނުން ވެސް ނޯންނާނެއެވެ. ދެންއޮތީ @ ވާހަކައެވެ. އެމްޑީޕީ 35 ގޮޑި ކޯލިޝަނާއި ނުލާ ނެގިދާނެކަމަށް ގަބޫލު ކުރަމެވެ. އެހެން ނަމަވެސް ދެންތިބި ޕާޓީތަކަށް އަމިއްލައަށް ޖޭޕީ 21، މައުމޫނު 17 ، އަދާލަތު 13 ނެގިދާނެ ތޯ ؟ ޔަގީން ވުމަށް ވުރެން ނުވުން ބޮޑެވެ. އެހެން ކަމުން4ލީޑަރުންގެ ފޮމިއުލާއަކަށްވާވީ އިޚުލާސްތެރިކަމާއިއެކު ކުރުމެވެ. އެގޮތުން އެމްޑީޕީއަށް 55 ގޮޑި، ޖޭޕީއަށް 17 ގޮޑި ، މައުމޫނަށް 8 ގޮޑި، އަދާލަތަށް7ގޮޑިއެވެ. ކުޑަމިނުން މިވަރުން ކޯލިޝަން ނުކުމެ އެކުގައި ކޮއްފިނަމަ އިރާދަކުރެއްވިޔާ ކާމިޔާބުވާނެއެވެ. ދިވެހި ރައްޔިތެއްގެ ހަޞިއްޔަތުން އަހަރެއްގެ ޚިލާލެވެ.\nކަލޭ ހޮވުނަކަނުދޭނެ. ދެން މިކަމާ ވިސްނާ


Qudus akee Palestine ge verirah kamugai balaigathumah Erdogan govaalavvaifi | Mihaaru\nދުނިޔެ / ތުރުކީ\nގުދުސަކީ ފަލަސްތީނުގެ ވެރިރަށް ކަމުގައި ބަލައިގަތުމަށް އުރްދުޣާން ގޮވާލައްވައިފި\n13 ޑިސެމްބަރ 2017 - 16:34\nއުރްދުޣާން މި މޭރުމުން ދުނިޔެ އަށް ގޮވައިލެއްވީ، ގުދުސަކީ އިޒްރޭލުގެ ވެރިރަށް ކަމަށް، މި މަހުގެ6ވަނަ ދުވަހު އެމެރިކާ އިން އިއުތިރާފްވުމާ ގުޅިގެން، ތުރުކީގައި މިއަދު ފެށި އޯގަނައިޒޭޝަން އޮފް އިސްލާމިކް ކޯޕަރޭޝަން (އޯއައިސީ)ގެ މެމްބަރު ގައުމުތަކުގެ ވެރިންގެ ބައްދަލުވުން ފައްޓަވައިދެއްވަމުންނެވެ.\nއިސްލާމީ ގައުމުތަކުގެ ވެރިން މި މައްސަލައިގައި މަޝްވަރާ ކުރެއްވުމަށް ތުރުކީ ވިލާތަށް ވަޑައިގަތީ، އޯއައިސީގެ މި ދައުރުގެ ރިއާސަތު ބަލަހައްޓާ ގައުމުގެ ހައިސިއްޔަތުން ރައީސް އުރުދުޣާން ދައުވަތު ދެއްވުމުންނެވެ.\nއުރްދުޣާން ވިދާޅުވީ ގުދުސަކީ އިޒްރޭލުގެ ވެރިރަށް ކަމުގައި އެމެރިކާ އިން އިއުތިރާފްވި އިއުތިރާފްވުމަކީ އޭގެ ޒާތުގައި ވެސް ބާތިލު އަދި އަސާސެއް ނެތް ނިންމުމެއް ކަމަށެވެ. އަދި އިޒްރޭލަކީ ޓެރަރިސްޓް ދައުލަތެއް ކަމަށް އޭނާ ވިދާޅުވާ ވިދާޅުވުން މިއަދުގެ ބައްދަލުވުމުގައި ވެސް އުރްދުޣާން ތަކުރާރު ކުރެއްވި އެވެ.\nއޭނާ ވިދާޅުވީ ގުދުސާ މެދު އެމެރިކާ އިން ނިންމި ނިންމުމަކީ އިޒްރޭލުން ފަލަސްތީނު ރައްޔިތުންނާ ދެކޮޅަށް ހިންގާ ޓެރަރިސްޓު ހަރަކާތްތަކަށް ހިތްވަރު ދިނުމަށް ދިން ހަދިޔާއެއް ކަމަށެވެ. އަދި ގުދުސްއަކީ މުސްލިމުންގެ ރަތް ރޮނގު ކަމަށް ވެސް އުރުދުޣާން ވިދާޅުވި އެވެ\nތުރުކީން ބުނީ ގުދުސަކީ އިޒްރޭލުގެ ވެރިރަށް ކަމުގައި އެމެރިކާ އިން ގަބޫލު ކުރުމަކީ، ނިވުމެއް ނެތް އަލިފާންގަނޑެއްގެ ތެރެއަށް ދުނިޔެ ވައްޓާލުމެވެ. އަދި މި ނުރައްކަލުން ސަލާމަތް ވުމަށްޓަކައި، ގުދުސަކީ ފަލަސްތީނުގެ ވެރިރަށް ކަމުގައި ގަބޫލުކުރުމަށް އިސްލާމީ ގައުމުތަކުން ބައިނަލްއަގުވާމީ މުޖްތަމައަށް ބާރުއަޅަންޖެހޭ ކަމަށެވެ.\nތުރުކީ ވިލާތުގެ އިސްތަންބޫލްގައި އިއްޔެ ބޭއްވި، އިސްލާމީ ގައުމުތަކުގެ ޚާރިޖީ ވަޒީރުންގެ ކުއްލި ބައްދަލުވުމުގައި ތުރުކީ ވިލާތުގެ ޚާރިޖީ ވަޒީރު މެވްލޫތު ކަވުސްއޯގްލޫ (މ) ރިއާސަތު ބަލަހައްޓަވަނީ.\n"އެންމެ ފުރަތަމަ ކަމަކަށް، ފަލަސްތީނުގެ ދައުލަތް، ދުނިޔޭގެ ހުރިހާ ގައުމުތަކުން ބަލައިގަންނަންޖެހޭ. އެ ކަމަށްޓަކައި އަހަރެމެން އެންމެން ގުޅިގެން ވަރަށް ބުރަ މަސައްކަތްތަކެއް ކުރަން އެބަޖެހޭ. އަދި ފަލަސްތީނަކީ 1967 ވަނަ އަހަރުގެ ސަރަހައްދީ އިމާ އެއްގޮތަށް އޮތް ދައުލަތެއް ކަމަށާއި އެ ދައުލަތުގެ ވެރިރަށަކީ އިރުމަތީ ގުދުސްކަމުގައި ބަލައިގަތުމަށް، އެހެން ގައުމުތަކަށް އަހަރެމެން ހިތްވަރު ދޭން އެބަޖެހޭ،" އިސްލާމީ 50 ގައުމެއްގެ ބައެއް ވެރިންނާއި ވަޒީރުން ބައިވެރިވެވަޑައިގަންނަވާ ސަމިޓްގައި ވާހަކަ ދައްކަވަމުނ ތުރުކީގެ ޚާރިޖީ ވަޒީރު މެވްލޫތު ކަވުސްއޯގްލޫ މިއަދު ވިދާޅުވި އެވެ.\nކަވުސްއޯގްލޫ ވިދާޅުވީ ގުދުސާ މެދު އެމެރިކާ އިން އެ ގޮތަށް ކަންތައް ކުރި ކަމުގައި ވިޔަސް، އެމެރިކާ އާއި އިޒްރޭލަށް ދަތިކުރުމުގެ ފިޔަވަޅުތަކެއް އެޅުމަށް ތުރުކީން ގޮވައިނުލާނެ ކަމަށާއި އޭގެ ބަދަލުގައި ތުރުކީން ބައިނަލްއަގުވާމީ މުޖްތަމައަށް ގޮވާލަނީ، ފަލަސްތީނުގެ މިނިވަން ދައުލަތް ގަބޫލު ކުރުމަށާއި އެމެރިކާގެ ނިންމުން ބަލައިނުގަނެ ދެކޮޅު ހެދުމަށެވެ.\nއޭނާ ވިދާޅުވި ގޮތުގައި އިރުމަތީ ގުދުސަކީ ފަލަސްތީނުގެ ވެރިރަށް ކަމުގައި، މި ސަމިޓްގައި ކަނޑައަޅާނެ އެވެ. އަދި 1967 ވަނަ އަހަރު އިޒްރޭލުން ހިފާފައިވާ އަރަބީންގެ ބިންތަކުން ވަގުތުން ފޭބުމަށް ވެސް މި ސަމިޓްގައި އިޒްރޭލަށް ގޮވައިލާނެ އެވެ.\nއިސްތަންބޯލްގައި ކުރިއަށްދާ މި ސަމިޓްގައި ބައިވެރިވާ އިސްލާމީ ލީޑަރުންގެ ތެރޭގައި، އުރްދުންގެ އަބްދުﷲ ރަސްގެފާނާއި ތުރުކީގެ ރައީސް އުރްދުޣާނާއި އީރާންގެ ރައީސް ހަސަން ރޫހާނީ އާއި ސޫދާންގެ ރައީސް ހަސަނުލް ބަޝީރާއި ފަލަސްތީނުގެ ރައީސް މަހްމޫދު އައްބާސް އާއި ކުވައިތުގެ އަމީރު ސަބާހުލް އަހްމަދު އަލްޖާބިރު އައްސަބާހް އާއި އަޒަރްބައިޖާންގެ ރައީސް އިލްހާމް އަލީޔޭވް އާއި ބަނގްލަދޭޝްގެ ރައީސް އަބްދުލް ހަމީދާއި ޕާކިސްތާނުގެ ބޮޑުވަޒީރު ޝާހިދު ޚައްގާން އައްބާސީ ހިމެނިވަޑައިގަންނަވަ އެވެ. މީގެ އިތުރުން 23 ގައުމެއްގެ ވަޒީރުން ބައިވެރިވެވަޑައިގަންނަވަ އެވެ.\nގުދުސަކީ މުސްލިމުންގެ އިތުރުން ކްރިސްޓިއަނުންނާއި ޔަހޫދީންގެ ވެސް ދީނީ މުގައްދަސް ރަށެކެވެ. އިޒްރޭލު ސިފައިން ގުދުސް ހިފީ 1967 ވަނަ އަހަރު އަރަބީންނާ ދެކޮޅަށް ކުރި ހަ ދުވަހުގެ ހަނގުރާމައިގަ އެވެ. އޭގެ ފަހުން އިޒްރޭލުން ބުނަމުން އަންނަނީ ގުދުސަކީ އިޒްރޭލުގެ ބިމެއް ކަމަށެވެ. ނަމަވެސް ބައިނަލްއަގުވާމީ މުޖްތަމައުން ވަނީ އެ ނިންމުމާ ދެކޮޅު ހަދައިފަ އެވެ.\nމެދު އިރުމަތި އިޒްރޭލް ފަލަސްތީން އޯއައިސީ ތުރުކީ\n8 ކޮމެންޓް, 50 ރިއެކްޝަންސް\nތުރުކީގެ ރައިސްސަކީ ހަމަ ވަރުގަދަ ލީޑަރެއް.\nމި ސަމިޓުގައި 22 މުސްލިމް ގައުމެއްގެ އެންމެ އިސްވެރިން ބައިވެރިވީ އިރު މިސަމިޓުގައި ގައުމުގެ އިސްވެރިން ބައިވެރިނުކުރާ ގައުމުތަކުގެ ތެރޭގައި ސައޫދީ އާއި ޔޫއޭއީ އާއި ދިވެހިރާއްޖެ ހިމެނެއެވެ. އިސްލާމީ ސަރުކާރުގެ ހާލަތު.\nމިވާގޮތެއް މިހާރު ވިސްނާލީމަ އެނގޭނެ. ޔޫއެންގެ ވޯޓުންވެސް ރާއްޖެ ފިލީ. ސައުދީއިން އެމެރިކާ އަދި އިޒްރާއީލްގެ ކޮޅަށް މާ ބޮޑަށްވެސް އަރައިފި.\nވޮޝިންޓަނަކީ އިޒުރޭލުގެ ވެރިރައްކަމައް ބަލައިގަނެފިން\nސައުދީ ތިކަމާ މާ ޤަބޫލު ވާނެ ހެނެެް ހިއެއް ނުވޭ. ސައުދީގެ ފެހި ސިގްނަލް ލިބިގެން އެމެރިކާ ކުރިކަމެއް މީ\nއުރްދުޣާން އަށް ފުރިހަމަ ޞިއްޙަތެއްދެއްވާ، ނުލަފާ ކާފަރުންގެ އަނިޔާވެރިކަމުން ސަލާމަތްކުރައްވާ ދުނިޔެ އިޞްލާޙްކުރުމަށް އެމަނިކުފާނު ކުރައްވާ މަސައްކަތުގައި ބަރަކާތް ލައްވާށިއެވެ.. އާމީން..\nއެމެރިކާ އިން ހެދި އެތި އަރަބިންނާ އެހެން އިސްލާމީ ގައުމުތަކުންނާ ރަހްމަތްތެރި ގައުމުތަކުންވެސް ފަލަސްޓީނުގެ ވެރިރަށަކީ ގުދުސް ކަމަށް ކަނޑައަޅާ ފަލަސްތީނަކީ މިނިވަން ދަވްލަތެއްކަމަށް ކަނޑަ އަޅާ އިއުލާން ކުރަންވެއްޖެ.\nމިއޮށް ހުރިހާ ދުވަހު ތިކަން ނުކޮށް އޮތީ ކީއްވެތޯ ސުވާލުކޮށްލަންޖެހޭ. އެމެރިކާއަށް ބެވުމުގެ ބަދަލުގައި އިލްމުވެރިން ގިނަ، ދައުލަތުގައި އިލްމުވެރިން ބައިވެރިވާ އިސްލާމީ ގައުމުތަކަށް ބެވުން މާ ރަނގަޅު.


Calcium supplements in hithah gellunvey: Scienceverin | Mihaaru\nކެލްސިއަމް ލިބޭ ބައެއް ކާނާ\n14 އޮކްޓޯބަރ 2016 - 06:42 1 comment\nބޭހުގައި ގޮތުގައި ކެލްސިއަމް ބޭނުންކުރުމުން، ހިތަށް ލޭ ފޮނުވައިދޭ ލޭހޮޅިތަކުގެ ބޭރު ފަށަލާގައި ކޮބަޑި ފާޑުގެ ހަރު އެއްޗެހިތަކެއް ޖަހަ އެވެ. އަދި މިކަމުގެ ސަބަބުން ހިތަށް ގެއްލުންތައް ލިބެ އެވެ.\nސައިންސްވެރިން ބުނަނީ ގުޅަ ބޭހުގެ ބަދަލުގައި ކެލްސިއަމް ލިބޭ ކާނާ ކެއުން މާ ރަނގަޅު ކަމަށެވެ. އޭރުން މިފަދަ ބަލިތަކުން ދިފާއުވެވޭނެ ކަމަށް ވެސް ސައިންސްވެރިން ބުނެފައިވެ އެވެ.\nދިހަ ވަރަކަށް އަހަރު ވަންދެން 2،700 މީހުންގެ މެޑިކަލް ޓެސްޓްތައް ދިރާސާކުރުމަށް ފަހު އެމެރިކާގެ ޖޯންސް ހޮޕްކިންސް ޔުނިވަސިޓީ ސްކޫލް އޮފް މެޑިސިންގެ ސައިންސްވެރިން ބުނެފައިވަނީ ކެލްސިއަމް ބޭހުން ލިބޭ ގެއްލުންތަކަކީ ސިއްހީ ގޮތުން އޮތް ވަރަށް ބޮޑު ކަންބޮޑުވުމެއް ކަމަށެވެ.\nކެލްސިއަމް ބޭސް ކާން ދިނުމަކީ، ޚާއްސަކޮށް އުމުރުން ދުވަސްވީ މީހުންނަށް މިފަދަ ބޭސް ދިނުމަކީ އެބޭހުގެ އަސަރު އެމީހެއްގެ ކަށިތަކަށް ކުރާކަމެއް ނޫންކަމަށް މީގެ ކުރިން ކޮށްފައިވާ މިފަދަ ބައެއް ދިރާސާތަކުން ވެސް ވަނީ ހާމަވެފަ އެވެ. އަދި ކުޑަކަމުދާ ނަޖިހާއެކު މި ބޭސް ހަށިގަނޑުން ބޭރުވެގެން ނުދާކަމަށްވެ އެވެ. އެހެންކަމުން މިގޮތަށް ބޭހުގެ ގޮތުގައި އެތެރެވާ ކެލްސިއަމް ސޮފްޓް ޓިޝޫތަކަށް ޖަމާވެފައި ހުންނާނެކަމަށް ސައިންސްވެރިންނަށް ލަފާ ކުރެވެ އެވެ.\nކެލްސިއަމް ގިނައިން ލިބޭނެ ބައެއް ކާއެއްޗެތި\nއާއްމުގޮތެއްގައި ވެސް އިންސާނުންގެ އުމުރުން ދުވަސްވާވަރަކަށް ހަށިގަނޑުގެ އެންމެ މުހިއްމު ބޮޑެތި ލޭ ހޮޅިތަކުގެ ތެރޭގައި ހިމެނޭ އަޔޯޓާ އާއި އެނޫންގެ އާޓްރީޒްތަކުގައި ކެލްސިއަމްގެ މައްޗަށް ބިނާވެފައިވާ ކޮބަޑި ޒާތުގެ އެއްޗެއް ޖަހަން ފަށަ އެވެ. މީގެ ސަބަބުން ލޭ ހިނގުމަށް ދަތިތައް ކުރިމަތިވެ ހާޓް އެޓޭކް ޖެހުމަށް ދިމާވެ އެވެ.\nއެހެންކަމުން ދުވަސްވީ މީހުންނަށް ކެލްސިއަމް ބޭސް ދިނުމުން ލިބޭ ފައިދާއަށް ވުރެ ގެއްލުން ބޮޑުކަމަށް ސައިންސްވެރިން މިހާރު ގަބޫލުކުރެ އެވެ.\nސައިންސްވެރިން ލަފާ ދެއްވަނީ ކެލްސިއަމް ބޭހުގެ ބަދަލުގައި ކޮންމެ ދުވަހަކުވެސް ކެލްސިއަމް ލިބޭ ކާނާ ދުވަސްވީ މީހުންނަށް ވެސް ކާން ދިނުމަށެވެ.\nކެލްސިއަމް އެންމެ ގިނައިން ލިބޭ ކާނާގެ ތެރޭގައި ކިރު، ސޯޔާ މިލްކް، ޗީޒް، އާމަންޑް، ފެހި ތޮޅި، ސްޕިނެޗް، ބްރޯކޮލީ، ޔޯގަޓް، ސޯޔާބީން، ސާޑިންސް، އޮރެންޖް، އާޓާ ފުށު ޕާނާއި ގޮވާން، ބާމިޔާ ތޮޅި އަދި ޑްރައިޑް އެޕްރިކޮޓް ހިމެނެ އެވެ.\nއެހެންކަމުން ކޮންމެ ދުވަހަކުވެސް މީގެން ދެ ތިން ބާވަތެއް ކެއުމުގައި ހިމެނުމުން އެ ދުވަހަކު ހަށިގަނޑަށް ބޭނުންވާ ވަރަށް ކެލްސިއަމް ލިބޭނެ އެވެ.\nއިތުރު ލިޔުންތައް ސިއްހަތު ހިތުގެ ބަލި ސައިންޓިސްޓުން


Messi beynunvanee Barcelona ge coach akah Bielsa gennan | Mihaaru\nބިލްބާއޯ އަށް ބިއެލްސާ (ކ) ކޯޗުކޮށްދިންއިރު މެޗަކަށް ފަހު މެސީއާ ވާހަކަ ދައްކަނީ.\nމެސީ ބޭނުންވަނީ ބާސެލޯނާގެ ކޯޗަކަށް ބިއެލްސާ ގެންނަން\n28 ޖުލައި 2020 - 10:423comments\nލަންޑަން (ޖުލައި 28) - ބާސެލޯނާ އިން އާ ކޯޗެއް ހޯދަން މަސައްކަތްކުރާ ކަމަށް އަޑުފެތުރިފައިވާއިރު، އެ ޓީމުގެ ކެޕްޓަން ލިއޮނަލް މެސީ ބޭނުންވަނީ ލީޑްސް ޔުނައިޓެޑްގެ ކޯޗު މާސެލޯ ބިއެލްސާއާ ޓީމު ހަވާލުކުރުމަށް ކަމަށް މީޑިއާ ރިޕޯޓްތައް ބުނެފި އެވެ.\nސްޕެނިޝް ލީގުގެ ބޮޑުބައިގައި އެއް ވަނައިގައި ބާސެލޯނާ އޮތް ނަމަވެސް ކޮވިޑް-19ގެ ބްރޭކަށް ފަހު އަލުން ލީގު ފަށައިގެން ރެއާލް މެޑްރިޑުން ވަނީ ތަފާތު ދައްކައި ލީގު ޗެމްޕިއަންކަން ހޯދައިފަ އެވެ. ބާސެލޯނާ އަށް ލީގު ގެއްލުމުގެ ހުރިހާ ޒިންމާއެއް ނުނަގާނެ ކަމަށް ސެޓިއެން ބުނެފައިވާއިރު، އޭނާ އެ ވާހަކަތަށް އެ ގޮތަށް ދެއްކުމުން ބާސެލޯނާގެ ބޯޑާއި ގިނަ ކުޅުންތެރިން ވަނީ ނުރުހިފަ އެވެ.\nބާސެލޯނާގެ ކޮންޓްރެކްޓް މެސީ އާ ކުރާނެ ކަމުގެ ޔަގީންކަން އެ ޓީމުގެ ރައީސް ޖޯސެފް ބާޓޮމެއު ވަނީ ދީފަ އެވެ. ރިޕޯޓްތައް ބުނާގޮތުން ކުޅުންތެރިންގެ ފަރާތުން މެސީގެ ޑިމާންޑަކީ ދުރު މުސްތަގުބަލަކަށް ވިސްނައި ރަނގަޅު ކޯޗަކާ ޓީމު ހަވާލުކުރުމެވެ. އެ ގޮތުން މެސީ ވަނީ އެ ޓީމުގެ ކޯޗަކަށް އުމުރުން 64 އަހަރުގެ ބިއެލްސާގެ ނަން ހުށަހަޅައިފަ އެވެ.\nލީޑްސްއާ އެކު ބިއެލްސާ ހަދާފައިވާ އެއްބަސްވުން މި ހަފްތާގެ ނިޔަލަށް ހަމަވާނެ އެވެ. އިނގިރޭސި ޗެމްޕިއަންޝިޕް (ދެ ވަަނަ ޑިވިޝަން)ގެ ޗެމްޕިއަންކަން ލީޑްސް އަށް ހޯދައިދިން ކޯޗު ބިއެލްސާގެ ކޮންޓްރެކްޓް އާ ކުރުމުގެ މަޝްވަރާތައް ކުރިއަށް ދެ އެވެ. ބިއެލްސާގެ ގިނަ ޑިމާންޑްތަކެއް ހުރުމާ އެކު އާ ޑީލްގެ ކަންތައްތައް އެކަށީގެންވާ ސްޕީޑެއްގައި ކުރިއަށް ނުދެ އެވެ.\nހައި ޕްރެސިން އެޓޭކިން ފުޓްބޯޅަ ކުޅުވުމުގައި މަޝްހޫރު ބިއެލްސާ އަށް މާބޮޑު ކާމިޔާބެއް ލިބިފައި ނެތަސް އޭނާ އަކީ ޓެކްޓިކަލީ ތަފާތު މޮޅު ކޯޗެއް ކަމަށް ގިނަ ބަޔަކު އެއްބަސްވެ އެވެ. މެންޗެސްޓާ ސިޓީގެ ޕެޕް ގާޑިއޯލާ އާއި ޓޮޓެންހަމް ހޮޓްސްޕާސްގެ މައުރޯސިއޯ ޕޮޗެޓީނޯ އަދި އެތުލެޓިކޯ މެޑްރިޑުގެ ޑިއެގޯ ސިމިއޯނީ އަކީ ބިއެލްސާ އަށް ވަރަށް ތާއީދުކުރާ އަދި އޭނާގެ ކިބައިން ފިލާވަޅު ނަގާ ކޯޗުންނެވެ. ދާދި ފަހުން ގާޑިއޯލާ ބުނީ ލީޑްސް ގޮވައިގެން ޕްރިމިއާ ލީގަށް އައިސް ބިއެލްސާ ތަފާތު މަސައްކަތެއް ކުރާނެ ކަމުގެ ޔަގީންކަން އެބައޮތް ކަމަށެވެ.\nމީގެ 30 އަހަރު ކުރިން އުފަން ގައުމު އާޖެންޓީނާގައި ކޯޗިން ކެރިއަރު ފެށި ބިއެލްސާ ވަނީ އާޖެންޓީނާ ގައުމީ ޓީމާއި، ޗިލީ، އެތުލެޓިކް ބިލްބާއޯ އަދި އޮލިމްޕިކް މާސޭ އަށް ކޯޗުކޮށްދީފަ އެވެ. އާޖެންޓީނާ އިން 2004 ވަނަ އަހަރުގެ އޮލިމްޕިކްސްގެ ފުޓްބޯޅަ އިވެންޓުގައި ރަން މެޑަލް ހޯދައިދިނީ ބިއެލްސާގެ އިރުޝާދުގެ ދަށުންނެވެ.


ދިވެހި ޕްރިމިއާ ލީގުގެ ހުރިހާ ކުޅުންތެރިންނާއި އޮފިޝަލުން ވެކްސިން...\nކުޅުންތެރިންނާއި އޮފިޝަލުން ވެކްސިން ޖެހުން\nދިވެހި ޕްރިމިއާ ލީގުގެ ހުރިހާ ކުޅުންތެރިންނާއި އޮފިޝަލުން ވެކްސިން ޖަހައިފި\nކުޅުންތެރިންނާއި އޮފިޝަލުންނަށް ވެކްސިން ޖަހަން ފެށީ މިދިޔަ ހޯމަ ދުވަހު\nކުއްލި ގޮތަކަށް ލީގު މެދުކަނޑާލަން ނިންމީ މި މަހުގެ ތިންވަނަ ދުވަހު\n21 ފެބްރުއަރީ 2021 | އާދީއްތަ 00:02\nކުލަބު ގްރީން ސްޓްރީޓްސްގެ ފޯވާޑް އަބްދުﷲ ޔާމީން ވެކްސިން ޖެހުމަށްފަހު\nދިރާގު ދިވެހި ޕްރިމިއާ ލީގު އަލުން ފަށަން ކުރާ މަސައްކަތުގެ ތެރެއިން ލީގުގައި ވާދަކުރާ ޓީމުތަކުގެ ހުރިހާ ކުޅުންތެރިންނާއި އޮފިޝަލުން ވެކްސިންގެ ފުރަތަމަ ޑޯޒް ޖަހައިފިއެވެ.\nދިވެހި ޕްރިމިއާ ލީގު މެދުކަނޑާލަން ނިންމީ ކޮވިޑް-19 ގެ ކޭސްތައް މާލެ ސިޓީގައި އިތުރުވުމާއެކު ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން ނެރުނު އައު އުސޫލުތަކާ ގުޅިގެން މި މަހުގެ ތިންވަނަ ދުވަހުއެވެ. އެއާއެކު ފުރަތަމަ ޑިވިޝަނުގެ ހުރިހާ ކުލަބަކުން ވަނީ ލީގު މެދުކަނޑާލުމުން ކުލަބުތަކާއި ކުޅުންތެރިންނަށް ބޮޑު ގެއްލުމަކާ ކުރިމަތިލާން ޖެހޭނެ ކަމަށާއި، އެހެންކަމުން އަލުން ފަރިތަކުންތައް ފަށައި، ލީގު ފެށުމުގެ ހުއްދަދިނުމަށް ގޮވާލާފައެވެ.\nއެއާއެކު ލީގު އަލުން ފެށުމުގެ މަޝްވަރާތައް ފެށިއިރު، ދިވެހި ޕްރިމިއާ ލީގުގެ ހުރިހާ ކުޅުންތެރިންނާއި އޮފިޝަލުންނަށް ވެކްސިން ޖަހަން ފެށީ މިދިޔަ ހޯމަ ދުވަހުއެވެ. އަދި ހޮނިހިރު ދުވަހަށް ދިވެހި ޕްރިމިއާ ލީގުގެ ހުރިހާ ކުޅުންތެރިންނާއި އޮފިޝަލުން ވެކްސިންގެ ފުރަތަމަ ޑޯޒް ޖަހައި ނިމިފައިވާކަން ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) ގެ ރައީސް ބައްސާމް އަދީލް ޖަލީލް ވަނީ ހާމަކުރައްވާފައެވެ.\nބައްސާމް ކުރެއްވި ޓްވީޓެއްގައި ވިދާޅުވީ ހުރިހާ ކުޅުންތެރިންނާއި އޮފިޝަލުން ވެކްސިން ޖަހާފައިވާ ކަމަށާއި، ލީގު އަލުން ފެށުމަށްޓަކައި އިދާރާތަކުގެ އެންގުންތަކަށް ކުޅުންތެރިންނާއި އޮފިޝަލުން އަމަލުކުރަމުން އަންނަ ކަމަށެވެ. އަދި އުންމީދަކީ ވީއެންމެ އަވަހަކަށް ލީގު އަލުން ފެށުމުގެ ހުއްދަ ލިބިގެންދިޔުން ކަމަށްވެސް ބައްސާމް ވަނީ ވިދާޅުވެފައެވެ.\nދެވަނަ ބުރުގެ މެދުތެރެއިން ދިވެހި ޕްރިމިއާ ލީގުގެ ކުޅުން ވަގުތީ ގޮތުން މެދުކަނޑާލިއިރު، އެޗްޕީއޭގެ ހާއްސަ ހުއްދައެއްގެ ދަށުން މި ސީޒަން ފަށާފައިވަނީ މދިޔަ ޑިސެމްބަރު މަހުގެ އަށްވަނަ ދުވަހުއެވެ. އެގޮތުން ޗެރިޓީ ޝީލްޑް މެޗުން ސީޒަން ފެށިއިރު، ދިވެހި ޕްރިމިއާ ލީގުގެ ކުޅުން ފަށާފައިވަނީ އެ މަހުގެ 13 ވަނަ ދުވަހުއެވެ. އަދި ދެވަނަ ބުރުގެ މެދުތެރެއިން ލީގު މެދުކަނޑާލިއިރު، މިހާތަނަށް ލީގުގައި ވަނީ ޖުމްލަ 34 މެޗު ކުޅެފައެވެ.


Kuruvaahaka: Finifenmaa - Vaguthu\nކޮންމެ ދުވަހަކު އިންތިޒާރު ކުރެވެނީ ހަމަ އެއް ވަގުތަކަށެވެ. އެއީ ހިތުގައި އެމޫނުގެ ރީތިކަން ހަރުލާފައިވާތީ އެވެ. އަހަރެން ވަޒީފާ އަދާކުރާ އޮފީހުގެ ދޮރުމަތީގައި ހުންނައިރު އެކުއްޖާ ކޮންމެ ދުވަހަކު ވެސް ފެނެއެވެ. އެއީ ކޮން ގެއެއްގެ ކުއްޖެއްކަން އަދި ނޭގެއެވެ. އޭނާ ހިނގާފައި ދަނީ އެކަންޏެއް ނޫނެވެ. އިތުރު ދެކުދިންވެސް އޭނާއާ އެކުގައި ދެއެވެ. އަތުގައި ފޮތް ދަބަހެއް އޮވެއެވެ. ހަމަ ގައިމުވެސް އެއީ ޔުނީފޯމް އަޅާ މަދަރުސާ އަކަށް ދާ ކުއްޖެއް ނޫނެވެ. ކޮންމެ ވެސް ކޯހެއް ހަދަމުން ދާހެން ހީވެއެވެ.\nއަހަރެން އުޅޭ އޮފީހުގެ ދޮރުގެ ކުރިމަތީގައި އޮންނަ ހުސްޖާގައިގައި އޮންނަނީ ތަފާތު ގަސް ހައްދާފައެވެ. އެންމެ ގިނައިން ހައްދާފައި އޮންނަނީ ބޯގަންވިލާއެވެ. ތަފާތު ކުލަތަކެވެ. އަދި ރީތި މާ އަޅާ ގަސްތައްވެސް ހައްދާފައި އޮވެއެވެ. ބޭރުން އަންނަ މީހުންނަށް އޮފީހަށް ވަދެވެނީ ގޭޓަކުންނެވެ. އެގޭޓު ވެސް ހުންނަނީ ދަނގަޑުން ވާލި އަޅާ ބޭރު ފެންނަ ގޮތަށް ހަދާފައެވެ. ގޭޓު ހަރުކޮށްފައި ހުންނަނީ ފަސް ފޫޓް އުސްމިނުގެ ފާރެއްގައެވެ. އެދުވަސް ވަރު ސަރުކާރުގެ ގިނަ އޮފީސްތައް ހިނގަމުން ދިޔަ އިމާރާތްތަކުގެ ބޭރު ފާރު ހުންނަނީ އެގޮތަށެވެ. މިހާރު ވެސް ޣާޒީ ބިލްޑިންގ އަދި ހުރަވީ ބިލްޑިންގުގެ ބޭރު ފާރު އެ ހުންނަ ގޮތަށެވެ.\nކޮންމެ ދުވަހަކު ފެންނަ ކުއްޖާ މިއަދަކު ނުފެނުނެވެ. ވަރަށް މާޔޫސް ވެއްޖެއެވެ. އެކަމަކު ހިތް ބުނަނީ މާދަމާ ފެންނާނެ ކަމަށެވެ. ޖެހިގެން އައި ދުވަހުވެސް ނުފެނުނެވެ. ހަފްތާ އެއް ވެއްޖެއެވެ. ޚަބަރެއް ނުވެއެވެ.\nއެކި ވަގުތު ތަކުގައި އޮފީހުގެ ކުޑަދޮރުން ބޭރު ބަލައި ލެވެއެވެ. މާޔޫސް ކަން ދަނީ ބޮޑުވަމުންނެވެ. އެގޮތަށް މަސް ދުވަސް ފާއިތު ވެގެން ދިޔަފަހުން އަނެއްކާ ފެންނަން ފަށައިފިއެވެ. އަހަރެން އުޅޭ އޮފީހުގެ ތަޅުންގަނޑު ހުންނަލެއް އުސްކަމުން މާގަސްތަކުގެ މަތިން މަގުމަތިން ދާ މީހުން ރީތިކޮށް ފެނެއެވެ. އެދުވަސް ވަރަކީ ސައިކަލުވެސް ވަރަށް މަދު މީހަކު ނޫނީ ނުދުއްވާ ދުވަސް ވަރެކެވެ. ގިނަ މީހުން އުޅެނީ ބައިސިކަލްގައެވެ. އަހަރެމެން އޮފީހުގެ ހުރިހާ މުވައްޒަފުން ވެސް ދުއްވަނީ ބައިސިކަލެވެ. ސީނިއަރ ސެކްރެޓަރީ ވަރަށް ފަހުން ވަނީ ސައިކަލެއް ހޯދާފައެވެ. އެއީ ވެސް އޮފީހުގެ ވެރިމީހާ ކުރިން ދުއްވި ސައިކަލެކެވެ.\nރޯދަމަސް ފެށިއްޖެއެވެ. އޭރު ރޯދަމަހުގެ ރަސްމީ ގަނޑިއަކީ ހެނދުނު ނުވަޔަކުން މެންދުރު ފަހު އެއް ގަޑި ބަޔަށެވެ. އެއްގަޑި ބައިވިއަސް އިތުރު ގަޑީގައި މަސައްކަތް ކުރާން އަހަރެން މަޑު ކުރަމެވެ. ބައެއް މުވައްޒަފުން ރޭގަނޑު ވެސް ނުކުމެއެވެ.\nއަހަރެން ހިތްކިޔައިގެން ހިތުން ލޯބި ވެގެން އުޅޭ ކުއްޖާ މިހާރު ފެންނަނީ ކޮން ގަޑިއެއްގައި ބާވައޭ ހިތަށް އަރާ ފާރަ ލަމުން ގެން ދިޔައީމެވެ. އަބަދާ އަބަދު ބޭރު ބަލައި ލެވެއެވެ. އެހާ ފަސޭހައިން ބޭރު ފެންނަނީ އަހަރެން އިންނަ މޭޒު ހުންނަނީ ކުޑަދޮރެއްގެ ކައިރީގައި ކަމަށް ވާތީއެވެ. މިހެން ހަފުތާއެއް ވޭތުވީ ތަނާ އެއް ދުވަހު އެކުއްޖާ ފެނިއްޖެއެވެ. މިހާރު މިވަނީ ގަޑި ބަދަލު ވެފައެވެ.\nއެކުދިން ވެސް ވަރަށް ބޮޑަށް އަހަރެމެން އޮފީސް ހުންނަ އިމާރާތާ ދިމާ އަށް ބަލައެވެ. ސަބަބެއް ކަމަށް އަހަރެންނަށް ހީވަނީ މާގަސް ތަކުގެ ރީތި ކަމުންނެވެ. އަދި ޚާއްޞަ ކޮށް އެކުދިން ބޭނުންވާ ވައްތަރުގެ މާތައް ފެނުމެވެ.\nއެއްދުވަހު ހިތަށް އެރިއެވެ. މިއަދު ކޮންމެ ގޮތެއް ހަދާފައި ވެސް މާގަހުން މަލެއް އޭނާ އަށް ދޭނީއެވެ. ފިނިފެންމާ ވެސް ވަރަށް ގަދައަށް ހެދިފައި އޮވެއެވެ. އަދި ބައެއް މާތައް ފާރުގެ މަތިން ފެނާން ވެސް ހުރެއެވެ. މި ޚިޔާލު އައުމާ އެކު ދުރާލާ ބަގީޗާ ބަލަހައްޓާ މީހާ ގާތުން ހުއްދަ ހޯދައިގެން އެދުވަހު ރީތި ފިޔާތޮށި ފިނިފެން މަލެއް ބިނދެލައިފީމެވެ. އޭނާ އަންނަ ވަގުތައް އިންތިޒާރު ކުރަމުން ދިޔައީމެވެ.\nކުއްލި ކަމެއްގައި އުޅެފައި ގަޑި ބަލައިލި އިރުގަޑިޖެހިގެން ހިނގައްޖެއެވެ. ގަޑި ޖެހި ދިޔުމުން އޮފީހުގައި ހުރެގެން މަގުމަތި ހޯދާ ބަލައިލީމެވެ. އޭނާގެ ހިލަމެއް ނުވެއެވެ. މަގުމައްޗަށް ނުކުމެ ބަލައިލިއިރު އަހަރެމެން އޮފީސް ފަސް ދީ އެތިން ކުދިން ދަނީއެވެ.\nއޮފީހުން ބޭރަށް ނުކުމެބާރަށް ހިނގާފައި ގޮސް ބައިސިކަލަށް އެރި އިރުވެސް ހިތުގައި ޖަހަނީ ނޭނގޭ ކަހަލަ ވިންދެކެވެ.\nއަހަރެންނަކީ އަންހެން ކުދިންނާ ރަށްޓެހި ވުމަށް ކުރާނެ މާމޮޅު ކަމެއް އެނގޭ މީހެއް ނޫނެވެ. އެއަށް ވުރެ މާފިނޑިއެވެ. ރައްޓެހިވާން ކުއްޖަކާ ދައްކާނެ ވާހަކަ އެއް ވެސް ނޭނގެއެވެ. އޭރު އަހަރެންގެ އުމުރުން އަދި ވީ ވިހި އަހަރެވެ. އަތް ފައިވެސް ފިނިވެ ލޮނު ދާ ހިތްލަން ފަށައިފިއެވެ. ހިތަށް އަރަނީ މިއަދު އެކުއްޖާ އަށް އެރީތި ފިނިފެންމާ ދެވޭނެ ބާވައެވެ. އޭނާ އެ މަލުގައި ހިފާނެ ބާވައެވެ. ބުނާނެ ދެތިން ބަހެއް ވެސް ހިތަށް އެރުވީމެވެ. މަގުމަތީގައި މާގިނަ މީހުންނެއް ވެސް ނެތެވެ. އޭރު އެތިން ކުދިން ވަރަށް ދުރަށް ހިނގައްޖެއެވެ.\nބައިސިކަލް ދުއްވާލާފައި ދާއިރު ވެސް ހިތުގެ ވިންދުގެ އަޑުވެސް އިވޭ ކަހަލައެވެ. މޭ ވެސް ބޮޑުވެއެވެ. ވަރަށް އަވި ބާރު ދުވަހެކެވެ. ނަމަވެސް މަގުގައި ހުރި ބައެއް ބޮޑެތި ގަސްތަކުގެ ހިޔަލުން އެމީހުން ހިނގާފައި ދެއެވެ. އެކުދިންނާއި އަރާހަމަ ކޮށްފީމެވެ. ބައިސިކަލް މަޑެއް ނުކުރަމެވެ. އަހަރެންގެ އަތުގައި އޮތް ފެނިފެންމާ ދިއްކޮށްލީ ސީދާ އެމާ ދޭން ބޭނުންވާ ކުއްޖާ ގެ އަތަށެވެ. އެކުއްޖާ ހުއްޓިފައި ވަރަށް ރީއްޗަށް މަލުގައި ހިފިއެވެ. ދެންތިބި ދެކުދިން ހިނގުން މަޑުކޮށްލިއެވެ. އަހަރެން ވެސް ބައިސިކަލްގެ ބުރަކި ޖައްސާލީމެވެ. އަހަރެން ބުނީމެވެ. މިއީ ހިތުގެ އަޑިން ދިން މަލެކެވެ. ކިޔަނީ ކޮންނަމެއް ހެއްޔެވެ؟ އޭނާ ނަން ބުނުމާ އެކު ޝުކުރިއްޔާ އޭ ބުނެލިއެވެ.\nވީ އުފަލެއް ނޭނގުނެވެ. އައިކޮޅަށް ބައިސިކަލް އަނބުރާލީމެވެ. ދުއްވުނު ބާރުމިނެއްގައި ދުއްވާފައި އޮފީހަށް އަތުވެއްޖައިމެވެ. އޮފީހުގައި އުޅޭ ޕިޔޯނު މަނިކު ގާތުގައި އަހަރެން ކުރަން އުޅުނުކަންތައް ވެއްޖެއޭ ބުނެލީމެވެ. އޭނާ އަކީ އެކަހަލަ ސިއްރު ވާހަކަ ހިއްސާ ކޮށްލާ މީހެކެވެ.\nއެދުވަހުގެ ބާކީ އޮތް ވަގުތު ތަކުގައި މުޅި މީހާއަށް ހީވަނީ މާވަރުގަދަ ޖޯޝެއް އައިސްފައި ހުންނަ ހެންނެވެ. އުފާވެރިކަން ހިތުގައި އެނބުރެނީއެވެ. ހިތް ހަމަ ޖެހުމުގެ ފުންނޭވާ ވެސް ލެވެނީ އެވެ.\nބާޒާރުން މަހެއް ގަނެލަން ދައްތަ ބުނެގެން ވެސް ޝަކުވާއެއް ނުކޮށް މަސް ގަނެގެން ގެނެސް ގޭގައި ކަނޑާލީއެވެ. ރޯދަ ވަރުބަލިކަން ވެސް ހުރީ ކެނޑިފައެވެ. އެހެން ނޫނީ ގިނަ ދުވަސް ދުވަހު އޮފީހުން އައިސް ވެފައި ހުންނަ ވަރުބަލިން އޮށޯވެލަމެވެ. މިއަދު އެހުރި ފޯރި އެއް ބުނެދޭން ވެސް ނޭނގެއެވެ.\nއެރޭ ވެސް ފިކުރު ކުރެވެނީ ދެން ހަދާނެ ގޮތަކާ މެދުގައެވެ.\nހިތް ބުނަނީ ގޭގެ ނަން ހޯދައިގެން ފޯނު ކުރުމަށެވެ. ޖެހިގެން އައި ދުވަހުވެސް އޭނާ ފެނޭތޯ ބަލަން ހުރީމެވެ. ފެނިއްޖެއެވެ. އޭނާ އާއި އެކުގައި ތިބި ކުދިން ވެސް ވަރަށް ބެލިއެވެ. އަދި ތިން ކުދިން ވެސް ތިބީ ހިނިތުން ވެފައެވެ. ރޯދަ މަސް ނިމެން ވާއިރަށް ފާރަލައިގެން އޭނާ އުޅޭ ގޭގެ އެޑްރެސް ހޯދައިގެން ފޯނު ކުރީމެވެ. ދެއްކީ އާދައިގެ ވާހަކައެވެ. އޭނާ ކިޔަވަނީ ޓީޗަރު ކަމެވެ. އަހަރެންވެސް ދައްކަނީ ވަޒީފާގެ ވާހަކައެވެ. ކުރާ މަސައްކަތެވެ. ލޯބި ވާ ވާހަކަ ބުނާކަށް ނުކުރެއެވެ. ދެން ފޯނުން ގުޅި ދުވަސް ތަކުގައި ގިނަ ފަހަރަށް އޭނާ އާއި ދިމައެއް ނުވެއެވެ. ދިމާވި މަދު ފަހަރު ތަކުގައި ވެސް ބުނަނީ ފިލާވަޅު ހަދަން ހުންނަ ވާހަކައެވެ. ދެތިން ބަހެއް ބުނެލާފައި ފޯނު ބާއްވަނީ އެވެ.\nޢީދު އައުމުގެ ދެތިން ދުވަސް ކުރިން ޢީދު ކާޑެއް ގަނެލައިފީމެވެ. އަދި ވަރަށް ރީތި ސިޓީ އުރެއެއްގައި ބަންދު ކޮށްލާފައި އުރައިގެ ބޭރުގައި އާމިލާ ރަޝީދު މިގޮތަށް ޖަހާލީމެވެ.\nޢީދު ވިލޭރޭ ޢިޝާ ނަމާދުން ފައިބައިގެން އެގޭދޮށަށް ދިޔައީމެވެ. އަދި އޭނާއަށް ގޮވާލަ ދިނުމަށް އެދުނީމެވެ. ނުކުތުމުން ސިޓީއުރަ ދިއްކޮށްލީމެވެ. އަދި ރަށްޓެހި ވާން ބޭނުން ވާކަމުގައި ޖެހެލުމެއް ނެތި ބުނެލީމެވެ. ލިބުނު ޖަވާބަކީ އޭނާ ކުއްޖަކާ ރަށްޓެހި ވެގެން އުޅޭ ކަމުގައެވެ. ކާޑު ދިނީތީ ޝުކުރިއްޔާ އޭ ބުނެލިއެވެ. ގަދަކަމުން އަހަރެން ހިނިތުން ވެލީމެވެ.\nއިސް އޮބާލާއިގެން އެގެ ހުންނަ ގޯޅި ގަނޑު ތެރެއިން ނުކުމުގެން ހިނގައިގަތީ މެވެ. ހިތުގައި ނޭނގޭ ރިހުމެއް އެކުލެވެން ފަށައިފިއެވެ. މިއޮތް ހުރިހާ ދުވަހު ހިތު އެޅި ކުއްޖާ ނުލިބުނީ އެވެ. އަހަރެން އޭނާ ލިބޭނެ ކަމުގެ ހާދަ ފޮނި އުންމީދެއް ކުރީމެވެ. އޭނާއަކީ އަހަރެންނަށް ވުރެ އިސްކޮޅުން ކުރު ކުއްޖެކެވެ. ކަޅަސް ރީތި ކުއްޖެކެވެ.\nއޭނާގެ ހިނގުމާއި ހިނިތުން ވެލުމުގައި ވަރަށް ޢިޝްޤީ ސިފަތަކެއް ހުރެއެވެ. އަހަރެންނަށް އޭނާއާ ގަޔާވެވުނީ ހަމަ ފެނި ފެނިއެވެ. އޭރު އޭނާ ކުއްޖަކާ ރަށްޓެހި ވެގެން އުޅޭ ކަމެއް ނޭނގެއެވެ. އެކަނި ފެންނަ ދުވަސް ދުވަހު ވެސް ކައިރިން ފިރިހެން ކުއްޖަކު ނުފެނެއެވެ.\nއޭގެ އެތަކެއް އަހަރު ފަހެވެ. އަހަރެންނަށް އެ ފިނިފެންމާ ދެވުނު ކުއްޖާ ފެނުނުއިރު ހުރީ ވަރަށް ބޮޑު ބަދަލެއް އައިސް ފައެވެ. ބޮޑު ދެކުދިން ވެސް ކައިރީގައި ތިއްބެވެ. އޭނާ އަށް އަހަރެން އެނގުނުހެން ހިޔެއް ނުވެއެވެ. މާބޮޑު ސަމާލު ކަމެއް ނުދެއެވެ. ދެފަހަރަކު ބަލައިލިއެވެ.\nއޭގެ މަހެއް ހާދުވަސް ފަހުން އަނެއްކާ ފެނިއްޖެއެވެ. ފިހާރައެއްގެ ތެރެއިންނެވެ. އަހަރެން އޭނާ ކައިރިއަށް ދިޔައީމެވެ. އަދި ބުނީމެވެ. އަހަރެން އެނގިއްޖެހިއްޔެވެ؟ އޭނާ ހިނިތުން ވެލަމުން ބުނެލިއެވެ. ތިއީ ރޯޒްމޭރީ ނޫން ހެއްޔެވެ.\nއަހަރެން އެހީމެވެ. ކީކޭ ހެއްޔެވެ؟\nއޭނާ އަނެއްކާ ވެސް ވާހަކަ ދައްކަން ފެށިއެވެ. އެދުވަހު މާދިން ފަހުން އޭނާގެ ރައްޓެހި ދެކުދިން އަހަރެނަށް ދިން ނަމަކީ ރޯޒް މޭރީ ކަމުގައެވެ. މިހެން ބުނުމާއެކު އަހަރެމެން ދެމީހުންނަށް ވެސް ވަރަށް ބޮޑަށް ހީލެވުނެވެ.\nހާލު އަހުވާލު އަހާލީމެވެ. ދިރިއުޅުމުގެ ވާހަކައިން އެނގުނީ ރާއްޖޭން ބޭރުގައި ދިރި އުޅޭ ކަމެވެ. އަދި ކައިވެނި ރޫޅުނު ވާހަކަވެސް ބުންޏެވެ.\nއަހަރެން ބުނީމެވެ. އަދި ވެސް އެދެނީ އުފާވެރި ހަޔާތަކަށެވެ.\nއޭނާ ވަރަށް ހިތްވަރު ގަދައެވެ.\nކައިވެންޏެއް ކުރަން އަހަރެން ހިތްވަރު ދިނީމެވެ. އަހަރެންގެ ދިރިއުޅުމާ ގުޅޭ ބައެއް ސުވާލު ވެސް އޭނާ ކުރިއެވެ.\nއަހަރެން ބުނީމެވެ. ދެކުދިންނާއި އަންބަކު އެބައިނެވެ. ވަރަށް އުފާވެރިއެވެ. އޭނާ ހިނިތުން ވެލީ ހަމަ އޭރުވެސް ހިނިތުން ވެލިހެންނެވެ. ހަނދާންވީ ފިނިފެންމާ ދިނުމުން އެދުވަހު އޭނާ ހީނލި ގޮތެވެ.\nވާހަކަ ލިޔުންތެރިޔާ އަށް ހަމަަ އަޅުގަނޑުގެ އައްސަރިބާހާއި ސާބަސަސް. ސިފަކުރުންތައް ވަރަށް ފުރިހަމަ. ހަމަ އެއްވަނަ (:


Surah التحريم - Aya count 12\nއޭ ނަބިއްޔާއެވެ! اللَّه، ކަލޭގެފާނަށް حلال ކުރައްވާފައިވާ ކަމެއް، ކަލޭގެފާނުގެ އަނބިއަނބިކަނބަލުންގެ ރުހުން ހޯއްދެވުމަށްޓަކައި ކަލޭގެފާނު حرام ކުރައްވަނީ ކީއްވެގެންތޯއެވެ؟ اللَّه އީ، ގިނަގިނައިން ފާފަފުއްސަވާ، رحيم ވަންތަ ރަސްކަލާނގެއެވެ.\nތިޔަބައިމީހުންގެ ހުވާތަކުން ބަރީއަވާނޭގޮތް، ހަމަކަށަވަރުން، ތިޔަބައިމީހުންނަށްޓަކައި اللَّه ކަނޑައަޅުއްވައިފިއެވެ. اللَّه އީ، ތިޔަބައިމީހުންގެ އެހީތެރިވަންތަ ރަސްކަލާނގެއެވެ. އަދި އެކަލާނގެއީ، މޮޅަށް ދެނެވޮޑިގެންވާ، حكيم ވަންތަ ރަސްކަލާނގެއެވެ.\nނަބިއްޔާ، އެކަލޭގެފާނުގެ ބައެއް އަނބިކަނބަލުންގެ އަރިހުގައި (އެބަހީ: حفصة ގެފާނުގެ އަރިހުގައި) ވާހަކައެއް ސިއްރުން ވިދާޅުވިހިނދު ހަނދުމަކުރާށެވެ! ފަހެ، އެކަމަނާ އެވާހަކައިން (عائشة ގެފާނަށް) خبر ކުރެއްވިހިނދު، އަދި اللَّه، އެކަލޭގެފާނަށް އެކަން ފާޅުކުރެއްވުމުން، އެވާހަކައިން ބައެއް އެކަލޭގެފާނު (އެކަމަނާއަށް) އަންގަވައި، އަނެއްބައި ނާންގަވައި ދޫކޮށްލެއްވިއެވެ. ފަހެ، އެކަމަނާއަށް އެވާހަކައިން އެކަލޭގެފާނު خبر ކުރެއްވުމުން އެކަމަނާ ވިދާޅުވިއެވެ. ކަލޭގެފާނަށް މި خبر ދިނީ ކާކުތޯއެވެ؟ އެކަލޭގެފާނު ވިދާޅުވިއެވެ. ތިމަންކަލޭގެފާނަށް އެ خبر އެންގެވީ، މޮޅަށް ދެނެވޮޑިގެންވާ، خبير ވަންތަ ރަސްކަލާނގެއެވެ.\nތިޔަ ދެބޭކަނބަލުން اللَّه އަށް توبة ވާނަމަ (އެގޮތް ތިޔަ ދެބޭކަނބަލުންނަށް ހެޔޮކަން ބޮޑެވެ.) ފަހެ، ތިޔަ ދެބޭކަނބަލުންގެ ހިތްޕުޅު (رسول އާ އެދިވަޑައިގަންނަވާ ކަންތަކުން) އެއްކިބާވެއްޖެކަން ކަށަވަރެވެ. އަދި ތިޔަ ދެބޭކަނބަލުން އެކަލޭގެފާނާ ދެކޮޅަށް އެކަކު އަނެކަކަށް ވާގިވެރިވާނަމަ، ފަހެ، ހަމަކަށަވަރުން، اللَّه އީ، އެކަލޭގެފާނުގެ އެހީތެރިވަންތަ ރަސްކަލާނގެއެވެ. އަދި جبريل ގެފާނާއި، صالح مؤمن ންވެސްމެއެވެ. އަދި އެއަށްފަހު، ملائكة ންވެސް، އެކަލޭގެފާނުގެ އެހީތެރިން ކަމުގައިވެއެވެ.\nއެކަލޭގެފާނު، ތިޔަކަނބަލުން ވަރިކުރައްވައިފިނަމަ، ތިޔަކަނބަލުންނަށްވުރެ ހެޔޮކަންބޮޑު އަނބިންތަކެއް، އޭގެބަދަލުގައި އެކަލޭގެފާނުގެ ވެރިރަސްކަލާނގެ އެކަލޭގެފާނަށް ދެއްވައިފާނެތެވެ. (އެއީ) إسلام ވެގެންވާ، إيمان ވެގެންވާ، ކިޔަމަންވާ، توبة ވާ، އަޅުވެރި، ރޯދަހިފާ، ބިކުރުވެރިނޫން އަނބިންނާއި، ބިކުރުވެރި އަނބިންނެވެ.\nއޭ إيمان ވެއްޖެ މީސްތަކުންނޭވެ! ތިޔަބައިމީހުންގެ އަމިއްލަ نفس ތަކާއި، ތިޔަބައިމީހުންގެ أهل ވެރިން، ނަރަކައިން ސަލާމަތްކުރާށެވެ! އެ ނަރަކައިގެ ދަރަކީ، މީހުންނާއި ހިލައެވެ. އެ ނަރަކައިގެ މައްޗަށް (ބަނޑޭރިންކަމުގައި) ހަރުކަށި، އަދި ގަދަފަދަ ملائكة ންވެއެވެ. اللَّه، އެބޭކަލުންނަށް ކުރައްވާ أمر އަކަށް އެބޭކަލުން ނުއުރެދޭނެތެވެ. އަދި އެބޭކަލުންނަށް أمر ކުރައްވާކަންތައް އެބޭކަލުން ކުރައްވާނެތެވެ.\nއޭ كافر ވެއްޖެ މީސްތަކުންނޭވެ! މިއަދު ތިޔަބައިމީހުން عذر ނުދައްކާށެވެ! ތިޔަބައިމީހުންނަށް ޖަޒާދެއްވާކަން ކަށަވަރީ، ތިޔަބައިމީހުން ކޮށްއުޅުނު ކަންތަކަށެވެ.\nއޭ إيمان ވެއްޖެ މީސްތަކުންނޭވެ! ތެދުވެރި، إخلاص ތެރި توبة އަކުން، ތިޔަބައިމީހުން اللَّه އަށް توبة ވާށެވެ! އޭރުން ތިޔަބައިމީހުންގެ ވެރިރަސްކަލާނގެ، ތިޔަބައިމީހުންގެ ކިބައިން، ތިޔަބައިމީހުންގެ ކުށްތައް ފުއްސަވައި، އެތާނގެދަށުން ފެންކޯރުތައް ހިނގަހިނގާހުންނަ ސުވަރުގެތަކަށް ތިޔަބައިމީހުން ވައްދަވައިފާނެތެވެ. ނަބިއްޔާއާއި، އެކަލޭގެފާނުގެ އަރިހުގައިވާ إيمان ވިމީހުން، اللَّه ނިކަމެތިނުކުރައްވާނެ ދުވަހުގައެވެ. އެއުރެންގެ نور، އެއުރެންގެ ކުރިމަތިންނާއި، އެއުރެންގެ ކަނާތްފަރާތުން ހިނގަހިނގާ ހުންނާނެތެވެ. އެއުރެން ބުނާނެތެވެ. އަޅަމެންގެ ވެރިރަސްކަލާކޮ! އަޅަމެންގެ نور އަޅަމެންނަށް ފުރިހަމަކޮށްދެއްވާނދޭވެ! އަދި އަޅަމެންނަށް ފާފަފުއްސަވާނދޭވެ! ހަމަކަށަވަރުން، އިބަރަސްކަލާނގެއީ، ކޮންމެ ކަމެއްގެ މައްޗަށް ކުޅަދުންވަންތަ ރަސްކަލާނގެއެވެ.\nއޭ ނަބިއްޔާއެވެ! كافر ންނާއި، منافق ންނާ ދެކޮޅަށް ކަލޭގެފާނު جهاد ކުރައްވާށެވެ! އަދި އެއުރެންގެ މައްޗަށް ހަރުކަށިވެވަޑައިގަންނަވާށެވެ! އެއުރެން ތިބެނިވި ތަނަކީ ނަރަކައެވެ. އަދި އެއީ ހާދަހާ ނުބައިވެގެންވާ ނިމިދިޔުމެކެވެ.\nنوح ގެފާނުގެ އަނބިކަނބަލުންނާއި، لوط ގެފާނުގެ އަނބިކަނބަލުންގެ ވާހަކައިން، كافر ވިމީހުންނަށް اللَّه، مثال އެއް ޖެއްސެވިއެވެ. އެ ދެބޭކަނބަލުން ތިއްބެވީ ތިމަންރަސްކަލާނގެ صالح އަޅުންގެ ތެރެއިން ދެ އަޅެއްގެ أمر ގެ ދަށުގައެވެ. ފަހެ، އެ ދެބޭކަނބަލުން، އެ ދެބޭކަލުންނަށް خيانة ތެރިވިއެވެ. ފަހެ، اللَّه ގެ حضرة ން އެއްވެސްކަމެއް އެ ދެބޭކަނބަލުންނަށްޓަކައި، އެ ދެބޭކަލުންނަކަށް ފުއްދައެއް ނުދެއްވުނެވެ. އަދި އެ ދެބޭކަނބަލުންނަށް އަންގަވާނެތެވެ. (ނަރަކައަށް) ވަންނަމީހުނާއެކު، ތިޔަ ދެމީހުންވެސް ނަރަކަޔަށް ވަންނާށެވެ!\nއަދި فرعون ގެ އަނބިކަނބަލުންގެ ވާހަކައިން، إيمان ވި މީހުންނަށް اللَّه، مثال އެއް ޖެއްސެވިއެވެ. (އެއީ) އެކަމަނާ ވިދާޅުވިހިނދުގައެވެ. އަޅުގެ ވެރިރަސްކަލާކޮ! ތިމަންއަޅާޔަށް އިބަރަސްކަލާނގެ حضرة ގައި، ސުވަރުގޭގައި ގެއެއް ބިނާކޮށްދެއްވާނދޭވެ! އަދި فرعون އާއި، އޭނާގެ (ނުބައި) عمل ން މިއަޅާ ސަލާމަތްކޮށްދެއްވާނދޭވެ! އަދި އަނިޔާވެރި قوم ގެމީހުންގެ ކިބައިންވެސް މިއަޅާ ސަލާމަތްކޮށްދެއްވާނދޭވެ!\nއަދި عمران ގެ ދަރިކަނބަލުން مريم ގެފާނުގެ مثال ވެސްމެއެވެ. އެކަމަނާއީ، އެކަމަނާގެ فرج ރައްކާތެރިކުރެއްވި ކަމަނާއެވެ. ފަހެ، ތިމަންރަސްކަލާނގެ روح ފުޅުން އެކަމަނާގެ ގައިކޮޅަށް ފުމެލެއްވީމެވެ. އަދި އެކަމަނާގެ ވެރިރަސްކަލާނގެ كلمة ފުޅުތަކާއި، އެކަލާނގެ (ބާވައިލެއްވި) ފޮތްތައް އެކަމަނާ ތެދުކުރެއްވިއެވެ. އަދި އެކަމަނާ ވަނީ، ކިޔަމަންތެރި އަޅުވެރިންގެ ތެރެއިންނެވެ.


Positive case thakaa gulhigen Beijing ge baeh sarahadhdhu thah lockdown koffi - vNews.mv\nޕޮޒިޓިވް ކޭސްތައް އިތުރުވާން ފެށުމުން ބެއިޖިންގްގެ ބައެއް ސަރަހައްދުތައް ލޮކްޑައުންކޮށްފި\nސައިފް އަޒްހަރު 13 June 2020, 23:21\nދެދުވަސްތެރޭ ޕޮޒިޓިވް އައު7ކޭސް ފެނުމާ ގުޅިގެން ޗައިނާގެ ވެރިރަށް ބެއިޖިންގްގެ ބައެއް ސަރަހައްދުތައް ލޮކްޑައުންކޮށްފިއެވެ.\nލޮކްޑައުންކޮށް އާންމުން ގެއިން ބޭރަށް ނުކުތުން މަނާކޮށްފައިވަނީ ބެއިޖިންގ ދެކުނުގެ ފެންގްޓައި ޑިސްޓްރިކްޓްގައެވެ.\nއެ ޑިސްޓްރިކްޓްގެ 11 އަވަށެއް ލޮކްޑައުންކޮށް އާންމުން ގެއިން ބޭރަށް ނުކުތުން މަނާކުރުމުގެ އިތުރުން، އެއްގަމު މަސްވިއްކާ ޝިންފަޑި މާރުކޭޓުވެސް މިހާރުވަނީ ބަންދުކޮށްފައެވެ.\nއަދި އާންމު އެއްވުންތަކާއި ކުޅިވަރު ހަރަކާތްތައްވެސް މިހާރުވަނީ ކެންސަލްކޮށްފައެވެ.\nޝިންފަޑި މާރުކޭޓަކީ ޗައިނާގެ ވެރިރަށް ބެއިޖިންގައި އެއްގަމު މަސްވިއްކާ އެންމެބޮޑު ހޯލްސޭލް މާރުކޭޓެވެ.\nވޭތުވެދިޔަ ދެމަސްދުވަހުގެ ތެރޭގައި ބެއިޖިންގުން ބައްޔަށް ޕޮޒިޓިވްވި ކަމަށް އިއްޔެ ރެކޯޑު ކުރެވުނު ފުރަތަމަމީހާ މިދިޔަ ހަފްތާގައިވަނީ ޝިންފަޑި މަސްމާރުކޭޓަށް ޒިޔާރަތް ކޮށްފައެވެ. އެމީހާއަކީ ބެއިޖިންގުން ބޭރަށް ދަތުރުކޮށްފައި ނުވާ މީހެއްކަމަށް ވެއެވެ.\nމިއަދު އަނެއްކާވަނީ އިތުރު6މީހުން ޕޮޒިޓިވްވެފައެވެ.\nއެ ހަމީހުންގެ ތެރެއިން ތިންމީހުންނަކީ ޝިންފަޑި މާރުކޭޓުގައި މަސައްކަތްކުރާ ތިންމީހުންނެވެ. ދެން ޕޮޒިޓިވްވެފައިވަނީ އެ މާރުކޭޓަށް ޒިޔާރަތްކުރި އެހެން މީހަކާއި، އަދި ޗައިނާ މީޓް ރިސާޗް ސެންޓަރުގައި މަސައްކަތްކުރާ ދެމީހުންނެވެ.\nޗައިނާ މީޓް ރިސާޗް ސެންޓަރު ހުންނަނީ ޝިންފަޑި މަސް މާރުކޭޓާ7ކިލޯމީޓަރު ދުރުގައެވެ.\nޗައިނާ މީޓް ރިސާޗް ސެންޓަރުގައި މަސައްކަތްކުރާ މީހަކު މިދިޔަ ހަފްތާގައި ޝިންފަޑި މަސްމާރުކޭޓަށް ޒިޔާރަތްކުރި ކަމަށް ވެއެވެ.\nމިކަމާހެދި ޑިސްއިންފެކްޓް ކުރުމަށާއި، ސާމްޕަލް ނެގުމަށް ޗައިނާގެ ކަމާބެހޭ ފަރާތްތަކުން ޝިންފަޑި މަސްމާރުކޭޓު ވަށައިގެން ބަންދުކޮށް އެތަން ބަލަހައްޓަން އަސްކަރީ ފުލުހުން ނެރެފައިވާއިރު، ބައްޔަށް ޕޮޒިޓިވްވި މީހަކު ޒިޔާރަތްކުރި ސީފޫޑް މާރުކޭޓެއްވެސް ވަނީ ބަންދުކޮށްފައެވެ.\nއަދި އެހިސާބާ ގާތުގައިހުރި9ސްކޫލެއްވެސް ކިޔަވައިދިނުން މެދުކަނޑާލައި މިހާރުވަނީ ބަންދުކޮށްފައެވެ.\nފެންގްޓައި ޑިސްޓްރިކްގެ އޮފިޝަލެއް ކަމަށްވާ ޗޫ ޖުންވޭ މީޑިއާއަށް މައުލޫމާތު ދެއްވަމުން ވިދާޅުވެފައިވަނީ، ޕޮޒިޓިވް ކޭސްތައް ފެނުމާ ގުޅިގެން އެ ޑިސްޓްރިޓް މިހާރު ކުއްލި ހާއްލަތަށް ގެނެސްފައިވާ ކަމަށެވެ.\nޗޫ ޖުންވޭ ވިދާޅުވީ، ޕޮޒިޓިވް ކޭސްތައް ފެނުމާ ގުޅިގެން ޝިންފަޑި މަސްމާރުކޭޓުން މިއަދުގެ މިހާތަނަށް އިތުރު 517 މީހަކު ޓެސްޓްކޮށްފައިވާ ކަމަށާއި، އޭގެ ތެރެއިން 45 މީހެއްގެ ނަތީޖާ ޕޮޒިޓިވްވެފައިވާ ކަމަށެވެ.\nޗައިނާގައި ހަދާ ޓެސްޓްތަކުން ޕޮޒިޓިވްކަމަށް ދެއްކި ނަމަވެސް ބަލީގެ އަލާމާތްތައް ނުފެންނަ މީހުން ޕޮޒިޓިވްވާ މީހުންގެ ތެރޭގައި ނުހިނަމައެވެ.\nޗޫ ވިދާޅުވީ، މަސް މާރުކޭޓުން 10،000 މީހުން ޓެސްޓުކުރުމަށް މަސައްކަތް ކުރަމުންދާ ކަމަށެވެ.\nޗައިނާގެ ވެރިރަށް ބެއިޖިންގުން ޕޮޒިޓިވް ކޭސްތަކެއް ފެންނާން މިފެށީ، ބަލިމަޑުކަން ފެތުރުން ވަރަށް ބޮޑަށް ކޮންޓްރޯލްކޮށް، ލޮކްޑައުންއަށް ލުއިތައްދީ، ގައުމު އާންމު ހާލަތަށް ގެނައުމުގެ މަސައްކަތް ކުރަމުންދަނިކޮށެވެ.


Kairi rahthah bridge akun gulhaalumaki uhmmeedheh: Jamsheedh - vNews.mv\nކުޅުދުއްފުށި ދެކުނު ދާއިރާގެ މެންބަރ ޖަމްޝީދު މުހައްމަދު - ފޮޓޯ: ވީނިއުސް\nކުޅުދުއްފުށިން ފެށިގެން ކެލާ އާއި ދޭތެރޭ ބުރިޖަކުން ގުޅާލުމަކީ އުންމީދެއް: ޖަމްޝީދު\nކުމުންދޫ ކަނޑު އޮޅިންފެށިގެން ހއ. ކެލައާއި ދެމެދުގައި ހުރި ރަށްތައް، ބުރިޖުތަކުން ގުޅާލުމަކީ ކުރައްވާ ވަރަށް ބޮޑު އުންމީދެއްކަމަށް ކުޅުދުއްފުށި ދެކުނު ދާއިރާގެ މެންބަރ ޖަމްޝީދު މުހައްމަދު ވިދާޅުވެއްޖެއެވެ.\nކުޅުދުއްފުއްޓައް ދިމާވެފައިވާ ބޯހިޔާވަހިކަމާ ގުޅޭގޮތުން ވީޓީވީގެ ފަސްމަންޒަރު ޕްރޮގްރާމްގައި ވާހަކަ ދައްކަވަމުން މެމްބަރު ޖަމްޝީދު ވިދާޅުވީ ކުޅުދުއްފުއްޓަކީ ހިއްކައިގެން ރަށް ބޮޑުކުރުމުގެ ފުރުސަތު ނެތް ރަށެއް ކަމަށާއި މިހާރުވެސް ގެއަޅަން ބޭނުންވެ، ގެ ނޭޅި 700 އެއްހައި ހުސް ގޯތި އެބައޮތް ކަމަށެވެ.\nކުޅުދުއްފުށީ ރައްޔިތުންގެ މުސްތަގުބަލު އޮތީ މަތިމައްޗަށް ނެގޭ އިމާރާތްތަކަކަށްވުރެ ބުރިޖް ކުރެވޭ ރަށްތަކަކުން ކަމަށާއި އުންމީދަކީ ބުރިޖް ކުރެވޭނެ ރަށްތަކެއް ލިބުން ކަމަށް ޖަމްޝީދު ވިދާޅުވިއެވެ. އެގޮތުން ކުޅުދުއްފުށިން ކުމުންދޫ ކަނޑު އޮޅިންފެށިގެން ހއ. ކެލައާއި ދެމެދުގައި ހުރި ރަށްތައް، ބުރިޖުތަކުން ގުޅާލުމަކީ ކުރައްވާ ވަރަށް ބޮޑު އުންމީދެއްކަމަށް މެމްބަރު ވިދާޅުވިއެވެ.\n" އަޅުގަނޑަށް ޔަގީން ރައްޔިތުންނަށް ގޯތި ކަނޑާފަ ދެވޭނީ މިގޮތަށްހެން. އަޅުގަނޑު އުންމީދު ކުރަން މިގޮތަށް ބޯހިޔާވަހިކަން ހޯދުމަށްޓަކައި މި ފުރުސަތުތައް ސަރުކާރުން ފަހިކޮށްދެއްވާނެ ކަމަށް." މެމްބަރު ޖަމްޝީދު\nކުޅުދުއްފުށި އޮތީ ވަރަށް ބޮޑަށް ބޯހިޔާވެހިކަމަށް ބޭނުންވެފައިކަން ފާހަގަކޮށް ޖަމްޝީދު ވިދާޅުވީ ސަރުކާރު ވެރިކަމާ އައުމާއެކު ކުޅުދުއްފުށީ ބަނދަރުގެ ދެވަނަ ފިޔަވަހީގެ މަސައްކަތް ކުރަމުންދާ ކަމަށެވެ. އަދި ހޮސްޕިޓަލުގެ ޚިދުމަތްތައް ފުޅާ ކުރުމަށްޓަކައިވެސް ގިނަ މަސައްކަތްތަކެއް ކުރަމުންދާ ކަމަށާއި މަގު ހެދުމުގެ މަޝްރޫޢު ވަރަށް އަވަހަށް ފެށިގެން ކުރިއަށްދާނެ ކަމަށްވެސް މެމްބަރު ވިދާޅުވިއެވެ.\nކުޅުދުއްފުށި ރާއްޖެ މެމްބަރު ޖަމްޝީދު ތަރައްގީ


Inthihaabu Bodu Thafaathakun MDP In Nagaane: Nasheed - Vaguthu\nއިންތިހާބު ބޮޑު ތަފާތަކުން އެމްޑީޕީން ނަގާނެ: ނަޝީދު\nއެމްޑީޕީގެ "ރަށްވެހި ފަތިސް" ހަރަކާތުގައި ރައީސް އިބްރާހިމް މުހައްމަދު ސޯލިހާއި ރައްޔިތުންގެ މަޖިލިހުގެ ރައީސް މުހައްމަދު ނަޝީދު،. - ވަގުތު އިމޭޖަސް: އިބްރާހީމް ޝާބިލް\nއަންނަ އޭޕްރީލް މަހު އޮންނަ ލޯކަލް ކައުންސިލް އިންތިހާބު އެމްޑީޕީން ކާމިޔާބު ކުރާނީ ބޮޑު ތަފާތަކުން ކަމަށް އެ ޕާޓީގެ ރައީސް އަދި ރައްޔިތުންގެ މަޖިލިހުގެ ރައީސް މުހައްމަދު ނަޝީދު މިއަދު ވިދާޅުވެއްޖެއެވެ.\nއެމްޑީޕީގެ ކެމްޕެއިން ޕޯސްޓަރު ހަރުކުރުމުގެ ހަރަކާތުގެ ތެރެއިން ނޫސްވެރިއަކު ކުރި ސުވާލުގެ ޖަވާބުގައި ނަޝީދު ވިދާޅުވީ ލޯކަލް ކައުންސިލް އިންތިހާބާ ދިމާލަށް އެމްޑީޕީން ދަނީ ލާމަރުކަޒީ ގާނޫނަށް ވަރަށް ބޮޑެތި ބަދަލުތަކެއް ގެނައުމަށް ފަހު ކަމަށެވެ. އިދާރީ ދާއިރާތައް ލާމަރުކަޒީ އުސޫލުން ހިންގުމުގެ ގާނޫނަށް ގެނައީ، ރައީސް އިބްރާހިމް މުހައްމަދު ސޯލިހްގެ ވެވަޑައިގެންނެވި ވައުދުފުޅުތައް ކަމަށް ނަޝީދު ފާހަގަކުރެއްވިއެވެ.\n"މިހާރު އެ ވަނީ ގާނޫނަށް އެ ބަދަލުތައް ގެނެވިފައި. އަދި ވަކިން ހާއްސަ ގޮތެއްގައި ކައުންސިލްތަކަށް ދިން ބޮޑު ބަޖެޓާ އެކުގައި ކައުންސިލްތައް މަސައްކަތް ކުރާ ގޮތް ވަރަށް ބޮޑު ތަނުން ތަފާތު ވާނެ،" ނަޝީދު ވިދާޅުވިއެވެ.\nނަޝީދު ވިދާޅުވި ގޮތުގައި އެމްޑީޕީން މަސައްކަތް ކުރަނީ އެ ތަފާތާ އެކުގައި މަސައްކަތް ކުރާނެ ކައުންސިލްތަކެއް ރާއްޖެ އަށް އިންތިހާބު ކުރުމަށެވެ.\n"އަޅުގަނޑުމެންނަށް ޔަގީންކަން އެބައޮތް، ކައުންސިލް އިންތިހާބުގެ ބޮޑު ނަތީޖާއަކުން، ބޮޑު ތަފާތަކުން މި ކައުންސިލް އިންތިހާބު އެމްޑީޕީ ކާމިޔާބު ކުރާނެ،" އެމްޑީޕީގެ ހަރުގެ ކައިރީޣައި ނޫސްވެރިންނާ ވާހަކަފުޅު ދައްކަވަމުން ނަޝީދު ވިދާޅުވިއެވެ.\nއެމްޑީޕީގެ ކެމްޕެއިން ޕޯސްޓަރު ހަރުކުރުމުގެ ހަރަކާތް ފެއްޓީ އާޓިފިޝަލް ބީޗު ކައިރި ހުންނަ އެ ޕާޓީގެ ހަރުގެއިންނެވެ. ހަރުގޭގައި ޕޯސްޓަރު ހަރު ކުރުމަށް ފަހު މާލޭގެ ބައެއް ގެތަކުގެ ފާރުގައި ޕޯސްޓަރު ހަރުކުރުމުގައި ރައީސް އިބްރާހިމް މުހައްމަދު ސޯލިހާއި ނަޝީދާއި އެމްޑީޕީގެ ލީޑަޝިޕްގެ ބައެއް ބޭފުޅުންނާއި ރައްޔިތުންގެ މަޖިލިހުގެ މެމްބަރުންނާއި ގިނަ އަދަދެއްގެ އެމްޑީޕީ ކެންޑިޑޭޓުން ބައިވެރިވެވަޑައިގެންނެވިއެވެ.\nފެބުރުއަރީ 15, 2020 10:44\nޢެމްޑީޕީ ގައި ގާބިލް މީހުނަކައް ފުރުސަތެއް ނެތް ނަޝިދު އާއި ބައިވެރިވެގެން ވައްކަން ކުރާނެ އިސްލާމް ދީނާ ދެކޮޅައް ވާހަކަ ދައްކާނެ މީހުނައް ފުރުސަތު ދިނީ\nފެބުރުއަރީ 15, 2020 11:29\nއަހަރެމެން ދިވެހިންގެ ހިތްތަކުގެ ރައީސް ރައީސް މުހަންމަދު ނަޝީދު. މިގޮތަށް ލިޔުނީމަވެސް ބައެއްބޭފުޅުންގެ ހިތަށް ވަރަށް ތަދުވާނެ\nފެބުރުއަރީ 15, 2020 19:56\nއެބޭފުޅާއާ ހިތާހިތުގެ ގުޅުމެއް އެންމެންނަކާ ނޯވޭ. އެހެން ނޯންނަ މީހުންނަށް ކަހަރުވަކެކޭވެސް ހީނުވޭ ތިހެން އަދި ކިޔާ އެއްޗަކަށް. ބަޔަކަށް އެއީ ހިތުގެ ރައީސަށްވިއަސް އެހެން ބަޔަކަށް ހިތުގަ އޮންނަނީ ހެއްދެވި ފަރާތް އެންމެ މައްޗަށް. އެފަރާތަށްވުރެ މައްޗަށް ތިހެން އަރުވައިގެން އުޅޭ މީހުންނަކީ އެމީހުންނަށް މާ ބޮޑު މީހަކަށްނުވޭ. ހިތުގަ މީހަކު އަޅުވައިގެން ނައްޓަން ނުއުޅެ ދީނުން ބޭރުވެވޭއިރުވެސް ނޭނގފަ ތިބޭ ހާލަތަށް ދާން ބޭނުމެއްނުވޭ.\nފެބުރުއަރީ 15, 2020 11:30\nއަހަރެމެން ދިވެހިންގެ ހިތްތަކުގެ ރައީސް ރައީސް މުހަންމަދު ނަޝީދު. މިގޮތަށް ލިޔުނީމަވެސް ބައެއްބޭފުޅުންގެ ހިތަށް ވަރަށް ތަދުވާނެ. އިންޝާﷲ ކާމިޔާބު އޮތީ ދާދި ގާތުގަ\nފެބުރުއަރީ 15, 2020 12:48\nފެބުރުއަރީ 15, 2020 11:32\nއަދި ދުނިޔޭގަ ހުއްޓަ ރައީސް ނަޝީދު ޤައުމުގެ ރައީސްކަން ކުރައްވާތަން ދެކިލަން ވަރަށްބޭނުން. އިންޝާﷲ\nފެބުރުއަރީ 15, 2020 16:06\nﷲ އިރާދަފުޅުން ދެން ކެނެރީގެ ނަޝީދަކަށް ވެރިކަމަށް ކީއްކުރަން ބޮޑުވަޒީރަކަށްވެސް ނާދެވޭނެ އިންޝާﷲ. ތާ އަބަދު ދުޢާ ކުރާނަން ކެނެރީގެ ނަޝީދުގެ ބަލަވެރިކަމުން މި ރާއްޖެ ސަލާމަތްކޮށްދެއްވާތޯ.\nފެބުރުއަރީ 15, 2020 11:52\nކަލޯ ތިއުޅެވެނީ ހިޔާލީ ދުނިޔެއެއްގައި. އެމްޑީޕީ މެންބަރއެއް 2013 ރިޔާސީ ވޯޓަށް ފަހު އެކަމަކު މިފަހަރަކު ވޯޓް ދެވޭކަށެއް ނެތް. ބާރައި އާރު ލިބުނީމައި މުޅިޤައުމު ތި ލޫޓްވަނީ މަދުބައެކަށް ނަހަމަ ގޮތުގައި ނާޖައިޒް ފައިދާ ހޯދަދޭށެވެ. ޔާމީންނަށް ވެސް ވެރިކަމުގައި ހުރިއިރު ހީވެފައި އޮތީ ވަރަށް ތާއީދު އޮތް ކަމަށްށެވެ. ކަންކުރެވޭ ގޮތެއް އޭނައަކަށް ވެސް ނުފެނުނެވެ. އިބޫއަށް ވެސް ހަމަ ވެފައިވަނީ އެގޮތެވެ. ލޯކަލް ކައުންސިލް އިންތިހާބް އަކީ އިންސާﷲ މި ޤައުމު ލޫޓްވާ ލަދީނީ ވެރިކަމާށް ނޫނެކޭ ބުނަން ފެށުމެވެ.\nފެބުރުއަރީ 15, 2020 12:02\nކކކމިހާރު ނަގައިފި އެ ނެގީ ނަގާ ނިމިއްޖެ. އަނގަ.\nފެބުރުއަރީ 15, 2020 12:03\nކޮންބާރެއް ނުދީގެންތޯ މިހާ ދަތި ހާލުގައި ރައްޔިތުން މި އުޅެނީ.ފުރަތަމަ ބުނީ ރައްޔިތުންނޭ ވެރިކަން ލިބުނީމަ އޭ ހެޔޮވެރިކަން ކުރެވޭނީ،ވޯޓޫ ދޭށޭ.ވޯޓުދިނިން.ދެން ބުނީ ރައްޔިތުންނޭ މެޖޯރިޓީ ދޭށޭ. އެކަން ކޮށްފިން.ދެން ބުނީ ރައްޔިތުންނޭ ޖުޑީޝިއަރީ ލިބެން އެބަޖެހޭ.މިހާރު ޖުޑީޝިއަރީ ގެ ފުރިހަމަ ބާރު މަނިކުފާނުއަތުގައި..މަޖިލިސްގެ ބާރު އަތުގައި.ވެރިކަން އަތުގައި.ކޮންބާރެއްތޯ ަރއްޔިތުންނުދެނީ.ބާރު ނެތިގެންތޯ ގައުމު ނުހިގަނީ.ކޮންމެފަހަރަކު ރައްޔިތު މީހާ ގުބޯހައްދާފައި.މިހާރު މިކިޔަނީ ކައުންސިލް ލިބުނީމަ އޭ ހެޔޮވެރިކަން.ސަލާމުން ސަލާމް.ވަރަށް ކެތްކޮށްފިން.މަށާ މަގޭ އާއިލާ އެމް.ޑީ.ޕީ އަށް ވޯޓުދިނުން ސަލާމް.ފުރަތަމަ ކަންކޮށްފައި ދައްކާ.ތި ގައުމު ހިންގަނީ ނޫން.ޓީ.އެމް.އޭ ގެ ޚިޔާނާތު ގެ ބަޔާން އޭ.ސީ.ސީ އިން ނެރުނީމަ ވެސް އަރުވަ ޖަހާފައި ޓީ،އެމް.އަށް ޓާމިނަލް ދޭން ތިކުޅޭ ކުޅިގަޑޫ ރައްޔިތުންނަށް އިގޭ.ބޮޑު ތަނުން ވަގުން ބަލިވާނެ.ކުރީގެ ވަގުންނޭ ކިޔާއިރު މިހާރުގެ ވަގުގެ ކަންތައް ހަގުނަ ބޮޑު.\nއިންޝާﷲ މިއިންތިހާބު އެމްޑީޕީ އަކަށް ކާމިޔާބެއް ނުވާނެ!\nފެބުރުއަރީ 15, 2020 12:52\nރައްޔިތުން މާޔޫސްކަމާއި ހިތްދަތިކަމުގަ ރައިސްމީހާބަޑުފުރާކައިގެން ރައްޔިތުންމީހާހޯދައިދިން އިއްޒަތާޝަރަފުވެރިކަމުގަ ހެވިދިލިފަ. ﷲ އިރަދަފުޅުން މިފަހަރު އެމްޑިޕީ ބަލިވެ އަމިއްލައަށް އިސްތިއުފާ ދޭނެ\nފެބުރުއަރީ 15, 2020 12:57\nއިނގޭ ނަގާނެކަން .. ޝަރީފު ވެސް ހުންނާނެތާ އަދި އެއްކަލަ އިންޑިޔާ ވެސް މިފަހަރުވެސް އެހީ ވާނެނު .. ރާއްޖޭގެ އެއްވެސް އިންތިޚާބެއް އެހެން ބަޔަކަށް ނުލިބޭނެ އިންޑިޔާ އާއި ޝަރީފު ތިއްބާ .. ވަރަށް ސަލާމް ..\nތިޔާ ބުނީ ރަނގަޅަށް.\nނިމިދިޔަ ރިޔާސީ އިންތިހަބުގައި އިންޑިއާގެ ބަރު ވަނީ ދައްކާލައިފި. ދެންވެސް ވޯޓުލާންޖެހޭ ހުރިހާ އިންތިހާބެއް އެމްޑީޕީ އިން ކާމިޔާބު ކުރާނެ. ހުރި ހަލާކެއްގެ ބޮޑުކަމާއެވެ.\nފެބުރުއަރީ 15, 2020 13:08\nމިހަރަ އިބޫއޭ ކިޔާ ނުލަފާ މީހާ ގައުމުގަ ބޮޑު ވައްކަމެއް ކުރަމުން ދާއިރު ފެންނަ ކަމަށްވެސް ނުހަދާ ނުކުމެ މިއުޅެނީ އަންބޮނޑި ބޮޑުކުރަން ކެންޕޭނަށް ޕޯސްޓަރު ހަރުކުރަން\nފެބުރުއަރީ 15, 2020 13:21\nސައްހަ ވޯޓެއް ނަގައިގެން ކުޑަ ކާމިޔާބެއްވެސް ނުލިބޭނެ، ނިމިދިޔަ ދެއިންތިޚާބު ދުވަސްވަރުގައި ރައްޔިތުން ފެނުނުގޮތާއި މިހާރު ފެންނަމުންދާގޮތް ވަރަށްތަފާތު، ކުރީގެ އެމްޑީޕީއަށް ސަޕޯޓް ކުރި ގިނަރައްޔިތުން ދައްކަމުންދަނީ އެމްޑީޕީއާއި ވަރަށް ދެ ކޮޅުވެރި ޝުއޫރެއް، ގައުމުގެ އެއްވެސްބިމެއް އިންޑިއާ ނުވަތަ ބޭރުގެ ގައުމެއް ޖާގަޖަހަން ދޭން އެމްޑީޕީ ރައްޔިތުންވެސް ބޭނުމެއްނޫން، ނަހަމަގޮތުގާ ގައުމުގެ އެއްވެސް އެސެޓެއް އެއްވެސްފަރާތަކަށް ދޭންވެސް ރައްޔިތުން ބޭނުމެއް ނުވާނެ\nފެބުރުއަރީ 15, 2020 14:15\nމޑޕ ގެ އިލެ ކްށަން ކަންތައް ހުންނަގޮތް ރީއްޗަށް ފަލީހަތްވެއްޖެ އަމިއްލަ އިންތިހާބުގެ ތެރެއިން.\nފެބުރުއަރީ 15, 2020 14:23\nއިންޝާﷲ ބޮނޑު ތަނުއްބަލި ކޮށްލާނައް މޑޕ ޔަކަށްދޭނެ އެއްވެސް ވޯޓެއްނެއްލާދީނީ ބައިގަނޑު ވަރަށްވެފަ އަދި އެބަހުއްޓެންނު2ޔަހޫދީން.\nކޮބާ ފަތުރުވެރިކަމުގެ ސިނާޢަތުގައި މަސައްކަތް ކުރާ މުވައްޒަފުންގެ " ހައްޤުވާ މިންވަރު " މި ފަހަރު ވޯޓް ދިނުމުގައި ވިސްނާލަން އެބަޖެހޭ ފުންކޮށް ވިސްނާލަން އެބަޖެހޭ ! އައްޑޫ ވިޔަފާރިވެރީން ( ޚާއްސަކޮށް އަންނަ އުނު ވިއްކާ ފަރާތްތަށް) ނަޝީދު އާއި ބައްދަލުކޮށް ވިޔަފާރި ދައްވެ މުދާ ސްޓޮކް ވެފައިވާ ވާހަކަ ބުނުމުން ނަޝީދު ބުނަނީ ތިޔަކަންތައްތައް ހައްލު ކޮށްލާނަމޭ ބާކީވެފަ ހުންނަ މުދާ ޗައިނާއަށް އަށް ރީ އެކްސްޕޯރޓްކޮށްގެން ..... ހަމަ ބުނާއިރަށް އައްޑޫ ވިޔަފާރިވެރީން ހެވިފަ އަތްޖަހަން ތިބޭ !! ޗައިނާއިން އެބައުޅޭ ބާ މި ފަދަ ބާ މުދާ ނުލިބިގެން !! އައްޑޫގައި ގެސްޓް ހައުސް ވިޔަފާރިއަށް 33 މިލިއަށް ރުފިޔާގެ ބިޔަބޮޑު އިންވެސްޓްމަންޓެއް ގެނެސް ފަތުވެރިކަމުގެ ސިނާޢަތަށް އިންގިލާބެއް ގެންނާނަމޭ ބުނުމުން ހަމަ އައްޑޫ ރައްޔިތުން ބާރަށް އަތްޖަހަން ފެށީ .... ވިސްނާލަބަލަ 33 މިލިިއަށް ރުފިޔާއަށް ކިތަށް ގެސްޓްހައުސް ތޯ އަޅާލެވޭނީ އަދި ކިހާވަރެއްގެ އިންގިލާބެއްތޯ ގެންވޭނީ !!! މި ހާރުވެސް އިންޑިއާށް އައްޑޫ ގަން އެއަރޕޯރޓް ވިއްކާލުމަށް ހީލަތްތެރި ރޭވުން ރާވަމުން އެގެންދަނީ !!! އައްޑޫއަށް އިންޑިޔާގެ 500 ސިފައިން ގެންގޮސް ކޮން ކަހަލަ ދިރާސާއެއްތޯ ކުރަން އެއުޅެނީ އަދި ނަތީއްޖާ އަކަށް ކޮންކަހަލަ ދާހިލީ މައްސަލަތަކެއްތޯ ފެންމަތިވެގެން ދާނީ ނިކަން އައްޑޫ ރައްޔިތުން ވިސްނާލަބަލަ!! ސިޔާސީ ވިސްނުމުން އެއްކިބާވެތިބެ، މިނިވަން ވިސްނުމަކުން ވިސްނައި ފަރުދީ ޒިންމާ، ޒިންމާދާރު ކަމާއިއެކު އަދާ ކުރަމާތޯ !!\nފެބުރުއަރީ 15, 2020 17:33\nވިސްނާ ވަގަކަށް ހާސްދުވަސް ވެރިޔަކަށް އެއްދުވަސް ވަގު ވޯޓު ސަރުކާރު\nފެބުރުއަރީ 15, 2020 17:55\nބަލިވާނެ ކަން ޔަޤީންވާތީ "އަނގަފުޅު އައްވަނީ" އެވެ. ދިވެހިރާއްޖޭގެ ރައްޔިތުން އަދި ތިބީ ހަމަ ހޭގައެވެ.\nފެބުރުއަރީ 15, 2020 18:09\nއާނ ދޮގޭ. އެހެންތަ ހީކުރި. ޞައްޙަ ވޯޓުން ލާހިކެއްނޫން ކުރިހޯދާކަށް. އޭކީއްވެ. ނަޝީދު ކިޔާ މީހަކު ދީނާޚިލާފު ކަންކަން ކުރަން ހިތްވަރުދޭތީ.\nތިޔަ ބޭފުޅުން ލާރިދީ ގަނެފަ އޮތް އެއްޗެއް ލިބިދާނެތާދެން، މި މޮޔަ މީ މިގައުމައް ޖެހިފަވާ ބޮޑު ވަބާއެއް.\nފެބުރުއަރީ 16, 2020 08:22\nއީސީ މެމްބަރުންނަށް ރިޝްވަތު ނުދީ ކާމިޔާބުކުރުން ކާމިޔާބަކަށްބަލާނީ.\nފެބުރުއަރީ 16, 2020 21:57\nމިއަދު މިފެންނަނީ ވެރިކަން ކުރުމުގެ މުޅިން އައުނިޒަމެއް ރާއްޖޭގައި ތަޢާރަފް ވަމުންދާމަންޒަރު ރިޔާސީ ނިޒާމެއް ގައުމު ހިންގަނީ މުޅިދައުލަތް މުށުތެރެއަށް ޖަމާކޮށްގެން މަޖިލިހުގެ ރައީސް ގައުމުގެ ރައިސްގެ ކަމަކީ ނަޗަރަންގީކުޅުން ބ ތުޅަދޫމީހުންގެ ބަހުންނަމަ ގުއިނުދެކޭ ކަޅަށް ގުއިފެނުނީމަ ވާނީ ހަމަމިހެން